
Ενάντια σε Φοροληστεία, Φτώχεια, Ανεργία, Ιδιωτικοποιήσεις, Καταστολή ... 



εργαζόμενοι και νεολαία 
δείχνουν ιον δρόμο ίου αγώνα 



Εργαζόμενοι 
«Εκσυγχρονισμός» 
ονομάζεται το 

ξεπούλημα της ΔΕΗ 

σελ. 4 



Φοιτητές 
Ενάντια σε νόμο 
Κεραμέως και 
καταστολή 

σελ. 7 



Γαλλία 

Μεγάλη απεργία, 
χτύπημα για τον Μακράν 
σελ. 12 



Ιστορία 
40 χρόνια από το 
φοιτητικό κίνημα ενάντια 
στον. 815 

σελ. 14 


Καταγγελία της ΟΚΔΕ για την αστυνομοκρατία και την 
καταστρατήγηση του δικαιώματος στη διαδήλωση 


- Κάτω η αστυνομική τρομοκρατία! 

- Κάτω τα χέρια από τις δη μοκρατικές 
ελευθερίες και τα δικαιώματα 

- Κάτω το κράτος έκτακτης ανάγκης 

- Όχι στην απαγόρευση των 
διαδηλώσεων 

Ενώ οι δολοφόνοι της ΕΛΑΣ Κορ- 
κονέας και Σαραλιώτης κυκλοφορούν 
ελεύθεροι (όπως και κάθε είδους «αγαπη¬ 
μένα παιδιά» της εξουσίας, και «άριστοι» 
βουτηγμένοι στα σκάνδαλα και κάθε 
βρώμικη ανηθικότητα, ενάντια στο ερ¬ 
γατικό κίνημα και σε όσους αγωνίζονται 
εφαρμόζεται ένα μαύρο κράτος έκτακτης 
ανάγκης με εκατοντάδες προληπτικές 
προσαγωγές και σωρηδόν συλλήψεις, 
σωματικούς ελέγχους και τρομοκρατία 
των κατασταλτικών οργάνων, όπως έγινε 
ξανά και στις κινητοποιήσεις στις 6 Δε- 
κέμβρη. 

Θύμα της κατασταλτικής μανίας και 
της αστυνομοκρατίας έπεσε και η ΟΚΔΕ, 
όπου πρακτικά της απαγορεύτηκε από 
την ΕΛΑΣ να διαδηλώσει με το υλικό 


και τα σύμβολά της! Δύο στελέχη της 
ΟΚΔΕ που έφερναν το υλικό της Οργά¬ 
νωσης στη Συγκέντρωση των Πολιτικών 
Οργανώσεων της Αριστεράς που είχε 
προγραμματιστεί για τις 18:00 στα Προ¬ 
πύλαια (πανό, σημαίες με τα διακριτικά 
της οργάνωσης) προσήχθησαν βίαια στη 
ΓΑΔΑ (όπως και δεκάδες άλλοι διαδηλω¬ 
τές) χωρίς να υπάρχει απολύτως κανένας 
λόγος. Καθώς στους βίαιους και αναγκα¬ 
στικούς σωματικούς ελέγχους και στα 
προσωπικά αντικείμενα των συντρόφων 
τα λαγωνικά της ΕΛΑΣ δεν μπόρεσαν να 
εφεύρουν κάτι «ενοχοποιητικό», αυτή η 
προσαγωγή είναι ακόμα πιο προκλητική, 
γιατί είχε καθαρά στόχο να παρεμποδίσει 
την παρουσία μιας πολιτικής οργάνωσης 
στη διαδήλωση. Χωρίς να τους επιτραπεί 
οποιαδήποτε επικοινωνία με τους συ¬ 
ντρόφους τους και τις οικογένειές τους 
παρέμειναν για ώρες στην ΓΑΔΑ. 

11 χρόνια μετά τη δολοφονία του 
Αλέξη Γρηγοροπούλου από την ΕΛΑΣ, 
η κυβέρνηση της ΝΑ και ο υπουργός 
ΠΡΟ.ΠΟ Χρυσοχοϊδης θέλουν να σβή¬ 


σουν από την μνήμη της νεολαίας και 
των εργαζομένων τη δίκαιη εξέγερση της 
νεολαίας του Δεκέμβρη του 2008, να σπι¬ 
λώσουν τους αγώνες της, να τσακίσουν 
κάθε εστία αντίστασης και να απαγο¬ 
ρεύσουν κάθε δημοκρατικό δικαίωμα και 
ελευθερία. Μετά από την κατάργηση του 
ασύλου και τα κατασταλτικά πογκρόμ 
της αστυνομίας, ετοιμάζουν σχέδια για 
τον ανοιχτό περιορισμό ή κατάργηση 
των διαδηλώσεων. 

Δεν θα τους περάσει! Με τους μαχη¬ 
τικούς μας αγώνες θα δώσουμε την απά¬ 
ντηση στο δρόμο εμπνεόμενοι από τους 
εργαζόμενους και τη νεολαία που εξεγεί- 
ρονται ενάντια στην φτώχεια, την εξα¬ 
θλίωση και την καταστολή από τη Γαλλία 
και το Λίβανο ως την Χιλή ! 

Καλούμε τις οργανώσεις τις Αριστε¬ 
ρός και το εργατικό κίνημα να καταγγεί¬ 
λουν την αστυνομική τρομοκρατία και 
την απαγόρευση των διαδηλώσεων. Με 
ένα ταξικό Μέτωπο να τσακίσουμε το 
Κράτος Έκτακτης Ανάγκης και τον νεο¬ 
φιλελεύθερο κανιβαλισμό! 



















































Δεκέμβριος 2019 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Δεκέμβρης 2019 - Γενάρης 2020) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


Από τις αρχές Δεκέμβρη του τρέχοντος 
έτους και μέχρι τέλη Γενάρη του 2020 θα 
πραγματοποιηθεί η ετήσια οικονομική 
εξόρμηση της Ο.Κ.Δ.Ε. Καλούμε όλους 
τους συντρόφους και τις συντρόφισσες να 
συνεισφέρουν σ’ αυτή την προσπά¬ 
θεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι 
εισφορές των μελών της και 
η ενίσχυση από συναγωνι¬ 
στές και φίλους. Στηριζό¬ 
μαστε αποκλειστικά στις 
δικές μας δυνάμεις, γιατί η 
οικονομική ανεξαρτησία της ορ¬ 
γάνωσής μας από το αστικό κρά 
τος, τον κρατικό κορβανά -φα¬ 
νερό και κρυφό- και την αστική 
τάξη είναι βασική προϋπόθεση 
για την πολιτική της ανε¬ 
ξαρτησία. Απευθυνόμα- 
στε σε κάθε εργαζόμενο 
και νεολαίο, σε κάθε αγωνι¬ 
στή που γνωρίζει την αταλάντευτη 
πάλη της Ο.Κ.Δ.Ε. για την υπεράσπιση και 
διεύρυνση των κοινωνικών και πολιτικών 
δικαιωμάτων και ελευθεριών. Για την οι¬ 
κοδόμηση μιας μαζικής εργατικής, επανα¬ 
στατικής οργάνωση. Για την ανατροπή της 
δικτατορίας του κεφαλαίου και του σημε¬ 
ρινού σάπιου καθεστώτος. Για την εγκαθί¬ 



δρυση μιας σοσιαλιστικής κοινωνίας, που 
θα έχει στο κέντρο της τον άνθρωπο και τις 
ανάγκες του. 

Σας καλούμε να στηρίξετε αυτή την 
προσπάθεια και οικονομικά με την συνει¬ 
σφορά σας. Γνωρίζουμε ότι οι εργαζόμενοι, 
η νεολαία και τα φτωχά λαϊκά στρώματα 
υποφέρουν από τις βάρβαρες μνη- 
μονιακές πολιτικές και την καπι¬ 
ταλιστική κρίση. Γι αυτό η όποια 
συνεισφορά από το υστέρημα 
του καθενός προς την οικονο¬ 
μική καμπάνια της Ο.Κ.Δ.Ε., όσο 
μικρή κι αν είναι, είναι πολύτιμη 
γιατί αποτελεί μια συνειδητή πρά¬ 
ξη στήριξης της πάλης ενάντια στην 
^ ταξική εκμετάλλευση, τον καπιτα- 
“ λισμό και τον ιμπεριαλισμό. 

Μπορείτε να συνεισφέρετε 
με ταχυδρομική επιταγή στην 
διεύθυνση Αγ. Κωνσταντίνου 
57, Τ.Κ. 104 37, Αθήνα, υπόψιν 
κου Σωφρόνη Παπαδόπουλου, ή 
επικοινωνήστε μαζί μας στέλνοντας ε-ιη&ίΐ 
στο 0Γ§αίί1τίρα1ί@ο1ζ:(ΐ6.§Γ ή στο τηλέφωνο 
210-5247227 απογευματινές ώρες. 

Οργάνωση Κομμουνιστών 
Διεθνιστών Ελλάδας 

λνλΥλν.οΙαΙο.^Γ 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”, Αμύντα 12, ισόγειο 
Βιβλιοπωλείο “Το Κεντρί” Δημ. Γούναρη 22 (Ναυαρίνο) 

Γιάννενα 

Ψιλικατζίδικο “Ψιλικατέσεν” Γρ. Σακκά 14 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο 0-ΓηαΐΠ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, σ-ιηαΐΐ: €Γ§αΙΐΚΐρα1ΐ@οΚ(ΐ€.2Γ 

Η άΠΟΨή ΜΑΣ 


Εργατική Πάλη 3 


Φ 


Άριστοι... σε ρουστρέτι 
και συναλλαγή 


Η τοποθέτηση του 80χρονου 
Κ. Πατέρα -συνταξιού¬ 
χος εκπαιδευτικός, μέλος 
χρ ιστ ιαν ικώ ν σω ματε ίων, 

ιδρυτικό μέλος του Συλλόγου Ιεροψαλ¬ 
τών Τρικάλων και γυρολόγος των δεξιών 
και ακροδεξιών κομμάτων κ.ά.- στη θέση 
του διοικητική του Γενικού Νοσοκομεί¬ 
ου Καρδίτσας, έφερε στην επιφάνεια την 
βρωμιά αυτών που αυτοδιαφημίζονται 
σαν άριστοι. Όπως αποκάλυψε ο ίδιος, η 
τοποθέτησή του οφείλονταν σε συναλλα¬ 
γή που είχε κάνει με τον Κ. Μητσοτάκη 
(στο γραφείο του στη Βουλή): να φέρει 
στην ΝΔ 5.000 ψήφους από το Τρίκαλα! 
Δεν είναι ο μόνος άριστος. 111 διορίστη¬ 
καν σε δημόσια νοσοκομεία, με ανάλογα 
προσόντα: στρατηγοί, κουμπάροι, κομ¬ 
ματικοί φίλοι κ.λπ., όχι άριστοι αλλά αρε¬ 
στοί. Μια από αυτές τις περιπτώσεις κάνει 
εντύπωση και πάλι όχι για τις ικανότητές 
του αλλά για το ρατσισμό του. Πρόκειται 
για τον Τάσο Τσαχουργιαννίδη (Πρόε¬ 
δρος της ΝΔ Λέρου) που διορίστηκε διοι¬ 
κητής στο Κρατικό Θεραπευτήριο Λέρου, 
ο οποίος με ανάρτησή του στο ίαοεΒοοΕ 
αποκαλούσε όλους τους μετανάστες «λα¬ 
θροπίθηκους» και αναρωτιόνταν αν η Εκ¬ 
κλησία «ασχολείται με τη μη ΜΟΥΣΟΥΛ- 
ΜΑΝΟΠΟΙΗΣΗ της Ελλάδος». 

Ο άριστος υφυπουργός εξωτερικών 
Α. Διαματάρης ενώ είχε δηλώσει ότι είχε 
μεταπτυχιακό του αμερικάνικου πανεπι¬ 
στημίου ΘοΙυηιΒία, όλα δείχνουν ότι δεν 
έχει τέτοιο τίτλο, αλλά είναι αμφίβολο και 
αν έχει πτυχίο Λυκείου. Όμως τα έργα του 
άριστου Διαματάρη δεν σταματούν εδώ. 
Διόρισε σε υπηρεσία εποπτευόμενη από 
αυτόν, κάποιο Φιλιππάκο με βεβαρημέ¬ 
νο παρελθόν και με ανοικτές υποθέσεις 
με την δικαιοσύνη, λόγω οικονομικών 
σκανδάλων στη Ελληνική Αεροπορική 
Βιομηχανία (ΕΑΒ), για τα οποία την είχε 
κοπανίσει στις ΗΠΑ. 


Δεν υπάρχει αμερόληπτη 
δικαιοσύνη σε ταξική κοινωνία 

Το 5μελές εφετείο, ουσιαστικά, αθώωσε 
τους ένοχους του σκανδάλου Επειθα, που 
είχαν καταχραστεί πολλές δεκάδες εκατομ¬ 
μύρια ευρώ από το δημόσιο και πολλά άλλα 
αδικήματα. Πρωτόδικα ο Α. Φλώρος είχε κα¬ 
ταδικαστεί σε 21 χρόνια κάθειρξη. Το άλλο 
μεγάλο σκάνδαλο της δίειηεηδ (εκατοντά¬ 
δων εκατομμυρίων ευρώ, χωρίς να προλαμ¬ 
βάνεται το σύστημα 041 που είχε αγοραστεί 
για την ασφάλεια των ολυμπιακών αγώνων) 
που ξέσπασε πριν 21 χρόνια και μετά από - 
υποτίθεται- 14 χρόνια εισαγγελικής έρευνας 
είχε ακόμη πιο σκανδαλώδη κατάληξη. Την 
Τρίτη (19/11/19) βγήκε η απόφαση, όπου 27 
αθωώθηκαν λόγω παραγραφής και για τους 
υπόλοιπους που κρίθηκαν ένοχοι επιβλήθη¬ 
καν ποινές «χάδι», κανένας δεν πήγε φυλακή. 

Από την άλλη πλευρά, από τους «από 
κάτω», ακόμη μια καθαρίστρια από την Πρέ¬ 
βεζα που είχε «πειράξει» το απολυτήριό της 
προκειμένου να πιάσει δουλειά και να καθα¬ 
ρίζει σκάλες και τουαλέτες καταδικάστηκε 
σε τρία χρόνια φυλακή με αναστολή. Αυτή 
η γυναίκα, όπως δήλωσε, δεν είχε άλλη επι¬ 
λογή για να ταΐσει τα 13 παιδιά της. Ως ένα 
βαθμό μάλλον ήταν τυχερή γιατί μια άλλη 
συνάδελφός της από το Βόλο, είχε καταδικα¬ 
στεί σε 10 χρόνια κάθειρξη. Ίσως ακόμη πιο 
τραγική είναι η περίπτωση ενός ναρκομανή 
που καταδικάστηκε από το τριμελές εφετείο 
κακουργημάτων Θεσσαλονίκης σε 20 χρόνια 
κάθειρξη, ενώ είχε επιστρέφει στο ακέραιο 
όλα τα χρήματα που είχε κλέψει. Το ίδιο δι¬ 
καστήριο αθώωσε πλήρως τον επιχειρηματία 
Μ. Καραμπέρη (ιδιοκτήτης νυκτερινών κέ¬ 
ντρων) που είχε καταδικαστεί για μια κολοσ¬ 
σιαία υπόθεση τοκογλυφίας (ίσως τη μεγα¬ 


λύτερη στην ιστορία της πόλης) και άπειρους 
εκβιασμούς. 

Όλα τα παραπάνω είναι αποτέλεσμα της 
αντίληψης που έχουν οι νεοφιλελεύθεροι για 
τους νόμους και τη δικαιοσύνη και ακριβώς 
μ’ αυτό το πνεύμα τροποποίησαν τον νέο 
Ποινικό Κώδικα. Οι νέοι τροποποιημένοι νό¬ 
μοι προβλέπουν: α) πολύ βαρύτερες ποινές 
για τους αδύνατους και πολύ μεγαλύτερη δυ¬ 
σμένεια για αδικήματα του «δρόμου» και β) 
μεγαλύτερη στοργή και ατιμωρησία για αδι¬ 
κήματα που διαπράττουν τα «λευκά κολάρα» 
και οι «επιχειρηματίες» (π.χ., απάτες, απιστί¬ 
ες, καταχρήσεις κ.λπ.). Αυτή τη νέα αντίληψη 
δεν την έκρυψε ο υπουργός Δικαιοσύνης Κ. 
Τσιάρας, ο οποίος δήλωσε ωμά και κυνικά: 
«.. .θέλουμε αυτές οι αλλαγές να ανταποκρί- 
νονται στις προτεραιότητες -και εγώ θα το 
πω ευθέως- τις οποίες έχει βάλλει η κυβέρ¬ 
νηση της Νέας Δημοκρατίας για την αυστη- 
ροποίηση του πλαισίου των ποινών...». 

Οι προτεραιότητες της πολιτικής 
τους 

Μετά το ξεπούλημα της ΔΕΗ, των αε¬ 
ροδρομίων κ.λπ., ανακοίνωσαν ότι ξεπου¬ 
λούν 10 μεγάλα λιμάνια και από ότι φαίνε¬ 
ται σύντομα αναμένεται να ανακοινώσουν 
πωλητήριο για την Λάρκο και πολλές άλ¬ 
λες επιχειρήσεις που ανήκουν στο δημόσιο. 
Όλες αυτές οι πωλήσεις μαζί με παλαιότερες 
υπολογίζεται, όπως φαίνεται από τον προϋ¬ 
πολογισμό του 2020, να αποφέρουν έσοδα 
2,44 δια €, την ίδια στιγμή που οι τράπεζες 
δίνουν δάνεια 900 εκ. € στον Λάτση για την 
λεγάμενη επένδυση στο Ελληνικό! 

Το φορολογικό νομοσχέδιο μειώνει φό¬ 
ρους για τους πλούσιους και τις επιχειρήσεις 
ενώ για τα πιο φτωχά στρώματα δίνει πάλι 


υποσχέσεις για τα επόμενα χρόνια. 

Οι τράπεζες (που έχουν ενισχυθεί με 
δεκάδες δια ευρώ του ελληνικού λαού) 
έχουν εξαπολύσει πογκρόμ ενάντια στους 
εργαζόμενους τους: Η τράπεζα Πειραιώς 
προχώρησε στην απόλυση 24 εργαζομένων 
και προβλέπονται, όπως φοβούνται τα σω¬ 
ματεία και η ΟΤΟΕ, εκατοντάδες ακόμη. Η 
ΑΙρΕα ΒαηΕ σκοπεύει με διάφορες μεθοδεύ¬ 
σεις να κάνει το ίδιο με 800 εργαζόμενους και 
η ΕηιόΒ&πΕ με 1.250. Για αυτές τις μαζικές 
απολύσεις αλλά και για το ξεφόρτωμα των 
«κόκκινων δάνειων» -σχέδιο Ηρακλής- σε 
κερδοσκοπικές «εταιρίες» (θα κάνουν μαύρη 
τη ζωή σε όσους χρωστούν), η κυβέρνηση 
των ακραίων νεοφιλελεύθερων θα τους δώ¬ 
σει άλλα 10 δια €. 

Αποτέλεσμα των μνημονιακών πολιτι¬ 
κών είναι η διαρκής φτωχοποίηση του ελ¬ 
ληνικού λαού όπως δείχνουν όλες οι στα¬ 
τιστικές και οι έρευνες. Σύμφωνα με την 
Στατιστική Υπηρεσία της Ε.Ε, ένας στους 
πέντε συμπολίτες μας στερούνται τα πιο 
βασικά αγαθά, ενώ σύμφωνα με έρευνα που 
διεξήγαγε και δημοσιοποίησε το Β1οοιπΒ6γ§, 
η Ελλάδα και η Λιθουανία βρίσκονται στις 
τελευταίες θέσεις της κατάταξης στη λίστα 
οικονομικής ευημερίας. Με τις ακραίες νε¬ 
οφιλελεύθερες πολιτικές που ακολουθεί η 
κυβέρνηση της ΝΔ τα πράγματα θα χειρο- 
τερεύσουν. Όπως δείχνουν τα στοιχεία του 
Οκτωβρίου, το 63% των νέων θέσεων εργα¬ 
σίας είναι μερικής απασχόλησης που αποτε¬ 
λεί και νέο ρεκόρ, όπως και η αμοιβή τους 
που είναι 300 € μικτά. 

Όλα αυτά μας θυμώνουν, μας γεμίζουν 
οργή γιατί καταστρέφουν το βιοτικό μας επί¬ 
πεδο και τη ζωή μας. Όμως δεν φτάνει αυτό. 
Πρέπει να γίνουν διαρκείς αγώνες για να συ¬ 
ντρίψουμε αυτές τις πολιτικές πριν είναι πολύ 
αργά. Γιατί τα χειρότερα είναι μπροστά μας, 
σ’ όλους τους τομείς (οικονομία, εκπαίδευ¬ 
ση, υγεία, κοινωνική ασφάλιση, δημοκρατι¬ 
κά και ατομικά δικαιώματα και ελευθερίες). 


<§> 



Η καπιτπΛισηκή βαρβαρότητα, 


με την γλώσσα ίων αριθμών 


Τ ην τελευταία δεκαε¬ 
τία, έξι από τις μεγα¬ 
λύτερες εταιρείες της 
δίΐίοοη ν&11εγ (ΡαοεόοοΕ, Αρρίο, 
Λιπαζοπ, Νείβιχ, Όοο§1ε και 
ΜίαΌ$οίΐ) δεν απέδωσαν φό¬ 
ρους άνω των 100 δισεκατομ¬ 
μυρίων δολαρίων, σύμφωνα με 
έρευνα του Επίτ Ίύχ ΜαιΈ, ενός 
βρετανικού οργανισμού που πι¬ 
στοποιεί τις επιχειρήσεις για την 
καλή φορολογική τους συμπε¬ 
ριφορά. Η έρευνα αφορά τις έξι 
εταιρίες για τα έτη μεταξύ του 
2010 και 2019. 

Όπως επισημαίνει η έκθεση, τα 
κέρδη τέτοιων εταιρειών με- 
ταφέρονται σε φορολογικούς 
παραδείσους, ιδίως στις Βερ¬ 
μούδες, την Ιρλανδία, το Λου¬ 
ξεμβούργο και τις Κάτω Χώρες. 
Βέβαια, οι έξι εταιρείες ισχυρίζο¬ 
νται ότι τα στοιχεία της έρευνας 
είναι λανθασμένα ή αρνούνται 
να τα σχολιάσουν. 


Τ ις καταστροφικές επιπτώσεις των Μνημονίων στον τομέα της υγείας στην Ελλάδα αποκαλύπτει έκθεση της 
Ευρωπαϊκής Ένωσης. Η κατά κεφαλή δαπάνη είναι 1.500 ευρώ έναντι 3.000 που είναι ο μέσος όρος στην ΕΕ. 
Ποσοστό λίγο υψηλότερο από το 40% των θανάτων στην Ελλάδα, αποδίδεται σε «συμπεριφερικούς παράγο¬ 
ντες κινδύνου» (ο μέσος όρος στην ΕΕ είναι 39%), με το κάπνισμα να αποτελεί τον κυριότερο. 

Όσον αφορά το σύστημα υγείας και τις κρατικές δαπάνες, το 2017 η Ελλάδα δαπάνησε 1.623 ευρώ κατ’ άτομο για 
υγειονομική περίθαλψη (2.884 ευρώ ο μέσος όρος στην ΕΕ). Το ποσό αυτό αντιστοιχεί στο 8% του ΑΕΠ, με τον μέσο 
όρο στην ΕΕ να είναι στο 9,8%. Πάνω από το ένα τρίτο των δαπανών υγείας προέρχεται από τα νοικοκυριά, ποσοστό 
που οφείλεται στις υψηλές άμεσες ιδιωτικές δαπάνες για φάρμακα, εξωνοσοκομειακή περίθαλψη και νοσοκομειακές 
υπηρεσίες. Αξίζει να σημειωθεί ότι 1 στα 10 νοικοκυριά υφίσταται τρομερά επιβαρυντικές για την επιβίωσή του δα¬ 
πάνες για την υγεία. 

Το προσδόκιμο ζωής αυξήθηκε με βραδύτερο ρυθμό σε σύγκριση με πολλές χώρες της ΕΕ. Παρατηρούνται ανισότητες 
στο προσδόκιμο ζωής μεταξύ των φύλων, αλλά και ανάλογα της κοινωνικοοικονομικής κατάστασης. Πιο συγκεκριμέ¬ 
να, το 2016 η διαφορά όσον αφορά το προσδόκιμο ζωής στην ηλικία των 30 ετών μεταξύ των ατόμων με χαμηλότερο 
μορφωτικό επίπεδο και των ατόμων με τριτοβάθμια εκπαίδευση, ήταν 6 έτη για τους άνδρες και 2,4 έτη για τις γυναί¬ 
κες. Πολλά έτη ζωής μετά την ηλικία των 65 περνούν με χρόνιες παθήσεις και αναπηρίες. Μόνο το 40% περίπου των 
ετών ζωής αναμένεται να είναι χωρίς αναπηρία, έναντι σχεδόν 50% στην ΕΕ. 

Τα εγκεφαλικά επεισόδια και η ισχαιμική καρδιοπάθεια αποτελούν μακράν τις κύριες αιτίες θανάτου. Ο καρκίνος του 
πνεύμονα αποτελεί τη συχνότερη αιτία θανάτου από καρκίνο. Οι θάνατοι από διαβήτη και χρόνιες παθήσεις του ανα¬ 
πνευστικού συστήματος αποτελούν αυξανόμενο πρόβλημα τις τελευταίες δύο δεκαετίες, γεγονός που πιστοποιεί και 
τις ελλείψεις στην περίθαλψη των χρόνιων παθήσεων. 

Η οικονομική κρίση είχε αισθητό αντίκτυπο στην υγεία του πληθυσμού της Ελλάδας. Ειδικότερα, η ψυχική υγεία έχει 
επιδεινωθεί. Τα ποσοστά αυτοκτονιών έχουν αυξηθεί κατά 30% από το 2010, ενώ έχει διαπιστωθεί αύξηση του επιπο- 
λασμού των συμπτωμάτων σοβαρής κατάθλιψης στον γενικό πληθυσμό (από 3,3% το 2008 σε 12,3% το 2013). 

Τέλος, το 2016 η βρεφική θνησιμότητα κορυφώθηκε στους 4,2 θανάτους ανά 1.000 γεννήσεις ζώντων, προτού μειωθεί 
στους 3,5 το 2017. 

4 Εργατική Πάλη 


ΕΡΓΑΖΟΜΕΝΟΙ 


Δεκέμβριος 2019 


«Εκσυγχρονισμός» ονομάζεται 
το ξεπούλημα της ΔΕΗ 


Ψ ηφίστηκε στην 
βουλή το νο¬ 
μοσχέδιο με 
τίτλο «Απελευ¬ 
θέρωση αγοράς ενέργειας, 
εκσυγχρονισμός της ΔΕΗ, 
ιδιωτικοποίηση της ΔΕΠΑ και 
στήριξη των Ανανεώσιμων 
Πηγών Ενέργειας» που οδηγεί 
στην ιδιωτικοποίηση της ΔΕΗ 
σε μαζικές απολύσεις και το 
τσάκισμα της Σύμβασης των 
εργαζομένων. 

Η ΔΕΗ απασχολεί περί¬ 
που 17.500 εργαζόμενους και 
κατέχει το 62% περίπου του 

κλάδου παροχής ηλεκτρικού ρεύματος, φυσικού αερίου 
και νερού στη χώρα. Κατέχει εργοστάσια παραγωγής 
ηλεκτρικού ρεύματος και τα περισσότερα από τα ορυχεία 
λιγνίτη της χώρας τα οποία διοχετεύουν τα εργοστάσιά 
της με το κατάλληλο υλικό προς καύση. 

Τα μεγαλύτερα ορυχεία της Ελλάδας βρίσκονται στις 
περιοχές της Πτολεμαΐδας, του Αμύνταιου και της Με- 
γαλόπολης. Το κλείσιμο των λιγνιτικών Μονάδων της 
ΔΕΗ έως το 2028, σημαίνει άμεση απώλεια θέσεων ερ¬ 
γασίας. Καταδικάζει την Δυτική Μακεδονία και Αρκαδία 
σε οικονομική καταστροφή και κοινωνικό μαρασμό. Τα 
προγράμματα της ΕΕ, που διαφημίζονται στις τοπικές 
κοινωνίες, είναι σταχτή στα μάτια για κατευνασμό των 
λαϊκών αντιδράσεων. 

Το 80% της συνολικής εγχώριας κατανάλωσης ενέρ¬ 
γειας καλύπτονται από ορυκτά καύσιμα. Η Κυβέρνηση 
χρησιμοποιεί ένα σημαντικό πρόβλημα που δημιουργεί η 
καύση του λιγνίτη, για να προχωρήσει την ιδιωτικοποί¬ 
ηση της ΔΕΗ. Το υψηλό ποσοστό άνθρακα του λιγνίτη 
τον καθιστά εξαιρετικά επικίνδυνο για το περιβάλλον 
και την ανθρώπινη υγεία, καθώς από την καύση του 
εκλύονται τεράστιες ποσότητες διοξειδίου του άνθρακα. 
Επιπλέον, η υψηλή θερμοκρασία καύσης του λιγνίτη σε 
συνδυασμό με τις αζωτούχες ή και θειούχες ενώσεις που 
περιέχει συντελούν στην εκπομπή οξειδίων του αζώτου 
και του θείου με δυσμενείς περιβαλλοντικές επιπτώσεις, 
δημιουργούν μεγάλη ρύπανση από ιπτάμενη τέφρα με 
αποτέλεσμα να βαραίνει την ατμόσφαιρα και να δημι¬ 
ουργεί υψηλά ποσοστά καρκίνου στους κατοίκους στις 
περιοχές αυτές. Κατά καιρούς έχουν γίνει σημαντικές 
κινητοποιήσεις κατοίκων που ζητούσαν προστασία (π.χ. 
την περίοδο 2005-2008 που χρειάστηκε επέμβαση των 
ΜΑΤ με αρκετές συλλήψεις κατοίκων του χωριού Άγιος 
Δημήτριος στην Κοζάνη που είχαν κάνει κατάληψη στις 
ράγες μεταφοράς του λιγνίτη για πάνω από ένα μήνα). 
Η λεγάμενη «απολιγνιτοποίηση» (το κλείσιμο των ερ¬ 
γοστασίων προβλέπεται να γίνει μέχρι το 2023) καθιστά 
την χώρα απόλυτα εξαρτημένη από εισαγωγές ενέργειας, 
πρώτων υλών και καυσίμων και θα δημιουργήσει πρωτο¬ 
φανή ενεργειακή εξάρτηση από το εξωτερικό. Η λύση δεν 
έρχεται από την διάλυση των μονάδων παραγωγής αλλά 
από μέτρα προστασίας. Μάλιστα οι τρόποι προστασί¬ 
ας του περιβάλλοντος από την καύση του λιγνίτη είναι 
πολλοί (Μηχανικοί συλλέκτες , εκπλυτές, υγροί συλλέ¬ 
κτες, υγρά φίλτρα, υφασμάτινα φίλτρα, ηλεκτροστατικοί 
συλλέκτες και ηλεκτροστατικά φίλτρα) που χρειάζονται 
βέβαια συντήρηση και συχνές αλλαγές. 

Τσακίζουν τα δικαιώματα των εργαζομένων- 
Καταργούν την ΣΣΕ και τις συμβάσεις 
αορίστου χρόνου, προχωρούν σε απολύσεις 

Όλοι όσοι θα προσληφθούν στη ΔΕΗ δεν θα έχουν 
καθεστώς μονιμότητας όπως οι μέχρι σήμερα εργαζόμε¬ 
νοι, αλλά θα έχουν ευέλικτες εργασιακές σχέσεις όπως 
κυριαρχεί στον ιδιωτικό τομέα και χωρίς την Επιχειρησι¬ 
ακή σύμβαση εργασίας. Όπως ανακοίνωσε η Κυβέρνηση: 
«Με σκοπό να μειωθεί το κόστος της ΔΕΗ αλλά και να 
στηριχθεί το πρόγραμμα απολιγνιτοποίησης , προβλέπο- 
νται στοχενμένες εθελούσιες έξοδοι για το προσωπικό». 
Ακριβώς λόγω της μείωσης του κόστους η κυβέρνηση 



δήλωσε: «εκτιμούμε ότι η ίδια η ΔΕΗ θα μπορεί να κα¬ 
λύψει το κόστος των προγραμμάτων αυτών χωρίς επι¬ 
βάρυνση των φορολογουμένων και των ασφαλιστικών 
ταμείων. Εκτιμάται ότι το κόστος θα αποσβεστεί από τη 
ΔΕΗ σε 2-3 χρόνια.» Ήδη ξεκίνησε η αντίστροφη μέτρη¬ 
ση για τα προγράμματα εθελούσιας εξόδου (απολύσεις) 
της ΔΕΗ περίπου 4.500-5.000 εργαζομένων, αλλά και για 
το τέλος του καθεστώτος της επιχειρησιακής σύμβασης 
για τους νεοπροσλαμβανόμενους 

Σαν να μην έφταναν αυτά, στο νομοσχέδιο δεν υπάρ¬ 
χει ίχνος τσίπας καθώς καταργείται το προνομιακό τιμο¬ 
λόγιο για τους εργαζομένους: Ειδικότερα, καταργείται το 
υπάρχον προνομιακό πλαίσιο για τα τιμολόγια των εργα¬ 
ζομένων και των συνταξιούχων στη ΔΕΗ και η έκπτωση 
στη χρέωση των καταναλώσεών του για την ηλεκτρική 
ενέργεια δεν θα μπορεί να υπερβαίνει το 30%. Η κυβέρ¬ 
νηση ανακοίνωσε: «Πρόκειται για ρύθμιση που κρίνεται 
επιβεβλημένη στο πλαίσιο της συνολικής προσπάθειας 
οικονομικής ανάταξης της ΔΕΗ. Κάθε ομάδα εμπλεκομέ- 
νων στην ενεργειακή αγορά της χώρας, όπως οι κατανα¬ 
λωτές, οι παραγωγοί, οι έμποροι καλούνται να συμβάλ¬ 
λουν στην προσπάθεια αυτή. Αυτό ισχύει ασφαλώς και 
για τους εργαζόμενους της ΔΕΗ, οι οποίοι θα συνεχίσουν 
να έχουν μια έκπτωση, ωστόσο πιο εύλογη αναλογική και 
δίκαιη. Αυτά είναι τα βασικά μέτρα που εισάγονται για τη 
ΔΕΗ με το σχετικό νομοσχέδιο και στόχος είναι πολύ σύ¬ 
ντομα ο όμιλος να έχει τα εργαλεία ώστε να λειτουργήσει 
παραγωγικά και αποδοτικά, με όρους ιδιωτικής οικονομί¬ 
ας, σε ένα υγιές πλαίσιο ανταγωνισμού.» 

Αυτός είναι ο καπιταλισμός. Στα δέκα μνημονιακά 
χρόνια όλες οι Κυβερνήσεις είχαν στο στόχαστρο την 
ΔΕΗ. Το μονοπώλιο της ΔΕΗ στην παραγωγή, μεταφο¬ 
ρά, διανομή και πώληση ηλεκτρικής ενέργειας έχει αρθεί 
πλήρως από το 2012 με αποτέλεσμα χιλιάδες νοικοκυριά 
να αναστενάζουν από τα υψηλά τιμολόγια. Την ιδιωτικο¬ 
ποίηση επιδίωξε και ο ΣΥΡΙΖΑ και συνεχίζει τώρα η ούλ- 
τρα μνημονιακή Κυβέρνηση Μητσοτάκη. Φυσικά δεν θα 
σταματήσουν εκεί, θα προχωρήσουν στο ξεπούλημα του 
νερού, της παιδείας και είναι ικανοί να πουλήσουν στους 
προλετάριους ακόμα και το σχοινί με το οποίο θα τους 
κρεμάσουν. 

Δυστυχώς η απάντηση των εργαζομένων και του 
σωματείου ΓΕΝΟΠ-ΔΕΗ δεν ήταν αυτή που έπρεπε. 
Ανέστειλαν προγραμματισμένη απεργία λόγω ακραίων 
καιρικών φαινομένων (!). Είναι κρίμα για έναν κλάδο 
εργαζομένων, στον οποίο στηρίζεται η βιομηχανία και 
έχει δώσει σημαντικούς αγώνες, να απαντάει σε ένα κα¬ 
ταστροφικό νομοσχέδιο για ολόκληρη την ελληνική κοι¬ 
νωνία με αυτό τον τρόπο. Οι εργαζόμενοι της ΔΕΗ είχαν 
σταματήσει το 1993 νομοσχέδιο της ΝΔ που ήθελε να 
καταργήσει το μονοπώλιο της ΔΕΗ με απεργία διάρκει¬ 
ας 40 ημερών. Μάλιστα είχε καθοριστική σημασία στην 
πτώση της κυβέρνησης του Κωνσταντίνου Μητσοτάκη. 
Οι εργαζόμενοι πρέπει να πιάσουν το νήμα του αγώνα 
από εκεί και με απεργίες, διαδηλώσεις, καταλήψεις όπως 
και τότε έτσι και σήμερα πρέπει να γίνουν σύμβολο για 
να στείλουμε τον Μητσοτάκη και όλους τους μνημονια- 
κούς στο καλάθι των αχρήστων. 

■ Κιτσώνης Βαγγέλης 


/ επίκαιρα... 

Συλλήψεις φοιτητών για τα 
γεγονότα της ΑΣΟΕΕ 

Δυο φοιτητές και μέλη της νΚΑ και της ΑΝΤΑΡ- 
ΣΥΑ συνελήφθησαν την Δευτέρα 11 Νοέμβρη. Ο 
ένας, φοιτητής της Ιατρικής, προσήχθη έξω από 
την ΑΣΟΕΕ, κατά τη διάρκεια της αστυνομικής 
καταστολής, της ίδιας ημέρας, ενάντια στους φοι¬ 
τητές που παραβρέθηκαν με σκοπό να σπάσουν το 
λοκ-άουτ της ΑΣΟΕΕ και να πραγματοποιήσουν 
την προγραμματισμένη Γενική Συνέλευση του 
Συλλόγου. Η προσαγωγή μετατράπηκε σε σύλλη¬ 
ψη, με τις κατηγορίες της εξύβρισης και της βίας 
κατά υπαλλήλων και δικαστικών προσώπων. 

Ωστόσο, η περίπτωση του δεύτερου φοιτητή, 
της σχολής Χημικών Μηχανικών ΕΜΠ, ξεπέρασε 
κάθε όριο κρατικού αυταρχισμού και αστυνομικής 
αυθαιρεσίας. Πρόκειται για απαγωγή του φοιτη¬ 
τή από την ασφάλεια. Η αστυνομία τον περίμενε 
έξω από το σπίτι του, το βράδυ της Δευτέρας, για 
να τον προσαγάγει. Όταν αυτός ρώτησε για ποιο 
λόγο προσάγεται, οι αστυνομικοί του απάντησαν 
πως δεν ξέρουν, παρά πως τον αναζητά η κρατι¬ 
κή ασφάλεια (!). Η προσαγωγή μετατράπηκε σε 
σύλληψη με τις κατηγορίες της διατάραξης οικι¬ 
ακής ειρήνης, της επικίνδυνης σωματικής βλάβης 
και της απόπειρας επικίνδυνης σωματικής βλάβης 
κατά συναυτουργία, εξύβριση και παράβαση της 
νομοθεσίας για τα όπλα. Όλα αυτά βασισμένα σε 
οπτικοακουστικό υλικό, που δεν έχει δοθεί στη δη¬ 
μοσιότητα, στο οποίο ο φοιτητής υποτίθεται πως 
επιτέθηκε στις συμμορίες των ΜΑΤ με καδρόνι, το 
ίδιο μεσημέρι έξω από την ΑΣΟΕΕ. 

Ουσιαστικά, ο πραγματικός λόγος των συλλή¬ 
ψεων αυτών είναι το γεγονός πως κυβέρνηση και 
αστυνομία θέλουν να καταστείλουν το φοιτητικό 
κίνημα και τους αγώνες του. Οι φοιτητικές καταλή¬ 
ψεις και διαδηλώσεις, που ξεκίνησαν από την αρχή 
του εξαμήνου, ενάντια στο νέο Νόμο-Πλαίσιο της 
Κεραμέως, έχουν θορυβήσει την κυβέρνηση. Θέ¬ 
λουν να επιβάλουν το δόγμα «Νόμος και Τάξη», 
για να μπορέσουν έτσι το επόμενο διάστημα να 
εισβάλουν στις σχολές και να σπάνε καταλήψεις. 

Παρακολούθηση και χυδαίος έλεγχος 
φοιτητή από την Αστυνομία 

Χυδαίο έλεγχο από την Αστυνομία υπέστη 
φοιτητής και μέλος του ΣΕΚ μετά από παρακο¬ 
λούθησή του, πίσω από το Δημαρχείο της Αθήνας. 
Οι δυο ασφαλίτες που βρίσκονταν κάποια μέτρα 
μακριά από τα γραφεία του ΣΕΚ, ξεκίνησαν να πα¬ 
ρακολουθούν τον φοιτητή του Γερμανικού Τμήμα¬ 
τος της Φιλοσοφικής Αθήνας όταν βγήκε από εκεί. 
Τον σταμάτησαν πίσω από το Δημαρχείο της Αθή¬ 
νας, που είναι σχετικά απόμερα, και του ζήτησαν 
να ανοίξει την τσάντα του. 

Όταν τον ρώτησαν από που ήταν και που βρι¬ 
σκόταν ο πατέρας του, ο ίδιος γέλασε. Τότε συνέ¬ 
χισαν θυμωμένοι να τον ρωτάν αν έβρισκε κάτι το 
αστείο. Κατάσχεσαν προκηρύξεις και άλλο υλικό 
από την τσάντα του και ξεκίνησαν να το κατα¬ 
στρέφουν. Έπειτα, ο ένας άρχισε τις σεξουαλικές 
παρενοχλήσεις με πρόφαση το «ψάξιμο» στην κω- 
λότσεπη του παντελονιού και στην αντίδραση του 
φοιτητή η απάντηση ήταν «έλα, που κάνεις πως 
δεν σ’ αρέσει». Μάλιστα τον εμπόδισαν να πάρει 
άμεσα τηλέφωνο και αρνήθηκαν να αποκαλύψουν 
τα στοιχεία τους. 

Τέτοιου είδους επιθέσεις αποτελούν ξεκάθαρες 
προσπάθειες βίαιης τρομοκράτησης και αποθάρ- 
ρυνσης των φοιτητών, της νεολαίας και των αγω¬ 
νιστών ώστε να μην συμμετέχουν στους αγώνες, 
αλλά το μόνο σίγουρο είναι ότι η κυβέρνηση και η 
αστυνομία ματαιοπονούν. 

Φ 


Νέο φορολογικό: Ασταμάτητη φοροληστεία 


«Η πολιτική μας είναι μη ταξική... θα βοη¬ 
θήσουμε όλη την κοινωνία », είπε ο υπουργός 
οικονομικών Σταϊκούρας στη συζήτηση του 
νέου φορονομοσχεδίου. Συγκινητικό, όμως οι 
ελαφρύνσεις που υποσχόταν η ΝΔ στα λαϊκά 
στρώματα, αποδείχτηκαν φούσκα. Παραμένει 
η απόλυτη προσήλωση στη βασική νεοφιλε¬ 
λεύθερη αρχή, βαφτισμένη «διεύρυνση της 
φορολογικής βάσης»: τα παίρνουμε από τους 
πολλούς στη βάση της κοινωνίας, δεν αγγί¬ 
ζουμε την ελίτ στις κορυφές! 

Με τη νέα κλίμακα, ο ετήσιος φόρος μει¬ 
ώνεται 777 ευρώ αν δεν υπάρχουν παιδιά, 810 
για 1 παιδί, 900 για 2 παιδιά, 1.120 για 3 παι¬ 
διά (διαμορφώνοντας έμμεσα αφορολόγητο 
8.636,9.000,10.000 και 11.000 ευρώ). Η μείω¬ 
ση του εισαγωγικού φοροσυντελεστή στο 9% 
(από 22%) αφήνει απείραχτη τη μηνιαία παρα¬ 
κράτηση σε μισθούς-συντάξεις κάτω από 800 
ευρώ μικτά, χωρίς ανακούφιση για τα ετήσια 
εισοδήματα μέχρι 10.000. Π.χ. φορολογούμε¬ 
νος με μηνιαίο εισόδημα 571,43 ευρώ και ετή¬ 
σιο 8.000 ευρώ, δεν θα έχει καμία ελάφρυνση. 
Στην κλίμακα ετήσιου εισοδήματος 5-10.000 
βρίσκονται περίπου 1,3 εκ. χαμηλόμισθοι και 
χαμηλοσυνταξιούχοι. Οι υποχρεωτικές δα¬ 
πάνες με κάρτες στο 30% του εισοδήματος, 
με την απειλή βαριών ποινών-προστίμων, θα 
χτυπήσει στην πράξη κι αυτό το αφορολόγη¬ 
το για τους εργαζόμενους και τα φτωχά λαϊκά 
στρώματα, ενώ η κατάργηση της εισφοράς αλ¬ 
ληλεγγύης έχει πάει στις καλένδες. 

Με περιθωριακές εξαιρέσεις, δεν γίνεται 
καμία μείωση του ΦΠΑ στα είδη λαϊκής κατα¬ 
νάλωσης. Οι έμμεσοι φόροι -οι πιο άδικοι και 
βαριοί για τα λαϊκά στρώματα- είναι στην Ελ¬ 


λάδα οι ψηλότεροι στην Ευρωζώνη. Μάλιστα, 
5 δισ. ετησίως, ενώ έχουν πληρωθεί απ’ τα νοι¬ 
κοκυριά, δεν αποδίδονται από τις επιχειρήσεις 
στο κράτος! 

Το νομοσχέδιο προωθεί την ακραία νεο¬ 
φιλελεύθερη λογική της διάλυσης των εργα¬ 
τικών δικαιωμάτων με υποκατάστατα «παρο¬ 
χές» (κουπόνια κ.ά.). Δωράκια για τα οποία 
διευκολύνονται και επιβραβεύονται τα «καλά» 
αφεντικά, αντί να πληρώσουν μισθούς και 
ασφαλιστικές εισφορές μέσα από συλλογικές 
συμβάσεις. Ελαφρύνεται η φορολόγηση δαπα¬ 
νών «εταιρικής κοινωνικής ευθύνης» (δωρεές, 
φιλανθρωπικές και άλλες φιέστες, πάντα με 
ζεστό φορολογικό όφελος), χορήγησης στους 
εργαζόμενους εταιρικού οχήματος ή καρτών 
μέσων μαζικής μεταφοράς. Αλλά και για με¬ 
τοχές (ωφελούνται τα ανώτερα στελέχη) ή 
δάνεια που δίνει μια επιχείρηση στους εργαζό- 
μενούς της (κρατώντας τους σε βαθιά εξάρτη¬ 
ση).Έτσι επιχειρείται η διάβρωση της συλλογι¬ 
κής συνείδησης, οργάνωσης, διεκδίκησης των 
εργαζομένων. 

Στο αντίπαλο ταξικό στρατόπεδο, γίνεται 
πάρτι: Μείωση της φορολογίας εισοδήματος 
επιχειρήσεων από 28% σε 24% - Μείωση της 
φορολόγησης μερισμάτων από 10% σε 5% 
- Απαλλαγή νομικών προσώπων που φορο¬ 
λογούνται στην Ελλάδα από τον φόρο υπε¬ 
ραξίας μεταβίβασης τίτλων - Απαλλαγή από 
φόρο εισοδήματος και εισφορά αλληλεγγύης 
των τόκων εταιρικών ομολόγων - Μείωση 
50% του πρώτου συντελεστή στις «νεοφυείς» 
επιχειρήσεις - Μείωση της προκαταβολής φό¬ 
ρου στο 90% (συνολικό όφελος 200 εκ. για τις 
επιχειρήσεις). Αυτή η μείωση της φορολογίας 


θα συνεχιστεί, στο όνομα της «επιχειρηματι¬ 
κότητας», με καπιταλιστές και αρπακτικά να 
τσεπώνουν τεράστια ποσά, χωρίς φυσικά να 
κάνουν επενδύσεις. 

Μια πραγματική αναθέρμανση της αγοράς 
είναι, βέβαια, κάτι διαφορετικό. Οι φοροελα- 
φρύνσεις σε οικοδομή και ακίνητα ήταν τελικά 
πολύ χαμηλότερες από τις προσδοκίες που εί¬ 
χαν καλλιεργηθεί. Μαζί με τη διατήρηση του 
ΕΝΦΙΑ και την κερδοσκοπία στην κατοικία, η 
κατάσταση για την στέγαση των λαϊκών νοι¬ 
κοκυριών γίνεται ασφυκτική. 

Όπως εξήγησε ο Σταϊκούρας, η «μεσαία 
τάξη» ορίζεται στα 450 ευρώ το μήνα, για άγα¬ 
μο χωρίς παιδί, ενώ ο Μπάμπης Παπαδημη- 
τρίου μας ξεκαθάρισε πόσο λάθος είναι να... 
εξαντλούμαστε συζητώντας τη φορολογία 
των «μεσαίων»! Για τα μικροαστικά στρώματα 
(βασικό μέρος της νεοδημοκρατικής εκλογι¬ 
κής πελατείας) τα πράγματα επίσης ξεκαθαρί¬ 
ζουν. Η μόνη αισθητή μείωση στη φορολογία 
των αγροτών και ελεύθερων επαγγελματιών 
είναι για πολύ χαμηλά εισοδήματα (μέχρι 
10 .000), ένα αντίδωρο στους πολύ φτωχούς. 
Για τους νεοφιλελεύθερους, τίποτα δεν πρέπει 
να εμποδίζει την «ελεύθερη» λειτουργία της 
αγοράς, που για τα μικροαστικά στρώματα ση¬ 
μαίνει μαζική καταστροφή, προλεταριοποίηση, 
φτωχοποίηση. 

Η φορολογική αντεπανάσταση, στο όνο¬ 
μα της «προσέλκυσης επενδύσεων», είναι διε¬ 
θνώς βασικός συντελεστής των φαραωνικών 
ανισοτήτων, ουσιαστικό μέρος του νεοφιλε¬ 
λεύθερου προγράμματος. Το μέσο ποσοστό 
φόρου εισοδήματος στις ανεπτυγμένες χώρες 
πήγε από 44% στις αρχές της δεκαετίας του 


1990 σε 33% το 2017 -και ακόμα σε 27%, με τις 
πρόσφατες φοροαπαλλαγές του Τραμπ υπέρ 
καπιταλιστών και πλουσίων-, ενώ παγκόσμια 
έπεσε κατά 1/3 την ίδια περίοδο. Η εξαίρεση 
των κερδών από τη φορολογία έχει γίνει σχε¬ 
δόν απόλυτη, ιδιαίτερα των πολυεθνικών (π.χ. 
το 2015 το 40% των κερδών τους βρισκόταν 
σε φορολογικούς παραδείσους). Νόμιμα και 
παράνομα, κεφάλαιο και πλούσιοι δεν πλη¬ 
ρώνουν τίποτα, αφήνοντας μαύρες τρύπες σε 
κρατικά έσοδα, κοινωνικές και παραγωγικές 
δαπάνες (παιδεία, υγεία, ασφάλιση, πρόνοια, 
υποδομές κ.λπ.) - αυτή είναι η ταξική «μείω¬ 
ση του κράτους». Ένας πόλεμος ενάντια στην 
κοινωνική πλειοψηφία των εργαζόμενων και 
φτωχών, που αφήνονται να βουλιάξουν στην 
εξαθλίωση, παρά τη φορομπηξία στις πλάτες 
τους. 

Στην Ελλάδα, η λειτουργία της φορο¬ 
λογίας είναι διαχρονικά από τις πιο ταξικές, 
έχοντας παροξυνθεί με τα Μνημόνια, το κα¬ 
θεστώς Αποικίας Χρέους, τις εξοντωτικές 
δεσμεύσεις για πλεονάσματα αποπληρωμής 
των δανειστών τοκογλύφων. Τα φορολογικά 
έσοδα (ποσοστό ΑΕΠ) είναι σημαντικά ψηλό¬ 
τερα (πάνω από +4%) από τον μέσο όρο του 
ΟΟΣΑ, ενώ μαζί με την Σλοβακία είμαστε η 
χώρα με τη μεγαλύτερη αύξησή τους (περίπου 
+7%) τη δεκαετία 2008-18. Το μάρμαρο πλη¬ 
ρώνουν πρώτοι οι εργαζόμενοι: η Ελλάδα είναι 
πρωτοπόρα στον ΟΟΣΑ στη φορολόγηση μι¬ 
σθών, ασφαλιστικών εισφορών και της λαϊκής 
κατανάλωσης, έναντι μηδαμινής φορολόγη¬ 
σης των κερδών και της μεγάλης περιουσίας. 
Μια ακόμα όψη της μνημονιακής, νεοφιλελεύ¬ 
θερης αθλιότητας και αγριότητας, που θα συ¬ 
νεχίζεται, όσο κυριαρχούν δυνάμεις τύπου ΝΔ 
και ΣΥΡΙΖΑ (θυμήθηκε την «ταξικότητα» της 
φορολογίας!), όσο δεν πατάμε όλους αυτούς 
στο λαιμό με τη δική μας εξέγερση. 


Νέο «σχέδιο» της ΝΔ για το προσφυγικό 

Απελάσεις στρατόπεδα συγκέντρωσης ιρράχτες και συνοριατράλακες 



Σ τα τέλη Νοέμβρη, η κυβέρνηση της ΝΔ ανα¬ 
κοίνωσε νέο «σχέδιο αντιμετώπισης» του προ- 
σφυγικού. Ο αυξημένος αριθμός προσφύγων 
που φτάνουν στην Ελλάδα το τελευταίο εξά¬ 
μηνο, τα συνεχή δυστυχήματα, οι θάνατοι-δολοφονίες στα 
στρατόπεδα συγκέντρωσης-κολαστήρια στα νησιά και οι 
εξεγέρσεις των προσφύγων, που ζουν σε άθλιες συνθήκες, 
έχουν δημιουργήσει μια εκρηκτική κατάσταση. Τα μέτρα 
που ανακοίνωσε η ΝΔ είναι ξεκάθαρα ακροδεξιάς κοπής 
και θα επιδεινώσουν τα προβλήματα των προσφύγων και 
μεταναστών. 

Οι βασικοί άξονες του σχεδίου, όπως τους παρουσία¬ 
σαν ο υφυπουργός Εθνικής Αμυνας Αλκιβιάδης Στεφάνής 
και ο κυβερνητικός εκπρόσωπος Στέλιος Πέτσας, περιλαμ¬ 
βάνουν κλειστά κέντρα κράτησης, αλλαγές στη διαδικασία 
χορήγησης ασύλου, δημιουργία ενιαίου φορέα επιτήρησης 
των συνόρων, 1200 προσλήψεις συνοριοφυλάκων αλλά και 
κάποια «αντισταθμιστικά» μέτρα για τους κατοίκους των 
περιοχών όπου θα δημιουργηθούν νέα στρατόπεδα συγκέ¬ 
ντρωσης. Η κυβέρνηση υιοθετεί το μέτρο της διοικητικής 
κράτησης (ουσιαστικά οι πρόσφυγες θα είναι κρατούμε¬ 
νοι) σε νέα κλειστά κέντρα, που είναι βέβαιο ότι θα μετα¬ 
τραπούν σε χειρότερα «κολαστήρια» απ’ αυτά της Μόριας, 
της Χίου, της Σάμου κ.ά. 

Ειδικότερα ως προς την κατασκευή και επέκταση κλει¬ 
στών δομών στα νησιά, ο σχεδιασμός που ανακοινώθηκε 
προβλέπει: α) σε Λέσβο, Χίο και Σάμο θα κλείσουν στα¬ 
διακά οι υπάρχουσες δομές και θα δημιουργηθούν νέα 
κλειστά στρατόπεδα συγκέντρωσης, για πάνω από 5.000 
πρόσφυγες το καθένα, β) σε Κω και Λέρο, οι υπάρχουσες 
δομές θα μετατραπούν σε κλειστές, για πάνω από 2.000 
πρόσφυγες η καθεμία, γ) τ α νέα στρατόπεδα συγκέντρω¬ 
σης θα λειτουργούν ως Προαναχωρησιακά Κέντρα και Κέ¬ 
ντρα Υποδοχής και Ταυτοποίησης (ΚΥΤ). 

Εντύπωση προκάλεσε η φωτογραφία με σχέδιο στρα¬ 
τοπέδου συγκέντρωσης στο ξερονήσι του Αιγαίου Λέβιθα! 
Το νησί κατοικείται από μόλις μία οικογένεια και δεν έχει 
καμία απολύτως υποδομή (ρεύμα, νερό, λιμάνι κ.ά.). Αν και 


η κυβέρνηση τελικά το διέψευσε μετά τον σάλο 
που προκλήθηκε, ο ακροδεξιάς «λαγός» και εσχά¬ 
τως βουλευτής Μπογδάνος υποστήριξε ανοιχτά 
την κατασκευή στρατοπέδων συγκέντρωσης σε 
ξερονήσια. Μάλιστα επιχειρηματολόγησε ότι 70 
χρόνια μετά τον Εμφύλιο τα ξερονήσια πρέπει να πάψουν 
να αποτελούν «ταμπού»! 

Σε σχέση με το άσυλο, θα επιταχυνθούν οι διαδικασίες 
που θα οδηγούν είτε στη χορήγησή του, είτε στην απέλα¬ 
ση των προσφύγων στη χώρα προέλευσης ή εισόδου. Θα 
προσληφθούν 500 άτομα στις Υπηρεσίες Ασύλου, ενώ ανα¬ 
μένονται ίπεΐ-ΐταοΕ απελάσεις για δεκάδες χιλιάδες πρό¬ 
σφυγες. 

Ο υφυπουργός Α. Στεφάνής αναφέρθηκε και στην «εξα¬ 
σφάλιση - στεγανοποίηση» των διόδων διέλευσης των με¬ 
ταναστών, με τη συγκρότηση Ενιαίου Φορέα Επιτήρησης 
Συνόρων. Ήδη έχουν προγραμματιστεί προσλήψεις 400 συ¬ 
νοριοφυλάκων για τον Έβρο και 800 για τα νησιά, ενώ θα 
ενισχυθεί και επεκταθεί ο φράχτης στονΈβρο. Ο υφυπουρ¬ 
γός, αποδεχόμενος μάλλον τη θεωρία του Μπογδάνου και 
άλλων ακροδεξιών για «πρόσφυγες-εισβολείς», μίλησε για 
την ανάγκη θωράκισης της χώρας «από παρόμοιες μελλο¬ 
ντικές απειλές, δίνοντας ιδιαίτερη βαρύτητα στην αποτρο¬ 
πή», κάνοντας σαφές το πώς αντιλαμβάνεται το ζήτημα. 

Το σχέδιο αποτελείται από δύο φάσεις. Η πρώτη αφο¬ 
ρά βραχυπρόθεσμο σχεδίασμά και την αποσυμφόρηση 
των νησιών του ανατολικού Αιγαίου, με μεταφορά 5.000 
προσφύγων και μεταναστών σε ξενοδοχεία και 15.000 σε 
άλλες δομές. Στόχος είναι η μεταφορά 20.000 προσφύγων 
και μεταναστών από τα νησιά μέχρι τις αρχές του 2020. Στη 
δεύτερη φάση και στον μεσοπρόθεσμο σχεδίασμά περιλαμ¬ 
βάνονται τα νέα κλειστά κέντρα κράτησης, οι απελάσεις, η 
ενίσχυση της φύλαξης των συνόρων και τα μέτρα για τις 
τοπικές κοινωνίες. 

Με τα μέτρα αυτά είναι ξεκάθαρο ότι η ΝΔ δεν έχει 
σκοπό να λύσει το προσφυγικό, αλλά να εξοντώσει τους 
πρόσφυγες και μετανάστες που βρίσκονται ήδη στη χώρα 
και να κλείσει τα σύνορα για αυτούς που θέλουν να έρθουν 
στην Ευρώπη. Μιλούν για δήθεν αλληλεγγύη και καλύτε¬ 


ρες συνθήκες για τους πρόσφυγες, ενώ κομματικά και αυ- 
τοδιοικητικά στελέχη τους πρωτοστατούν σε ρατσιστικές 
κινητοποιήσεις, βουλευτές και υπουργοί μιλούν στα ΜΜΕ 
για εισβολείς, για μαζικές απελάσεις και «λαθρομετανά¬ 
στες». 

Το ίδιο υποκριτική είναι και η στάση του ΣΥΡΙΖΑ, ο 
οποίος από τη μία παριστάνει τον υπερασπιστή των προ¬ 
σφύγων και από την άλλη περηφανεύεται ότι επί των ημε¬ 
ρών του, μετά τη συμφωνία Τουρκίας - ΕΕ, ο αριθμός των 
προσφύγων που έρχονταν στη χώρα μειώθηκε! Με λίγα 
λόγια, παραδέχονται ότι «φύλαξαν» αποτελεσματικά τα 
σύνορα, ότι εγκλώβισαν τους πρόσφυγες στα νησιά, ότι 
νομιμοποίησαν τα στρατόπεδα συγκέντρωσης τύπου Αμυ- 
γδαλέζας με τα κολαστήρια της Μόριας, της Χίου, της Σά¬ 
μου κ.ά. 

Εργαζόμενοι και νεολαία πρέπει να δείξουμε την έμπρα¬ 
κτη αλληλεγγύη μας στους πρόσφυγες και μετανάστες, 
που αναγκάζονται να ξεριζωθούν. Δεν κινδυνεύουμε από 
τους πρόσφυγες και τους μετανάστες, αλλά από την κυ¬ 
βέρνηση της ΝΔ, τους υπόλοιπους μνημονιακούς και τους 
ιμπεριαλιστές. Η ενσωμάτωση των προσφύγων και των 
μεταναστών στην ελληνική κοινωνία είναι απόλυτα εφικτή 
- αρκεί να παλέψουμε για να πληρώσει το κεφάλαιο και 
οι πλούσιοι, να σταματήσουμε να εκτελούμε δουλικά τις 
διαταγές των ιμπεριαλιστών της ΕΕ και των ντόπιων υπη¬ 
ρετών/συμμάχων τους. 

Να αγωνιστούμε για να πέσουν οι φράχτες, να ανοίξουν 
τα σύνορα, να φύγει το ΝΑΤΟ από το Αιγαίο και να καταρ- 
γηθεί η ρατσιστική συμφωνία ΕΕ - Τουρκίας. Για να δο¬ 
θεί άσυλο σε μετανάστες και πρόσφυγες και να φτιαχτούν 
πραγματικές δομές φιλοξενίας, με ανθρώπινες συνθήκες 
διαβίωσης, για σύνορα ανοιχτά και ελεύθερη, οργανωμένη 
και ασφαλή μετακίνηση. Να παλέψουμε το κακό στη ρίζα 
του, τον πόλεμο και τις ιμπεριαλιστικές επεμβάσεις, που 
γεννούν την προσφυγιά και τον ρατσισμό. 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Δεκέμβριος 2019 


Εκλογές στη Σωματεία ίων Καθηγητών 


Το επόμενο διάστημα θα διεξαχθούν στις περισσότερες 
ΕΛΜΕ (πρωτοβάθμια σωματεία των καθηγητών) της χώρας 
εκλογές για την ανάδειξη των Διοικητικών Συμβουλίων (ΔΣ). 
Η Αντεπίθεση των Εκπαιδευτικών συμμετέχει στην Α' και Ε' 
ΕΛΜΕ Θεσσαλονίκης και στην Α' ΕΛΜΕ Δυτικής Αττικής. 

Με την παρέμβασή μας στα σχολεία εξηγούμε στους συνα¬ 
δέλφους το συνολικό πλαίσιο μέσα στο οποίο κλιμακώνεται η 
επίθεση στη δημόσια εκπαίδευση: α) βρισκόμαστε μπροστά σε 
μια νέα όξυνση της παγκόσμιας κρίσης του καπιταλιστικού συ¬ 
στήματος και οι εμπορικοί πόλεμοι ανοίγουν τον δρόμο και για 
στρατιωτικές συγκρούσεις, β) η «έξοδος από τα μνημόνια» και ο 
ερχομός της «ανάπτυξης», που επικαλείται και αυτή η κυβέρνη¬ 
ση, είναι ένα ακόμα φιάσκο, αφού διατηρούνται τα εξωφρενικά 
πλεονάσματα μέχρι το 2060 και η εποπτεία από τους τοκογλύ¬ 
φους δανειστές θα είναι ασφυκτική, γ) η ακραία νεοφιλελεύθε¬ 
ρη κυβέρνηση της ΝΔ, συνεχίζοντας την πολιτική του ΣΥΡΙΖΑ, 
εμπλέκει τη χώρα μας στα πολεμικά σενάρια, με τον «στρατηγι¬ 
κό διάλογο» με τις ΗΠΑ και την επέκταση των βάσεων σε όλη 
σχεδόν την επικράτεια, δ) με το δόγμα «Νόμος και Τάξη» εξαπο¬ 
λύει επίθεση στα δημοκρατικά δικαιώματα και ελευθερίες, ώστε 
να τρομοκρατήσει όσους αντιστέκονται. 

Η κυβέρνηση επιχειρεί ένα συντριπτικό χτύπημα στον 
συνδικαλισμό και τη δυνατότητα συλλογικής οργάνωσης και 
αντίστασης των εργαζομένων, με το φακέλωμα των συνδικά¬ 
των και των μελών τους μέσω του Μητρώου Συνδικαλιστικών 
Οργανώσεων και με την ηλεκτρονική ψηφοφορία για όλες τις 
σημαντικές αποφάσεις, ορθώνοντας αξεπέραστα εμπόδια για 
την κήρυξη απεργιών. Επικεντρώνουμε την παρέμβασή μας στις 
δραματικές επιπτώσεις για τους μαθητές και τους εκπαιδευτι¬ 
κούς (μόνιμους και αναπληρωτές) από τα αλλεπάλληλα μνημο- 
νιακά μέτρα, με κυριότερα: 

α) Τους μηδενικούς διορισμούς και το «προσοντολόγιο» 
Γαβρόγλου, που επιβάλλει κλίμα διαίρεσης και κανιβαλισμού, 
όπου όλοι θα είμαστε υποχρεωμένοι σε ένα διαρκές κυνήγι με¬ 
ταπτυχιακών, σεμιναρίων και κάθε είδους «χαρτιών». 

β) Την εφαρμογή του «νέου Λυκείου», που εκτοξεύει την πα¬ 
ραπαιδεία και τους ταξικούς φραγμούς για τα παιδιά φτωχών και 
μεσαίων στρωμάτων. Η κυβέρνηση ετοιμάζει την επαναφορά 
της Τράπεζας Θεμάτων και σκληρές εξετάσεις και στις τρεις τά¬ 
ξεις του Λυκείου. Ο στόχος είναι ένα πολύ μεγάλο ποσοστό των 
μαθητών να κατευθυνθεί προς σχολές φτηνής κατάρτισης και 
μαθητείας ή να οδηγηθεί στην εγκατάλειψη του σχολείου. Η 
συρρίκνωση του Λυκείου θα πετάξει έξω σχεδόν το σύνολο των 
αναπληρωτών που εργάζονται στη δευτεροβάθμια εκπαίδευση, 
θα οδηγήσει σε εκρηκτικές υπεραριθμίες και βίαιες μετακινήσεις 


και θα ανοίξει τον δρόμο για απολύσεις μονίμων. 

γ) Την Αυτονομία της Σχολικής Μονάδας και την Αξιολό¬ 
γηση. Η αξιολόγηση των σχολείων επανέρχεται με νομοσχέδιο 
που θα καταθέσει το υπ. Παιδείας τον Γενάρη. Βασικός στό¬ 
χος είναι ένα σχολείο «αυτόνομο» οικονομικά και σε επίπεδο 
αναλυτικών προγραμμάτων, δηλαδή απόλυτα εξαρτημένο από 
τις οικονομικές και κοινωνικές συνθήκες της περιοχής του. Το 
«νέο» σχολείο θα λειτουργεί σαν επιχείρηση, υποχρεωμένο να 
βρίσκει «πόρους» για την επιβίωσή του, δηλ. χορηγούς και δί¬ 
δακτρα, και να προσελκύει μαθητές-πελάτες (εκπαιδευτικό κου¬ 
πόνι). Η ατομική αξιολόγηση των εκπαιδευτικών θα αφορά το 
κατά πόσον εφαρμόζουμε αυτές τις πολιτικές ιδιωτικοποίησης. 

Επισημαίνουμε επίσης ότι η κατάσταση αυτή δεν αντιμετω¬ 
πίζεται με τις πολιτικές των παρατάξεων που κυριαρχούν στο 
συνδικαλιστικό κίνημα (Σ.Κ.) των εκπαιδευτικών. 1) Οι παρατά¬ 
ξεις του κυβερνητικού και μνημονιακού συνδικαλισμού (ΔΑΚΕ/ 
ΝΔ, ΠΕΚ/ΠΑΣΟΚ, ΣΥΝΕΚ/ΣΥΡΙΖΑ) συνεργάζονται στοχεύ¬ 
οντας στον αφοπλισμό των εκπαιδευτικών, ώστε να περάσουν 
τα μνημονιακά και νεοφιλελεύθερα μέτρα. Αρνούνται με κάθε 
τρόπο να προκηρύξουν απεργία/αποχή από όλες τις διαδικασί¬ 
ες αξιολόγησης. 2) Το ΠΑΜΕ (ΚΚΕ) συνεχίζει τη διασπαστική 
πολιτική, τις χωριστές συγκεντρώσεις και πορείες, τις κατ’ επί¬ 
φαση «απεργίες», τις κομματικές παρελάσεις χωρίς σχέδιο και 
προοπτική. Ενώ αναπαράγει την ηττοπάθεια ότι «οι αγώνες 
δεν μπορούν να νικήσουν μέσα στον καπιταλισμό», περιορίζεται 
σε ακτιβισμούς και επερωτήσεις στη Βουλή. 3) Οι Παρεμβάσεις 
(ΑΝΤΑΡΣΥΑ-ΜΑ ΚΚΕ) εστιάζουν στην εκλογική τους ενί¬ 
σχυση στα ΔΣ και υποτιμούν την ανάγκη της αυτοοργάνωσης 
των εκπαιδευτικών με επιτροπές αγώνα, ενώ ονομάζουν απερ¬ 
γίες τις κομματικές παρελάσεις του ΠΑΜΕ. Έτσι, δεν συμβάλ¬ 
λουν στην αναγκαία ανασύνθεση και ανασυγκρότηση του Σ.Κ., 
αλλά εντείνουν τον κατακερματισμό του και γίνονται κομμάτι 
του προβλήματος. Η αποτυχία της πολιτικής τους έγινε φανερή 
και κατά τη διάρκεια του αγώνα των αναπληρωτών τον περα¬ 
σμένο Γενάρη. 

Τέλος, καλούμε τους συναδέλφους μας να αντιστρέφουμε 
άμεσα την κατρακύλα, την πολυδιάσπαση και τη διάλυση που 
επικρατεί στο Σ.Κ. Να κάνουμε πέρα τις γραφειοκρατικές ηγε¬ 
σίες κάθε απόχρωσης, που κατάντησαν τα συνδικάτα μας ανί¬ 
σχυρα και αναποτελεσματικά, αντί να είναι όργανα οργάνωσης, 
αντίστασης και επιβολής των συμφερόντων μας. Να επιβάλου¬ 
με, με τη μαζική συμμετοχή μας στις Γενικές Συνελεύσεις, τη συ¬ 
ζήτηση πάνω στα προβλήματά μας, την οργάνωση των αγώνων 
μας με Επιτροπές Αγώνα και την ενότητα μέσα στους αγώνες. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


«Νόμος και ΤάΗη»: Απειλή για τκ δημοκρατικές ελευθερίες και τους αγωνιστές 


Η κυβέρνηση Μητσοτάκη και ο υπουργός ΠΡΟΠΟ Χρυσο- 
χόίδης έχουν βάλει σε εφαρμογή μια συνεχή επιχείρηση τρομο¬ 
κράτησης των αγωνιστών, δίνοντας ρεσιτάλ αστυνομοκρατίας 
και καταστολής. Από τις 10/11 και ενόψει του γιορτασμού της 
εξέγερσης του Πολυτεχνείου, έχοντας καλλιεργήσει το απαραί¬ 
τητο «κλίμα» στα ΜΜΕ, έχοντας συκοφαντήσει και καταργήσει 
το άσυλο, έκαναν αστυνομική επιχείρηση στην ΑΣΟΕΕ για να 
σπάσουν στέκια πολιτικών δυνάμεων. Την ίδια μέρα ανακοινώ¬ 
θηκε το λοκ άουτ της ΑΣΟΕΕ από την Πρυτανεία και την επο¬ 
μένη (Δευτέρα 11/11) οι αστυνομικές δυνάμεις προχώρησαν σε 
μια προκλητική εισβολή, θυμίζοντας χούντα. Όταν μπλοκ φοι¬ 
τητών πήγε να σπάσει το λοκ άουτ για να γίνει συνέλευση, τα 
ΜΑΤ τους επιτέθηκαν με τα γκλομπ, μάλιστα τραυματίζοντας 
κάποιους, εγκλώβισαν 150 φοιτητές στο προαύλιο όπου τους 
έπνιξαν με χημικά και τους κράτησαν όμηρους για πάνω από δύο 
ώρες, μέχρι η κινητοποίηση αλληλεγγύης απέξω να εμποδίσει να 
προσαχθούν όλοι. Τελικά συνέλαβαν δύο φοιτητές. Μάλιστα, 
μετά από τη μαζική απογευματινή πορεία, όπου χιλιάδες κόσμου 
έδωσαν ηχηρή απάντηση σ’ αυτή την κατασταλτική επιχείρηση, 
περιμέναν τον έναν φοιτητή έξω από το σπίτι και τον κρατούσαν 
όμηρο για έξι ώρες, μέχρι να του αποδοθούν στημένες κατηγορί¬ 
ες, ενώ στη συνέχεια μπήκαν και στο σπίτι του. 

Αποκορύφωμα της καταστολής ήταν η 17 Νοέμβρη, μέρα 
της πορείας του Πολυτεχνείου. Παρά τη μεγαλειώδη συμμετοχή 
25 χιλιάδων κόσμου, τα ΜΑΤ εξαπέλυσαν πογκρόμ στα Εξάρ- 
χεια, συλλαμβάνοντας 28 άτομα. Εισέβαλαν σε πολυκατοικίες, 
χτυπούσαν και άρπαζαν όποιον έβλεπαν ευάλωτο στην πλατεία 
(περαστικούς, ρεπόρτερ κ.λπ.), τους απήγγειλαν ανύπαρκτες κα¬ 
τηγορίες και την επόμενη μέρα, στα δικαστήρια της Ευελπίδων, 
κυνήγησαν όσους είχαν συγκεντρωθεί σε ένδειξη αλληλεγγύης, 
χτυπώντας ακόμα και τους γονείς των συλληφθέντων! Στη Σύ¬ 
νοδο Πρυτάνεων στις 29/11, από την αστυνομική καταστολή 
τραυματίστηκαν άλλοι 4 φοιτητές, από χημικά και κρότου λάμ- 
ψης. 


Ο Χρυσοχόίδης εξήγγειλε τη βίαιη εκκένωση όλων των κα¬ 
ταλήψεων, με ένα τραγελαφικό αλλά επικίνδυνο τελεσίγραφο. 
Την ίδια ώρα, οι δηλώσεις περί συριακών όπλων στην ΑΣΟ¬ 
ΕΕ, μπάζων στα Εξάρχεια που χαρακτηρίστηκαν πολεμοφόδια, 
αλλά και αναγκαστικότητας του ξύλου, δίνουν και παίρνουν από 
ΜΜΕ, μπάτσους και πολιτικούς όπως ο Βορίδης (με γνώστη φα¬ 
σιστική δράση στο παρελθόν). 

Η κυβέρνηση προσπαθεί να τρομοκρατήσει όσους αγωνίζο¬ 
νται, με ένα μεγάλο χτύπημα των δημοκρατικών και πολιτικών 
ελευθεριών, με λογικές τύπου «μπορεί να έχουμε νέο Γρηγορό- 
πουλο». Θέλει να παραλύσει το φοιτητικό κίνημα, το σύνολο των 
εργαζομένων και φτωχών λαϊκών στρωμάτων, ιδιαίτερα τη νεο¬ 
λαία, με μια επίδειξη ισχύος. Γι’ αυτό οι κρατικές κατασταλτικές 
συμμορίες γίνονται όλο πιο επιθετικές και ανεξέλεγκτες, όπως 
δείχνει το ξεγύμνωμα και ο εξευτελισμός στη διάρκεια ελέγχων, 
αλλά και οι ανατριχιαστικές καταγγελίες για ιδιωτικό πάρκινγκ- 
άτυπο «μπουντρούμι» που χρησιμοποιούν τα ΜΑΤ στην οδό 
Μπουμπουλίνας στα Εξάρχεια (διαβόητη για τα βασανιστήρια 
της χούντας): εκεί κακοποιούν μυστικά προσαχθέντες και απο¬ 
τυπώνουν τα χαρακτηριστικά τους, ώστε να μπορούν να στηρι¬ 
χτούν οι απαγγελίες κατηγοριών εναντίον τους. 

Όπως έδειξε η πορεία του Πολυτεχνείου και άλλες κινητο¬ 
ποιήσεις (συναυλία στα Προπύλαια ενάντια στην καταστολή 
κ.ά.), στο κίνημα και στη νεολαία υπάρχουν παραδόσεις που δεν 
σβήνουν με την καταστολή και την τρομοκρατία, αντίθετα μπο¬ 
ρούν να αναζωπυρωθούν. Εργαζόμενοι και νέοι έχει έρθει η ώρα 
να θυμηθούμε τη μορφή που έχει ο εχθρός. Ότι όλοι αυτοί (ΝΔ, 
ΣΥΡΙΖΑ, ΚΙΝΑΛ, ΕΕ), που θέλουν να επιβάλλουν μνημόνια δι¬ 
άρκειας και τις ακραίες νεοφιλελεύθερες πολιτικές, μπορούν να 
το κάνουν μόνο ως μια σύγχρονη χούντα, ως ένα μαύρο Κράτος 
Έκτακτης Ανάγκης, όπως φαίνεται και σε άλλες χώρες (Χιλή, Βο¬ 
λιβία κ.λπ.). Η ανάγκη μιας αγωνιστικής ενότητας, για τη μαζική 
αυτοάμυνα του κινήματος, την έμπρακτη υπεράσπιση και μαχη¬ 
τική επιβολή των ελευθεριών μας, γίνεται επιτακτική. 


ΔΕΝ ΞΕΧΝΑΜΕ - 
ΔΕΝ ΣΥΓΧΩΡΟΥΜΕ 

11 χρόνια από την δολοφονία 
του Αλέξη Γρηγορόπουλου 

Το βράδυ του Σαββάτου της 6ης Δεκέμβρη του 
2008, δολοφονήθηκε εν ψυχρώ από τις σφαίρες του 
μπάτσου Ε. Κορκονέα στα Εξάρχεια, ο 15χρονος Αλέ¬ 
ξανδρος Γρηγορόπουλος. Από την πρώτη στιγμή τα 
ΜΜΕ επιχειρούσαν να παραμορφώσουν την πραγμα¬ 
τικότητα φτάνοντας στο σημείο να παραποιήσουν το 
βίντεο της δολοφονίας. Μέσα σε λίγες ώρες συγκε¬ 
ντρώθηκαν εκατοντάδες κόσμου στα Εξάρχεια, πραγ¬ 
ματοποιήθηκε πορεία, στην οποία επιτέθηκαν τα ΜΑΤ 
με αποτέλεσμα ολονύχτιες συγκρούσεις μαζί τους. 

Για τις επόμενες εβδομάδες οι καταλήψεις σχολεί¬ 
ων και δημόσιων κτηρίων εξαπλώθηκαν σε κάθε γωνιά 
της χώρας. Οι πορείες ήταν καθημερινές και συνοδεύ¬ 
ονταν από πολύωρους αποκλεισμούς δρόμων, ο ρόλος 
των μαθητών ήταν πρωταγωνιστικός. Η εμφάνιση της 
αστυνομίας αποτελούσε «αιτία πολέμου» και οι κινητο¬ 
ποιήσεις συχνά κατέληγαν σε επιθέσεις σε αστυνομικά 
τμήματα. 

Για εβδομάδες η κυβέρνηση της ΝΔ βρέθηκε σε 
βαθιά κρίση, αδύναμη να αντιδράσει αναμένοντας την 
εκτόνωση του κινήματος, η οποία ήρθε μετά από έναν 
μήνα ως αποτέλεσμα της ελλιπούς ανάπτυξης μορφών 
αυτοοργάνωσης και βαθύτερης πολιτικοποίησης του. 
Το ΠΑΣΟΚ από τη μεριά του επιθυμούσε την πτώση 
της κυβέρνησης, όμως επιδίωκε να μην γίνει σε συν¬ 
θήκες εξέγερσης. Ο ΣΥΡΙΖΑ συμμετείχε στις κινητο¬ 
ποιήσεις, φροντίζοντας να καταδικάζει τη βία... γενικά. 
Το ΚΚΕ, όπως κάθε φορά που οι μάζες περνούν στο 
προσκήνιο, επιδίδονταν σε ακατάσχετη προβοκατορο- 
λογία από την μία ενώ από την άλλη, έκανε με κάθε 
ευκαιρία δηλώσεις νομιμοφροσύνης. 

Παρά την απότομη υποχώρηση του κινήματος, η 
βουτηγμένη στα σκάνδαλα κυβέρνηση της ΝΔ υπέστη 
συντριπτική φθορά από την κοινωνική έκρηξη του Δε¬ 
κέμβρη, ενώ η απομόνωση και το ρεζιλίκι της ΕΛ.ΑΣ. 
οδήγησε στην δημιουργία των δολοφόνων της ομάδας 
«ΔΕΛΤΑ» για την αποτελεσματικότερη αντιμετώπιση 
των διαδηλωτών. 

Η έκρηξη του Δεκέμβρη όμως δεν ξεφύτρωσε από 
το πουθενά. Η παγκόσμια καπιταλιστική κρίση βρι¬ 
σκόταν στην αρχή της. Υπήρχε για τη ντόπια ελίτ η 
αναγκαιότητα άμεσης προσαρμογής στην κατάσταση 
με μία κολοσσιαία επίθεση στα κοινωνικά και δημο¬ 
κρατικά δικαιώματα των εργαζομένων και κυρίως της 
νεολαίας. Ακόμη, το μένος του αστικού καθεστώτος 
εναντίον της νεολαίας είχε κορυφωθεί μετά την αντι¬ 
παράθεση μαζί της στο κίνημα των φοιτητικών κατα¬ 
λήψεων του 2006-2007. Εκφράστηκε κατ’ εξακολού¬ 
θηση με «μεμονωμένα περιστατικά» (βλ. π.χ. υπόθεση 
ζαρντινιέρα), μέχρι που με την δολοφονία του Γρηγο¬ 
ρόπουλου πυροδότησε την κοινωνική έκρηξη και έφε¬ 
ρε βίαια στην επιφάνεια όλα τα κοινωνικά προβλήματα 
που το αστικό καθεστώς προσπαθούσε να κρύψει. Η 
νεολαία με την ευαισθησία του «κοινωνικού βαρόμε¬ 
τρου» -όπως έλεγε ο Τρότσκι- εξεγέρθηκε δίνοντας 
μία εικόνα από το μέλλον, από την διετία του παρατε- 
ταμένου κοινωνικού πολέμου 2010-2012. 

11 χρόνια μετά, όλες οι αιτίες που πυροδότησαν 
την κοινωνική έκρηξη είναι διπλά οξυμένες. Σήμερα, 
για την εφαρμογή των βάρβαρων μνημονίων, η ιιΐΐτα 
νεοφιλελεύθερη κυβέρνηση Μητσοτάκη έχει θέσει σε 
πλήρη εφαρμογή το δόγμα «νόμος και τάξη» της αστυ¬ 
νομοκρατίας και της κρατικής τρομοκρατίας. Μαζί με 
την κατάργηση του ασύλου και την βίαιη εκκένωση 
των καταλήψεων, προχώρησε τον Ιούλη, με σύμμαχο 
την ταξική αστική δικαιοσύνη, στην αποφυλάκιση του 
δολοφόνου του Α. Γρηγορόπουλου. 

Είναι αναγκαίο όσο ποτέ οι εργαζόμενοι και η νε¬ 
ολαία που αντιμετωπίζουμε καθημερινά κτηνώδεις 
όρους εκμετάλλευσης να οργανώσουμε τις αντιστά¬ 
σεις μας απέναντι στην ούλτρα νεοφιλελεύθερη κυβέρ¬ 
νηση της ΝΔ , του σάπιου μνημονιακού καθεστώτος 
που εκπροσωπεί και του Κράτους Έκτακτης Ανάγκης 
με το οποίο το υπερασπίζεται, δημιουργώντας τις συν¬ 
θήκες για έναν νέο Δεκέμβρη, για την αμφισβήτηση και 
ανατροπή της αστικής εξουσίας. 

Ενάντια σε Νόμο Κεραμέακ και καταστολή... 

Οι δρόμοι της Ελλάδας να γίνουνε Χιλή! 



Η κυβέρνηση της ΝΔ, παίρ¬ 
νοντας την σκυτάλη απ’ 
τον ΣΥΡΙΖΑ, βαθαίνει 
την επίθεση στην παιδεία, 
όπως και παντού. Πέρα από την ψήφιση 
αντιεκπαιδευτικών μέτρων όπως εξίσω¬ 
ση πτυχίων, γενίκευση διδάκτρων στα 
μεταπτυχιακά κ.ά., έχει ανακοινώσει νέο 
νόμο για την τριτοβάθμια εκπαίδευση. 

Ο νόμος της Κεραμέως (ανακοινώ¬ 
θηκε στις 3/12) επιφέρει ένα κεντρικό 
χτύπημα στην τριτοβάθμια, στον πυ¬ 
ρήνα και τη δομή της, καταργώντας 
τον δημόσιο και δωρεάν χαρακτήρα 
της. Η χρηματοδότηση των ιδρυμάτων 
θα συνδέεται για πρώτη φορά με τις 
αξιολογήσεις τους, επιφέροντας την 
επιβολή διδάκτρων στα προπτυχιακά, 
κλείσιμο σχολών, δραστική μείωση του 
αριθμού των φοιτητών. Οι σχολές θα 
μετατραπούν από εκπαιδευτικά ιδρύ¬ 
ματα με στόχο την παροχή δημόσιας, 
δωρεάν παιδείας, σε επιχειρήσεις που 
θα λειτουργούν με γνώμονα το κέρδος, 
επιβάλλοντας τους νόμους της αγοράς 
εντός των ΑΕΙ: 

1 ) Οι σχολές θα πρέπει να πληρούν 
τα λεγόμενα «κριτήρια επίδοσης» για 
να μπορούν να λαμβάνουν χρηματοδό¬ 
τηση από το κράτος, που πλέον δεν θα 
λέγεται, ούτε θα είναι, χρηματοδότηση, 
παρά... επιχορήγηση. Πιο συγκεκριμένα, 
το 20% της «επιχορήγησης» θα συνδέε¬ 
ται με την εκπλήρωση των «κριτηρίων», 
ενώ το υπόλοιπο 80% με τα αντικειμε¬ 
νικά κριτήρια (αριθμός φοιτητών, γεω¬ 
γραφική διασπορά ιδρύματος). 

2 ) Οι σχολές θα ανταγωνίζονται η 
μια την άλλη, για το ποια θα εκπληρώ¬ 
νει τα «κριτήρια» ώστε να πάρει περισ¬ 
σότερα χρήματα από το κράτος. Όσες 
σχολές δεν τα καταφέρνουν, δεν θα 
λαμβάνουν χρήματα και θα πρέπει να 
επιβάλουν δίδακτρα για να επιβιώσουν 
ή να συρρικνωθούν ή να κλείσουν.Ήδη 
στο νομοσχέδιο περιλαμβάνεται η ανα¬ 
στολή λειτουργίας των 37 τμημάτων 
που προέκυψαν από τις συγχωνεύσεις 
ΑΕΙ-ΤΕΙ του ΣΥΡΙΖΑ - και έπεται συ¬ 
νέχεια. 

3) Τα «κριτήρια» σημαίνουν λειτουρ¬ 
γία των σχολών με βάση τη λογική και 
τους νόμους της «ελεύθερης αγοράς». 
Για παράδειγμα, αν ένα πρόγραμμα 
σπουδών δεν έχει ζήτηση στην αγορά 
εργασίας, δεν θα αξιολογείται καλά και 
θα πρέπει να μειωθούν οι φοιτητές του, 
να παίρνει λιγότερα χρήματα ή/και να 
κλείσει. 

4) Οι φοιτητές θα μετατραπούμε 
σε πελάτες. Όχι μόνο θα πληρώνουμε 
για να σπουδάσουμε, αλλά θα γίνουμε 
αντικείμενα μεγαλύτερης εκμετάλλευ¬ 
σης -όπως και οι υποδομές των σχολών 
μας- στο κυνήγι των στόχων και των 
«επενδυτικών σχεδίων» των διοικήσεων 
των σχολών. Μέσα από πρακτική άσκη¬ 
ση, ερευνητικά, διδακτορικά κ.ά. οι κα¬ 
θηγητές και το διδακτικό προσωπικό θα 
γίνουν πλασιέ των προγραμμάτων της 
σχολής ή του τμήματός τους, οι διοική¬ 
σεις των σχολών και οι επιχειρήσεις θα 
μας εκμεταλλεύονται περισσότερο για 


να κερδίζουν από την εργασία μας (στο 
πρότυπο της απλήρωτης μαθητείας και 
με πρόσχημα ότι παρέχουν «πρακτική»). 
Έτσι, οι σχολές «θα συνδέονται αμεσό¬ 
τερα με την αγορά εργασίας», προσπα¬ 
θώντας να εξασφαλίσουν μεγαλύτερες 
κρατικές επιχορηγήσεις. Κεφάλαιο και 
επιχειρήσεις θα κερδοσκοπούν ασύδο¬ 
τα, παρά τα ψέματα ότι θα ενισχύσουν 
την εκπαίδευση επενδύοντας λεφτά 
(εκτός από τίποτα δωρεές-βιτρίνα). 

Η δημόσια διαβούλευση του νομο¬ 
σχεδίου θα διαρκέσει μέχρι τις 18/12, 
άρα θα κατατεθεί προς ψήφιση μέσα 
στις διακοπές των Χριστουγέννων ή 
την περίοδο της εξεταστικής. Μέτρα 
όπως διαγραφές φοιτητών στα ν+2 έτη, 
επαναφορά της βάσης του 10, επιβολή 
ηλεκτρονικής ψηφοφορίας (σε γενικές 
συνελεύσεις ή εκλογές των φοιτητικών 
συλλόγων) κ.ά. θα ενσωματωθούν κατά 
τη δημόσια διαβούλευση ή θα περάσουν 
από άλλους νόμους το επόμενο διάστη¬ 
μα. 

Οι φοιτητικοί σύλλογοι συνεχίζουν 
την κίνηση που είχε αναπτυχθεί από την 
αρχή του εξαμήνου, ενάντια στο νόμο 
Κεραμέως και την καταστολή, η οποία 
έχει οξυνθεί, αφού οι κινητοποιήσεις 
έχουν θορυβήσει την κυβέρνηση. 

Μια εβδομάδα πριν την επέτειο του 
Πολυτεχνείου (10/11), δυνάμεις της 
ΟΠΚΕ εισέβαλαν στην ΑΣΟΕΕ, μπή¬ 
καν σε χώρο αριστερής πολιτικής δύ¬ 
ναμης και τον σφράγισαν, δίνοντας τα 
κλειδιά στον πρύτανη, λέγοντας ότι αν 
ανακαταληφθεί, θα ξαναμπουκάρουν. Ο 
πρύτανης επέβαλε λοκ άουτ μιας εβδο¬ 
μάδας, απαγόρευσε στους φοιτητές την 
είσοδο στην σχολή, σαμπόταρε με αυ¬ 
ταρχικό τρόπο την προγραμματισμένη 
συνέλευση του Συλλόγου για την Τρίτη 
12/11. Αποκορύφωμα ήταν η Δευτέρα 
11 /11, όπου φοιτητική πορεία από την 
πλατεία Βικτώριας κατευθυνόταν στην 
ΑΣΟΕΕ για να σπάσει το λοκ άουτ και 
αντιμετωπίστηκε με άγρια καταστολή, 
είσοδο των ΜΑΤ στο προαύλιο της 
σχολής, ρίψη δακρυγόνων και κρότου 
λάμψης εντός του προαυλίου. 150 φοι¬ 
τητές ήταν όμηροι της αστυνομίας για 
πάνω από 2 ώρες, μην αφήνοντας ούτε 
τα δύο άτομα που τραυματίστηκαν από 
τα γκλομπ των τραμπούκων της ΕΛΑΣ 
να μεταφερθούν σε νοσοκομείο! Οι 


συμμορίες των ΜΑΤ-ΔΕΛΤΑ-ΟΠΚΕ 
είχαν αποκλείσει το χώρο έξω από την 
ΑΣΟΕΕ, εμποδίζοντας φοιτητές να συ¬ 
γκεντρωθούν, συλλαμβάνοντας κιόλας 
έναν αγωνιστή φοιτητή. Το ίδιο βράδυ, 
με χουντικές μεθόδους, η ασφάλεια συ¬ 
νέλαβε έξω από το σπίτι του και άλλον 
αγωνιστή φοιτητή, απλά επειδή εξακρι¬ 
βώθηκε ότι βρισκόταν στην κινητοποίη¬ 
ση στην ΑΣΟΕΕ! 

Το φοιτητικό κίνημα απάντησε στα 
παραπάνω με δυναμικές και μαζικές κι¬ 
νητοποιήσεις στις 11/11, στις 14/11 και 
κυρίως στην πορεία του Πολυτεχνείου 
και στις 6/12. Η έντονη παρουσία της 
αστυνομίας, οι ασφυκτικοί έλεγχοι σε 
διαδηλωτές και αθρόες προσαγωγές, 
συλλήψεις και δολοφονικές επιθέσεις 
της αστυνομίας που πραγματοποιήθη¬ 
καν στα Εξάρχεια, δεν τρομοκρατούν, 
αντίθετα εξοργίζουν τους φοιτητές. 
Τέλος, η φοιτητική κινητοποίηση στη 
Σύνοδο Πρυτάνεων στις 29/11 στο Κα¬ 
βούρι, με στόχο να τεθούν τα αιτήματα 
των φοιτητών στους πρυτάνεις, αντι¬ 
μετωπίστηκε επίσης με καταστολή, με 
αποτέλεσμα τον τραυματισμό 4 φοιτη¬ 
τών. Στόχος τους είναι να τρομοκρατή¬ 
σουν, να προετοιμάσουν το έδαφος για 
να εισβάλουν το επόμενο διάστημα στις 
σχολές, να διαλύσουν τις φοιτητικές κα¬ 
ταλήψεις (η Κεραμέως τις χαρακτήρισε 
έκνομες ενέργειες). 

Με Γενικές Συνελεύσεις, ολιγοήμε¬ 
ρες καταλήψεις, διαδηλώσεις και συ¬ 
ντονιστικά συλλόγων, οι κινητοποιήσεις 
συνεχίστηκαν όλο τον Νοέμβρη. Ωστό¬ 
σο, πέρα από την αυξημένη συμμετοχή 
στις κινητοποιήσεις την εβδομάδα του 
Πολυτεχνείου (λόγω και των γεγονό¬ 
των της ΑΣΟΕΕ), οι κινητοποιήσεις πα¬ 
ραμένουν χωρίς μια σοβαρή αύξηση της 
συμμετοχής, δείχνοντας μια κάμψη στις 
αρχές Δεκέμβρη. Πέρα από τη «χαλά¬ 
ρωση» λόγω διακοπών, ευθύνη γι’ αυτό 
έχουν και η ΚΝΕ και τα ΕΑΑΚ. 

Πέρα από τον υπονομευτικό ρόλο 
της ΠΚΣ/ΚΝΕ (γνωστός από πολλά 
κινήματα) και τις πολιτικές-πρακτικές 
αδυναμίες των ΕΑΑΚ (που έχουν φου¬ 
ντώσει, λόγω της κρίσης και των αντα¬ 
γωνισμών στο εσωτερικό τους), ένα επι¬ 
πλέον γεγονός απειλεί να δημιουργήσει 
σύγχυση στον φοιτητικό αγώνα: η συν- 
διαμόρφωση κοινών πλαισίων τους, με 


κριτήριο όχι την αγωνιστική ενότητα 
στην δράση αλλά μανούβρες και ισορ¬ 
ροπίες μεταξύ τους και στο εσωτερικό 
της καθεμιάς. Η ΚΝΕ «μπήκε στα κοι¬ 
νά πλαίσια» για να φρενάρει και να δι- 
ασπάσει τον αγώνα, ενδεχομένως και 
προσπαθώντας να ελιχθεί από την αφό¬ 
ρητα διασπαστική γραμμή της (ξέχωρες 
πορείες κ.λπ.). Βλέποντας ότι τα ΕΑΑΚ 
παραδέρνουν, ανίκανα να αποτελέσουν 
ενιαία και αποτελεσματική ηγεσία, και 
γνωρίζοντας τις πολλές αυταπάτες τους 
για τον ρόλο της ίδιας, η ΚΝΕ ανέλαβε 
αυτό το ρόλο, όχι χωρίς κάποια επιτυ¬ 
χία. Τα αποτελέσματα: σαμποτάρισμα 
των συντονιστικών επιτροπών κατάλη¬ 
ψης, σύλλογοι με 2 πανό στις κινητοποι¬ 
ήσεις, ακόμη μεγαλύτερη παράλυση του 
Συντονιστικού Συλλόγων κ.ά. 

Η Σοσιαλιστική Σπουδαστική 
Πάλη στηρίζει τις συνελεύσεις και κι¬ 
νητοποιήσεις των φοιτητών και παλεύει 
μέσα σ’ αυτές, με στόχο την ανάπτυξη 
και κλιμάκωσή τους, την ενότητα και 
καλύτερη οργάνωση του φοιτητικού 
κινήματος, την ενότητα με το μαθητικό 
και το εργατικό κίνημα. Παλεύουμε για 
να ζωντανέψουν οι κατειλημμένες σχο¬ 
λές, με πολιτικές και πολιτιστικές δρα¬ 
στηριότητες, με εξορμήσεις προς την 
κοινωνία. Για να πάρουν οι φοιτητές τον 
αγώνα στα χέρια τους, μαζικοποίηση 
των συνελεύσεων, κινητοποιήσεων και 
καταλήψεων. Βασική προϋπόθεση γι’ 
αυτό είναι επιτροπές κατάληψης και συ¬ 
ντονιστικά συλλόγων με ουσιαστική και 
δημοκρατική λειτουργία, που θα συνδέ¬ 
ουν τους συλλόγους, θα τους ενοποιούν 
με βασικά αιτήματα, συγκεκριμένες κι¬ 
νητοποιήσεις, ανακοινώσεις και αφίσες. 
Αυτά είναι απαραίτητα ώστε το φοιτη¬ 
τικό κίνημα να ενώσει και ορθώσει τις 
δυνάμεις του απέναντι στην κυβέρνηση, 
αλλά και για να απευθυνθεί στους εργα¬ 
ζόμενους και τα λαϊκά στρώματα έμπρα¬ 
κτα και όχι μόνο διακηρυκτικά. 

Όσο πλησιάζει η ψήφιση του νόμου, 
η ΣΣΠ, συνεχίζοντας την ενωτική πολι¬ 
τική της, επιδιώκει τη συνδιαμόρφωση 
κοινών πλαισίων με τις δυνάμεις της 
άκρας αριστεράς για την ενοποίηση του 
μπλοκ της κατάληψης, στην παραπάνω 
κατεύθυνση. Αν και δυνάμεις των ΕΑΑΚ 
που δρουν διασπαστικά, γραφειοκρα¬ 
τικά ή με στενοκέφαλη αντιπαλότητα 
ενάντια σε ότι δεν ελέγχουν, βάζουν 
διαρκή εμπόδια (προτιμώντας συχνά 
τη φαντασίωση ενός «μετώπου» με την 
ΠΚΣ/ΚΝΕ από μια πραγματική αγωνι¬ 
στική συμπόρευση), θα συνεχίσουμε με 
όλες τις δυνάμεις μας, γιατί αυτό υπα¬ 
γορεύει το συμφέρον του αγώνα και της 
ανάπτυξης του κινήματος. 

Στον δρόμο των αγώνων σε όλο τον 
κόσμο, η νεολαία οφείλει να σταματή¬ 
σει τον νέο νόμο και την επίθεση στην 
εκπαίδευση με ένα κίνημα καταλήψεων 
διάρκειας - πυροδότη μιας κοινωνικής 
έκρηξης, ενάντια στα μνημόνια, την 
φτώχεια, την ανεργία, την φρίκη του 
πολέμου. 

■ Σωτήρης Κ. 

Λατινική Αμερική 

Οι εξεγέρσεις αλλάζουν το σκηι 



Οι μαζικές λαϊκές 
εξεγέρσεις σε 
λατινοαμερικανικές χώρες 
(Χιλή, Βολιβία, Κολομβία, 
Εκοναδόρ), όπως και όλες 
οι άλλες πον ξέσπασαν 
τους τελευταίους μήνες 
σε πολλά σημεία του 
πλανήτη, εντάσσονται 
σε ένα κοινό πλαίσιο: 
πίσω από φαινομενικά 
«ασήμαντες» αφορμές, 
κρύβονται δεκαετίες 
νεοφιλελευθερισμού, 
καταπίεσης και 
εξαθλίωσης, 
συσσωρευμένη εκρηκτική 
ύλη, που καθιστά 
εξαιρετικά δύσκολη 
οποιαδήποτε «πρόβλεψη» 
για το πότε θα σκάσει. 


Ο ι εξελίξεις στη Λατινική 
Αμερική την αναδεικνύουν 
σε «εργαστήριο» της αντε¬ 
πίθεσης των εργαζομένων 
και των λαών σε παγκόσμια κλίμακα και 
- ειδικά αν συνυπολογίσουμε την ειδική 
σημασία της για τον αμερικάνικο ιμπερι¬ 
αλισμό και τις μακρόχρονες αγωνιστικές 
της παραδόσεις - πεδίο ανελέητων συ¬ 
γκρούσεων που θα κρίνουν πολλά για το 
μέλλον της ανθρωπότητας. 

Χιλή: το κίνημα βάζει τη ριζική 
πολιτική αλλαγή στην ατζέντα 

Η λαϊκή εξέγερση στη Χιλή είναι ίσως η 
εμβληματικότερη του πρόσφατου διεθνούς 
«εξεγερσιακού κύματος». Η αύξηση της τι¬ 
μής του εισιτηρίου στο μετρό της πρωτεύ¬ 
ουσας Σαντιάγκο έδωσε την αφορμή για 
ογκώδεις κινητοποιήσεις και σκληρότατες 
συγκρούσεις, που κράτησαν πάνω από 
έναν μήνα. Ο απολογισμός της καταστολής 
της νεοφιλελεύθερης κυβέρνησης του Σε- 
μπαστιάν Πινιέρα είναι ενδεικτικός για το 
τι είναι ικανό να επιστρατεύσει για την επι¬ 
βίωσή του ένα σάπιο καπιταλιστικό καθε¬ 
στώς: 22 βεβαιωμένοι νεκροί (πιθανότατα 
υπάρχουν αρκετά περισσότεροι), πάνω από 
15.000 προσαγωγές ή συλλήψεις και πάνω 
από 2.000 τραυματίες, από τους οποίους 
230 υπέστησαν σοβαρές βλάβες στα μάτια 
ή έχασαν εντελώς την όρασή τους, από πυ¬ 
ροβολισμούς με πλαστικές σφαίρες σε ευ¬ 
θεία βολή. Την ίδια στιγμή, υπάρχει πλήθος 
καταγγελιών για βιασμούς διαδηλωτριών 
και βασανιστήρια. Ωστόσο, η μαζικότητα 
και αποφασιστικότητα των εξεγερμένων, με 
ορόσημο τη γενική απεργία στις 25 Οκτω¬ 
βρίου και την ιστορική κινητοποίηση ενά¬ 
μισι εκατομμυρίου ανθρώπων, τσάκισε τα 
σχέδια του Πινιέρα και τον ανάγκασε να 
πάρει πίσω την αύξηση της τιμής του εισιτη¬ 
ρίου, να άρει την απαγόρευση κυκλοφορίας 
και την κατάσταση έκτακτης ανάγκης που 
είχε κηρύξει, να απομακρύνει τους πιο μιση¬ 
τούς υπουργούς και να ανακοινώσει κάποια 
φιλολαϊκά μέτρα. 

Καθώς οι κινητοποιήσεις συνεχίζονται, 
αλλά με σαφώς μειωμένη μαζικότητα και 
ένταση, το επίκεντρο μετατοπίζεται στην 
πολιτική αποκρυστάλλωση του κινήματος 
και στα πιο μόνιμα οφέλη που μπορούν να 
αποκομίσουν οι εργαζόμενοι και η νεολαία 


από τη σαφώς ευνοϊκή για αυτούς αλλαγή 
του συσχετισμού δυνάμεων που πέτυχαν 
με τον ηρωικό αγώνα τους. Σε κεντρικό 
πολιτικό ζήτημα στη νέα κατάσταση ανα- 
δεικνύεται η κατάρτιση και ψήφιση ενός 
ολοκληρωτικά νέου Συντάγματος. Το ισχύ- 
ον Σύνταγμα είναι ουσιαστικά ίδιο με αυτό 
της δικτατορίας του Πινοσέτ, με κάποιες 
ακίνδυνες για το καθεστώς αλλαγές. Ο Πι- 
νιέρα αναγκάστηκε να παραδεχτεί την ανα¬ 
γκαιότητα για συνταγματική αλλαγή, σχε¬ 
διάζει ωστόσο να την απονευρώσει σε μια 
καθαρά κοινοβουλευτική διαδικασία και 
σε παζάρια με τα κόμματα της «επίσημης» 
αριστερός, και ανακοίνωσε τη διεξαγωγή 
δημοψηφίσματος τον Απρίλιο του 2020, με 
ερώτημα αν θα πρέπει καν να γίνει η ανα¬ 
θεώρηση (!) και με ανοιχτό το ενδεχόμενο 
ενός δεύτερου δημοψηφίσματος, όπου θα 
προσδιοριστεί το περιεχόμενό της. Από την 
πλευρά τους, οι μαζικοί φορείς του κινήμα¬ 
τος απαντούν ότι η διαδικασία αναθεώρη¬ 
σης του Συντάγματος πρέπει να ξεκινήσει 
άμεσα και ότι το ελάχιστο που θα πρέπει να 
κατοχυρώνεται από το νέο Σύνταγμα είναι 
πραγματικά δημόσια συστήματα υγείας, 
παιδείας και κοινωνικής ασφάλισης, η ιδι¬ 
ωτικοποίηση των οποίων αποτελεί βασικό 
άξονα του Συντάγματος του Πινοσέτ και 
παραμένει ακλόνητη από όλες τις μετέπειτα 
«δημοκρατικές» κυβερνήσεις. 

Οι πιο ριζοσπαστικές πτέρυγες του κι¬ 
νήματος μιλούν για μια «Συντακτική Συνέ¬ 
λευση του Λαού», που θα θέσει το ζήτημα 
ενός Συντάγματος από μηδενική βάση, το 
οποίο θα ανταποκρίνεται στα συμφέροντα 
και τις ανάγκες των εργαζομένων και της 
νεολαίας. Κλειδί για να καρποφορήσει μια 
τέτοια προοπτική και να αποτελέσει αντι¬ 
κείμενο διαρκούς πολιτικής πάλης ενάντια 
στο καθεστώς είναι η δημιουργία μόνιμων 
δομών αυτοοργάνωσης του κινήματος. Το 
πρώτο ελπιδοφόρο βήμα είναι η συγκρό¬ 
τηση των λεγάμενων “ο&ΜΙάοδ ρορυΠίΌδ” 
(λαϊκά συμβούλια) στις γειτονιές του Σα¬ 
ντιάγκο και άλλων πόλεων, που μετατρέ- 
πονται σταδιακά από άτυπες συζητήσεις 
μεταξύ αγωνιστών σε μαζικές συνελεύσεις. 

Κολομβία: ο «καλός μαθητής» 
του ιμπεριαλισμού στον χορό της 
εξέγερσης 

Παραδοσιακά, η Κολομβία αποτελεί 
βασικό προπύργιο της δεξιάς και του αμε¬ 
ρικάνικου ιμπεριαλισμού στη Λατινική 
Αμερική. Διαβόητα για τη δράση τους στη 


χώρα είναι τα παρακρατικά «τάγματα θα¬ 
νάτου», που δολοφονούν συνδικαλιστές 
και αγωνιστές σε σχεδόν καθημερινή βάση. 

Τους τελευταίους μήνες, είχαν γίνει 
γνωστά τα σχέδια της νεοφιλελεύθερης 
κυβέρνησης του Ιβάν Ντούκε, με την κα¬ 
θοδήγηση του ΔΝΤ, για επέκταση της δου¬ 
λειάς με ωρομίσθιο, μείωση του κατώτατου 
μισθού κατά 25% για τους νέους έως 25 
χρόνων και διαφοροποίησή του ανά περι¬ 
οχή της χώρας, κατάργηση της πληρωμής 
υπερωριών και της αποζημίωσης για από¬ 
λυση, αύξηση ορίων ηλικίας συνταξιοδότη- 
σης, νέους φόρους για τα φτωχά στρώματα 
μαζί με φοροαπαλλαγές για τις επιχειρήσεις 
και ιδιωτικοποιήσεις, κυρίως στον τομέα 
της ενέργειας. Η αντίδραση του κινήμα¬ 
τος ήρθε με τη συγκρότηση της Εθνικής 
Επιτροπής για την Πολιτική Απεργία, από 
συνδικαλιστικές οργανώσεις όλων των 
κλάδων, ενώσεις αγροτών, ιθαγενών, φοι¬ 
τητών και άλλες κοινωνικές οργανώσεις, 
και την κήρυξη πανεθνικής απεργίας για 
την 21 η Νοεμβρίου. Εκατοντάδες χιλιάδες 
άνθρωποι διαδήλωσαν στην πρωτεύουσα 
Μπογκοτά και άλλες μεγάλες πόλεις. Η κυ¬ 
βέρνηση έβγαλε στους δρόμους τον στρατό 
και τις διαβόητες μηχανοκίνητες δυνάμεις 
καταστολής Ε5ΜΑΌ, με αποτέλεσμα τρεις 
νεκρούς και πολλές εκατοντάδες τραυμα¬ 
τίες και συλληφθέντες. Σε απάντηση στην 
καταστολή, οργανώθηκαν διαμαρτυρίες με 
κατσαρόλες, που ξεκίνησαν από φτωχογει¬ 
τονιές της Μπογκοτά και επεκτάθηκαν σε 
όλη τη χώρα. 

Από εκείνη τη μέρα και μέχρι την ώρα 
που γράφονται αυτές οι γραμμές, οι εργαζό¬ 
μενοι, η νεολαία και οι φτωχοί αγρότες και 
ιθαγενείς δεν έχουν σταματήσει να αγωνί¬ 
ζονται. Η όξυνση της καταστολής, με τανκς 
στους δρόμους και άλλες δύο δολοφονίες 
διαδηλωτών (ο ένας Ιδχρονο παιδί), όχι 
μόνο δεν πτόησε τους εξεγερμένους, αλλά 
οδήγησε σε ακόμα μαζικότερες κινητοποι¬ 
ήσεις και άλλες δύο πανεθνικές απεργίες, 
στις 27 Νοεμβρίου και στις 3 Δεκεμβρίου. 
Ο Ντούκε, ενώ αρχικά δήλωνε ότι οι δια¬ 
δηλώσεις είναι έργο πρακτόρων του Μα- 
δούρο (!), αναγκάστηκε να πάρει πίσω τα 
περισσότερα από τα μέτρα, να ανακοινώσει 
μείωση του ΦΠΑ και αύξηση των συντα- 
ξιοδοτικών παροχών και να καλέσει τους 
εκπροσώπους του κινήματος σε «εθνικό 
διάλογο». Η Εθνική Επιτροπή για την Πο¬ 
λιτική Απεργία απάντησε ότι θα προσέλθει 
στον διάλογο μόνο αν γίνουν δεκτά 13 αι¬ 
τήματα που παρέδωσε στην κυβέρνηση, τα 

οποία, πέρα από την απόσυρση όλων των 
μέτρων, περιλαμβάνουν μεγάλες αυξήσεις 
σε μισθούς, συντάξεις και δαπάνες για 
υγεία και παιδεία, διάλυση των Ε5ΜΑΌ, 
παραδειγματική τιμωρία των υπευθύνων 
για την καταστολή, λήψη μέτρων για να 
σταματήσουν οι δολοφονίες αγωνιστών 
και τήρηση της ειρηνευτικής συμφωνίας 
με τους αντάρτες των ΕΑΚΟ (Επαναστα¬ 
τικές Ένοπλες Δυνάμεις της Κολομβίας). 

Εκουαδόρ: η πρώτη νίκη 

Η πρώτη χρονικά από τις εξεγέρσεις 
που ξέσπασαν στη Λατινική Αμερική ήταν 
αυτή στο Εκουαδόρ, από τις αρχές Οκτω¬ 
βρίου (βλ. και φύλλο Νοεμβρίου της ΕΠ). 
Ο πρόεδρος Λένιν (!) Μορένο, έχοντας μά¬ 
λιστα εκλεγεί με τη σημαία του κόμματος 
του πρώην προέδρου Ραφαέλ Κορέα, που 
επί μία δεκαετία είχε ασκήσει φιλολαϊκή 
πολιτική, προχώρησε σε συμφωνία με το 
ΔΝΤ, που προβλέπει τεράστιες αυξήσεις 
στις τιμές των καυσίμων (μέχρι και 75%), 
σαρωτικές ιδιωτικοποιήσεις και πλήρη 
ελαστικοποίηση των εργασιακών σχέσε¬ 
ων. Επί 12 μέρες, ένα πανίσχυρο ενωμένο 
κίνημα εργαζομένων, αγροτών και φοι¬ 
τητών σάρωσε την πρωτεύουσα Κίτο και 
άλλες μεγάλες πόλεις, αψηφώντας την 
απαγόρευση κυκλοφορίας και τον στρατι¬ 
ωτικό νόμο που κήρυξε ο Μορένο και τη 
δολοφονική δράση αστυνομίας και στρα¬ 
τού. Οι εξεγερμένοι κατέλαβαν τα κτήρια 
του κοινοβουλίου και του υπουργείου Οι¬ 
κονομικών, αναγκάζοντας τον Μορένο να 
καταφύγει, μαζί με τους υπουργούς του, 
σε άλλη πόλη. Ο αγώνας στέφθηκε με μια 
μεγάλη νίκη, που σίγουρα έπαιξε τον ρόλο 
της στο ξέσπασμα των επόμενων εξεγέρ¬ 
σεων, καθώς ο Μορένο υποχρεώθηκε να 
ανακοινώσει την ακύρωση της συμφωνίας 
με το ΔΝΤ. 

Προοπτικές και κίνδυνοι 

Ενώ μέχρι πριν λίγους μήνες γινόταν 
λόγος για δεξιά στροφή στη Λατινική 
Αμερική, η εισβολή του λαϊκού παρά¬ 
γοντα στο πολιτικό προσκήνιο αλλάζει 
άρδην τα δεδομένα. Οι εξεγέρσεις αυτές 
συνδυάζονται με τη μαζική αντίσταση 
ενάντια στο πραξικόπημα στη Βολιβία 
(βλ. σχετικό άρθρο) και στο καθεστώς του 
Μπολσονάρο στη Βραζιλία, την άνοδο 
του κινήματος και την εκλογική συντριβή 
των νεοφιλελεύθερων σε Μεξικό και Αρ¬ 
γεντινή αλλά και τους σκληρούς αγώνες 
που είχαν ξεσπάσει νωρίτερα σε Περού και 
Αϊτή. Ο συναγερμός έχει μεταφερθεί στην 
Ουάσιγκτον, με τον υπουργό Εξωτερικών 
Πομπέο να δηλώνει: «θα... αποτρέψουμε 
οι διαδηλώσεις να εξελιχθούν σε ταραχές 
και βίαια επεισόδια που δεν αντικατοπτρί¬ 
ζουν τη δημοκρατική βούληση του λαού». 
Ο αγώνας από εδώ και πέρα θα δοθεί 
από καλύτερες θέσεις, όμως η συντριβή 
της βαρβαρότητας του ιμπεριαλισμού και 
των ντόπιων καπιταλιστών απαιτεί την 
οικοδόμηση μαζικών, μόνιμων δομών αυ¬ 
τοοργάνωσης των εργαζομένων και της 
νεολαίας και ισχυρών επαναστατικών 
κομμάτων. _ 


Βολιβία 

Φασιστικό Πραξικόπημα 
και Αντίσταση των μαζών 



Π ριν στεγνώσει το μελάνι στο 
άρθρο του προηγούμενου 
φύλλου της Ε.Π που περιέ¬ 
γραφε τα εκλογικά αποτε¬ 
λέσματα των εκλογών της 20ης Οκτωβρί¬ 
ου (47,08% υπέρ του Έβο Μοράλες αντί 
36,51% του δεξιού Κάρλος Μέσα) και τις 
αντιδράσεις της ούλτρα νεοφιλελεύθερης 
αντιπολίτευσης, οι εξελίξεις που ακολού¬ 
θησαν ήταν ραγδαίες. Με την παρέμβαση 
του επικεφαλής του στρατού που ζήτησε 
την απομάκρυνση του Μοράλες και (την 
ακατανόητη εκ πρώτης όψης) διαφυγή 
του τελευταίου στο Μεξικό, ολοκληρώθη¬ 
κε άλλο ένα πραξικόπημα στην σύγχρονη 
ιστορία της Λ. Αμερικής. Ένα πραξικόπη¬ 
μα - αντίβαρο στις ραγδαίες εξελίξεις και 
αλλαγές που συμβαίνουν στην Λατινοα- 
μερικάνικη ήπειρο με τις εξεγέρσεις των 
λαών (Εκουαδόρ, Χιλή, Κολομβία κ.α) και 
τη νέα στροφή προς τα αριστερά των ερ¬ 
γατικών και λαϊκών μαζών. 

Με έναν πλήρη συντονισμό των παρα- 
στρατιωτικών ομάδων της αντιπολίτευσης 
και των πολιτικών επιτελείων της δεξιάς 
εξαπολύθηκε ένα πογκρόμ ενάντια στην 
βάση υποστήριξης του Μοράλες (εργατι¬ 
κή τάξη και φτωχές λαϊκές μάζες, ιθαγενείς 
λαοί) με απαγωγές και δολοφονίες κοινω¬ 
νικών ηγετών και αγωνιστών, πυρπολή¬ 
σεις σπιτιών, βανδαλισμούς ενάντια σε 
κάθε τι συμβολικό για τις κατακτήσεις των 
ιθαγενών λαών από τους οποίους προέρ¬ 
χεται και ο ίδιος ο Μοράλες. Η φασιστική 
βία αποτέλεσε το πρώτο σκέλος για την 
επικράτηση του πραξικοπήματος -εκφρά¬ 
στηκε με καθαρές προθέσεις εθνοκάθαρ¬ 
σης- και είχε ως κύριο ηγέτη τον χριστια- 
νοφασίστα Λουίς Φερνάντο Καμάτσο. 
Ο Καμάτσο υπήρξε ο αντιπρόεδρος της 
«Ένωσης Νέων Σάντα Κρουζ» στα 23 του 
χρόνια, μιας νεοφασιστικής οργάνωσης με 
παραστρατιωτικές ομάδες κρούσεις που 
είχαν καταγγελθεί από την Διεθνή Ομο¬ 
σπονδία Ανθρωπίνων Δικαιωμάτων ήδη 
από το 2008 για άσκηση φασιστικής βίας 
ενάντια στους ιθαγενείς λαούς. Η εισβολή 
του Καμάτσο -ο οποίος φιγουράρει πλέον 
ως αρχηγός της «Επιτροπής Πολιτών υπέρ 
της Σάντα Κρούς»- στο άδειο Προεδρικό 
Μέγαρο μετά την διαφυγή του Μοράλες 
προσκυνώντας την βίβλοΐ και την τρίχρω¬ 
μη σημαία2 μπορεί να αναγνωστεί μόνο 
ως ένα νέο «συμβόλαιο θανάτου» για τους 
«από κάτω» της βολιβιανής κοινωνίας 
που τόλμησαν να σηκώσουν κεφάλι και 
να αμφισβητήσουν τα συμφέροντα μιας 
χούφτας γαιοκτημόνων και καπιταλιστών, 
πιστών υπηρετών των ιμπεριαλιστικών 
συμφερόντων. Ο ίδιος ο Καμάτσο είναι με- 
γαλομέτοχος στον όμιλο Ο.Ε.Ι.Ν.ν στον 
οποίο ανήκουν εταιρείες που δραστηριο¬ 
ποιούνται στον τομέα της ασφάλισης, του 
φυσικού αερίου και των υπηρεσιών και το 
μίσος του για τους «άιο1οδ»3 σχετίζεται 
άμεσα με τις εθνικοποιήσεις και τους πε¬ 
ριορισμούς στον τομέα της ενέργειας που 
επέβαλαν οι αγώνες και οι θυσίες των ιθα¬ 


γενών λαών που ανέβασαν άλλωστε τον 
Μοράλες και το ΜΑ5 στην εξουσία. 

Αγώνες και θυσίες απέναντι στα οποία 
ο Μοράλες και το κόμμα του δεν φάνηκαν 
αντάξιοι και αυτό είναι που βρίσκουν σή¬ 
μερα μπροστά τους, εγκλωβισμένοι στα 
αδιέξοδα της δικής τους πολιτικής. 

Η εκλογή του Μοράλες στην προε¬ 
δρία της Βολιβίας ήρθε ως αποτέλεσμα 
των τεράστιων κοινωνικών αγώνων της 
περιόδου 2002-2003 που έμεινε γνωστή 
ως «Πόλεμος του Φυσικού Αερίου» και 
άφησε πάνω από 50 νεκρούς. Από την 
πρώτη εκλογή του Μοράλες το 2006 και 
τα σημαντικά βήματα που πραγματοποί¬ 
ησε τότε (εθνικοποιήσεις ζωτικών τομέων 
οικονομίας, Συντακτική Συνέλευση αντι¬ 
προσωπευτική όλων των εθνών και νέο 
Σύνταγμα το 2008, επέκταση δημοκρατι¬ 
κών δικαιωμάτων και ελευθεριών), με την 
έντονη συνεργασία με τις υπόλοιπες αρι¬ 
στερές κυβερνήσεις σε Βενεζουέλα, Κού¬ 
βα, Αργεντινή, Βραζιλία, ακολούθησε μια 
περίοδος σταδιακής προσαρμογής στην 
«ρεάλ πολιτίκ» της αστικής πολιτικής με 
συνεχείς υποχωρήσεις προς το κεφάλαιο 
και τους ιμπεριαλιστές. 

Για να γίνει αυτή η σταδιακή προσέγ¬ 
γιση, το ΜΑ5 και ο Μοράλες έπρεπε να 
υποκαταστήσουν την στήριξη των κοι¬ 
νωνικών κινημάτων και τις δικές τους δο¬ 
μές εξουσίας και συνδιαλλαγής. Αρχικό 
σημείο ρήξης με τα κοινωνικά κινήματα 
ήταν η απόφαση του Μοράλες το 2010 
να αγνοήσει την κοινωνική του βάση και 
τις προτεραιότητες της (περιβαλλοντολο- 
γικά και άλλου είδους ζητήματα) και να 
προχωρήσει χωρίς κανένα διάλογο στην 
διακρατική συμφωνία «Πρωτοβουλία Πε¬ 
ριφερειακής Ενσωμάτωσης της Νότιας 
Αμερικής», με την οποία προχωρούσε σε 
μια σειρά έργων υποδομής. Τα έργα που 
προώθησε ο Μοράλες εντατικοποίησαν 
τις εξορύξεις, την κατασκευή αυτοκινητο¬ 
δρόμων κ.λπ. αλλά το κυριότερο αποχα¬ 
ρακτήρισαν έμμεσα την προστατευόμενη 
γη των ιθαγενών (Τίειταδ Οοηιιιηίίαπαδ 
δε Οπ§€π/ΤΟΟ - Κοινοτικές Προγονικές 
Γαίες), μιας θεμελιώδους κατάκτησης του 


ιθαγενικού κινήματος4 που εξέφραζε την 
δε ίάεΐο και άε )ιιπδ αυτονομία των ιθαγε¬ 
νών λαών. Με διάταγμα του 2010 (αποτέ¬ 
λεσμα συμφωνίας Μοράλες και Δεξιάς) οι 
ΤΟΟ πέρα από «ιθαγενικά» εδάφη έγιναν 
και «αγροτικά» ανοίγοντας τον δρόμο 
στην εισβολή κάθε είδους «επενδυτών» 
στις περιοχές των ιθαγενών και την αρπα¬ 
γή της γης τους. 

Η σημαντική αντίδραση των μαζών 
μετά το πραξικόπημα δείχνει πως οι τελευ¬ 
ταίες παρότι στέκονται κριτικά απέναντι 
στις αποτυχίες της κυβέρνησης Μοράλες 
δεν μπορούν να μην αναγνωρίζουν από 
πού προέρχεται ο πραγματικός θανάσι¬ 
μος κίνδυνος (3 νεκροί και 384 τραυματίες 
μόνο τις πρώτες μέρες του πραξικοπή¬ 
ματος) για τα δικαιώματα τους. Οι μάζες 
γνωρίζουν πως μόνο εάν αποκρούσουν 
εκείνους που αποκαθήλωσαν το άγαλμα 
του Ούγκο Τσάβες στην Σάντα Κρους, 
που καίνε τις σημαίες λνίρΐιαία και ουρλιά¬ 
ζουν με την Βίβλο στο χέρι μπορούν να 
διατηρήσουν και να επεκτείνουν τις κατα¬ 
κτήσεις τους. 

Υποσημειώσεις 

1. Το αυθεντικό σύμβολο της ισπανικής 
αποικιοκρατίας και της πολιτιστικής 
υποδούλωσης. 

2. Επίσημη σημαία του κράτους από το 
1851 αποτελεί το σύμβολο των εθνικι- 
στών. Αντικαταστάθηκε με την πολύ¬ 
χρωμη σημαία \νίρίιαΙα που συμβολίζει 
την συνύπαρξη των 34 εθνών και εθνο- 
τικών ομάδων με το Σύνταγμα του 2008. 

3. Ρατσιστικός χαρακτηρισμός των Ισπα¬ 
νών αποικιοκρατών για τους ιθαγενείς 
λαούς και τα παιδιά από την ένωση αφρι- 
κανών σκλάβων και ιθαγενών. Ο όρος 
που συνεχίζουν να τον χρησιμοποιούν οι 
σύγχρονες ελίτ σημαίνει «σκλάβος, υπη¬ 
ρέτης, σκύλος». 

4. Περισσότερα από 16,8 εκατομμύρια 
εκτάρια γης ενσωματώθηκαν στις ΤΟΟ 
έως τον Δεκέμβρη του 2009, περισσότερο 
από το 15% της επικράτειας της χώρας. 

■ Παουλίν Μπουμπουλίμα 

13- ΣΥΝΕΔΡΙΟ ΝΔ: «ΤΟ ΜΕΛΛΟΝ ΑΡΧΤ7.Ρ.Ι ΤΩΡΑ» ΚΑΙ... 

ΦΕΡΝΕΙ ΙΟΝ ΜΕΣΑΙΟΝΑ ΓΙΑ ΕΡΓΑΖΟΜΕΝΟΥΣ ΚΑΙ ΚΟΙΝΩΝΙΑ 


Α πό τις 29/11 έως την 1/12 
πραγματοποιήθηκε το 13° 
συνέδριο της ΝΔ, με σύν¬ 
θημα «Το μέλλον αρχίζει 
τώρα». Συμμετείχαν 5.211 μέλη, φίλοι και 
παρατηρητές, ενώ δεν έλειψαν οι συμβο¬ 
λικοί αγώνες δρόμου για να «ενισχυθεί η 
μάχη ενάντια στην κακοποίηση των γυναι¬ 
κών» και άλλα τέτοια ανώδυνα και απο¬ 
προσανατολιστικά, για να παρουσιάσουν 
η ΝΔ και οι «άριστοί» της ότι ασχολούνται 
με τα «μεγάλα προβλήματα της εποχής 
μας». 

Ο Κυριάκος Μητσοτάκης προσπάθησε 
στην εναρκτήρια ομιλία και στο κλείσι¬ 
μο του Συνεδρίου να εκμεταλλευτεί τον 
«αέρα» που του έδωσε το εκλογικό απο¬ 
τέλεσμα της 7 ης Ιουλίου. Χαρακτήρισε τη 
νίκη του στις εκλογές «μεγάλη πολιτική 
αλλαγή», που μετά από αυτή είναι έτοιμοι 
για μια «νέα εθνική προσπάθεια». Παρου¬ 
σίασε τον πολιτικό λόγο του σαν τον μόνο 
αληθινό και ενάντια στον «λαϊκισμό», εν¬ 
νοώντας βέβαια λαϊκισμό οτιδήποτε έχει 
σχέση με τα δικαιώματα και τις κατακτή¬ 
σεις των εργαζομένων. 

Είναι αλήθεια ότι τα παραπάνω μπορεί 
να τα ξεστομίζει ο Κυρ. Μητσοτάκης, κα¬ 
θώς πατά όχι μόνο πάνω στη μνημονιακή 
μετάλλαξη του ΣΥΡΙΖΑ (που εφάρμοσε 
τα προηγούμενα μνημόνια και το τρίτο και 
χειρότερο μνημόνιο, στο όνομα μάλιστα 
της αριστεράς) αλλά και στην παθητικό- 
τητα και τη ματαίωση που επέφερε αυτή η 
πολιτική. Αυτά επέφεραν σημαντικά πλήγ¬ 
ματα στη συνείδηση και τις κινητοποιήσεις 
των εργαζομένων και μαζί με τη σημερινή 
«υπεύθυνη αντιπολίτευση» του ΣΥΡΙΖΑ 
ανοίγουν τον δρόμο στον Μητσοτάκη να 


επιχειρεί μια νέα επίθεση με την ολοκλή¬ 
ρωση των μνημονίων και την επιβολή της 
δουλοποίησης των εργαζομένων και πιο 
σημαντικών ηττών στο εργατικό κίνημα. 

Ο Κυρ. Μητσοτάκης αράδιασε στο Συ¬ 
νέδριο ένα σωρό μυθεύματα για την κοι¬ 
νωνία, την οικονομία και την πολιτική. 
«Βγήκαμε από την οικονομική κρίση, η 
οικονομία βρίσκεται σε τροχιά ανάπτυξης, 
έρχονται οι επενδύσεις, δανειζόμαστε με 
χαμηλότερα επιτόκια από ποτέ». Όλοι οι 
οικονομικοί δείκτες που οδήγησαν τον ελ¬ 
ληνικό καπιταλισμό στα μνημόνια και την 
επιτροπεία έχουν επιδεινωθεί, το δημόσιο 
χρέος και η ανεργία (ακόμη και η επίσημη) 
παραμένουν σε υψηλά επίπεδα, η εξάπλω- 
ση της φτώχειας και των φτωχών εργαζο¬ 
μένων διευρύνεται με τη γιγάντωση της 
μερικής απασχόλησης, οι τράπεζες είναι 
χρεοκοπημένες και επιχειρούν να ξεφορ¬ 
τωθούν τη βόμβα των κόκκινων δανείων 
πουλώντας τα σε εξευτελιστικές τιμές σε 
κερδοσκοπικές εταιρείες. 

Παρά τις άνευ προηγουμένου θυσίες 
των εργαζομένων, της νεολαίας και των 
φτωχών λαϊκών στρωμάτων στα χρόνια 
των μνημονίων, όχι μόνο δεν ήρθε η ανά¬ 
πτυξη, αλλά οι «επενδύσεις» που παρου¬ 
σιάζονται από τον Μητσοτάκη και τη ΝΔ 
ως εμβληματικές (Ελληνικό, ΕΛΠΕ, ΔΕΗ 
κ.ά.) είναι ιδιωτικοποιήσεις, αρπαγή του 
δημόσιου πλούτου από τους αετονύχηδες 
κρατικοδίαιτους επιχειρηματίες. Τέλος, ο 
δανεισμός της χώρας με «χαμηλά επιτόκια» 
οφείλεται σε μια ιδιαίτερη συγκυρία, όπου 
ο χρεοκοπημένος ελληνικός καπιταλισμός 
εκμεταλλεύεται τις πολιτικές ποσοτικής 
χαλάρωσης και μηδενικών επιτοκίων όλων 
των ιμπεριαλιστικών Κεντρικών Τραπεζών 
και την εναγώνια αναζήτηση των κατόχων 


λιμναζόντων κεφαλαίων 
για επικερδείς ή τουλά¬ 
χιστον μη ζημιογόνες 
τοποθετήσεις. Επιπλέον, 
η παγκόσμια ύφεση, ομο- 
λογούμενη από όλους, 
και το ενδεχόμενο ενός 
νέου ξεσπάσματος της 
κρίσης παγκόσμια, δεν 
θα αφήσει τίποτε όρθιο από τα άθλια ψέ¬ 
ματα του Μητσοτάκη. 

Ο Μητσοτάκης παρουσίασε την κυ¬ 
βέρνησή του παραγωγικότατη, καθώς σε 
130 μέρες ψήφισε 25 νομοσχέδια και τη 
συνταγματική αναθεώρηση. Πράγματι, η 
κυβέρνηση της ΝΔ είναι παραγωγικότα¬ 
τη στο ξήλωμα του όποιου εργατικού δι¬ 
καιώματος απέμεινε από τη μνημονιακή 
επιδρομή του ΣΥΡΙΖΑ: α) «αναπτυξιακός» 
νόμος, που ουσιαστικά καταργεί τις Συλ¬ 
λογικές Συμβάσεις Εργασίας, το δικαίωμα 
στην απεργία και τη λειτουργία των συν¬ 
δικάτων και προωθεί την ιδιωτικοποίηση 
των υπηρεσιών των Δήμων, β) φοροα¬ 
παλλαγές που ουσιαστικά ευνοούν μόνο 
τις επιχειρήσεις και τους πλούσιους, γ) 
κατάργηση του ασύλου, εξίσωση των πτυ¬ 
χίων των ιδιωτικών κολεγίων με αυτά των 
δημόσιων πανεπιστημίων, κ.ά. 

Για το κόμμα της ΝΔ, ο Μητσοτάκης 
υποστήριξε ότι ανασυγκροτήθηκε σε πολύ 
μικρό διάστημα και ο κομματικός κορμός 
αποτελείται από νέα στελέχη. Καταδίκασε 
την «αλαζονεία και την αυταρέσκεια της 
εξουσίας» και περηφανεύτηκε ότι «η χώρα 
μας έχει σήμερα την ισχυρότερη κυβέρνη¬ 
ση στην Ευρώπη και η ΝΔ είναι το μεγαλύ¬ 
τερο σε οργάνωση κεντροδεξιό κόμμα». Η 
κυριαρχία του είναι προς το παρόν χωρίς 
αμφισβήτηση, έστω κι αν ο Σαμαράς στα¬ 



θερά προβάλλεται ως ο εκπρόσωπος της 
Άκρας Δεξιάς, έτοιμος να εκμεταλλευτεί 
τη λεγάμενη κρίση του προσφυγικού. Σε 
ό,τι αφορά όμως την ποιότητα του πολιτι¬ 
κού προσωπικού του, αποτελεί έναν συρ¬ 
φετό από μανατζαρέους και κομματικούς, 
που τους ενώνει το ταξικό μίσος για τους 
εργαζόμενους και η άλωση του κράτους. 
Τα ανύπαρκτα πτυχία αυτών των «αρί¬ 
στων» αποδεικνύουν τη «νέα» ποιότητα 
των στελεχών του Μητσοτάκη. 

Είναι γεγονός ότι η ΝΔ είναι το μεγα¬ 
λύτερο κεντροδεξιό κόμμα στην Ευρώπη. 
Αυτό όμως αποδεικνύει την κρίση των 
παραδοσιακών αστικών κομμάτων στην 
Ευρώπη, σοσιαλδημοκρατικών και δεξι¬ 
ών, που οφείλεται στην αποτυχία του νε¬ 
οφιλελευθερισμού να αντιμετωπίσει την 
οικονομική κρίση στην Ευρώπη και πα¬ 
γκόσμια και στα διαρκή μνημόνια ενάντια 
στους εργαζόμενους και τα φτωχά λαϊκά 
στρώματα. Και αυτό καθόλου δεν θα πρέ¬ 
πει να αφήνει ήσυχη τη ΝΔ, καθώς και η 
ίδια συνεχίζει να εφαρμόζει μνημόνια και 
μόνο μνημόνια. Παρά την επαναφορά που 
της χάρισε ο ΣΥΡΙΖΑ, μετά την καταβαρά¬ 
θρωσή της το 2015, δεν θα είναι καθόλου 
εύκολα τα πράγματα γι’ αυτήν. Η εφαρ¬ 
μογή της πολιτικής της και οι επιπτώσεις 
στους εργαζόμενους και τη νεολαία είναι η 
πραγματική βάση που θα γεννήσει τις αμ¬ 
φισβητήσεις και τις αντιστάσεις τους. 


ΠΑΣΟΚ: Συνέδριο... 24ωρου με απουσίες και μαχαιρώμαπι 


Ο ι εσωκομματικές συγκρούσεις, 
οι απουσίες και οι διαγραφές 
σημάδεψαν το έκτακτο Συνέ¬ 
δριο του ΠΑΣΟΚ, που αποφάσισε η Φώφη 
Γεννηματά και πραγματοποιήθηκε το Σαβ¬ 
βατοκύριακο 23-24/11. 

Το συνέδριο επικρίθηκε από τους αντι¬ 
πάλους της ηγεσίας, για την προσπάθειά 
της να επιβάλει την ηγεμονία της στον 
χώρο, αλλάζοντας το καταστατικό του 
ΠΑΣΟΚ. «Η φτώχεια φέρνει γκρίνια», 
λέει ο σοφός λαός. Στην πραγματικότη¬ 
τα τις συγκρούσεις γεννάνε τα πενιχρά 
αποτελέσματα του Κινήματος Αλλαγής 
(ΚΙΝΑΛ) ως προς τον διακηρυγμένο και 
φιλόδοξο στόχο της ανάκαμψης αυτού 
του πολιτικού χώρου. Είχε προηγηθεί 
ενημερωτικό σημείωμα που επιχειρού¬ 
σε να εξηγήσει, γιατί γίνεται το συνέδριο 
έτσι όπως γίνεται και ποιοι είναι οι στόχοι 
του, τονίζοντας τις ομόφωνες αποφάσεις 
στα κομματικά όργανα ότι «προχωράμε 
μπροστά με όχημα το ΚΙΝΑΑ». Ούτε οι 
μυστικές συναντήσεις, οι παρασκηνιακές 
διαβουλεύσεις και οι υπόγειες διεργασίες, 
που είχαν την τιμητική τους όλο το προη¬ 
γούμενο διάστημα στη Χαρ. Τρικούπη, σε 
μία προσπάθεια να μετριαστούν οι επιθέ¬ 
σεις, δεν κατάφεραν να αντιστρέφουν την 
εικόνα αποσύνθεσης. 

Όσον αφορά τα διαδικαστικά, το συ¬ 
νέδριο επισπεύτηκε (η διεξαγωγή του 
αποφασίστηκε μόλις στις 13/11!), δεν προ- 
ηγήθηκε προσυνεδριακός διάλογος, ούτε 
εκλογή συνέδρων και διήρκησε μόλις 24 
ώρες (ξεκίνησε το απόγευμα του Σαββάτου 
23/11 και ολοκληρώθηκε το επόμενο από¬ 
γευμα). Οι σύνεδροι (εκλεγμένοι σύνεδροι 


του προηγούμενου συνεδρίου το 2015(!), 
και μέλη του ΠΑΣΟΚ που ήταν σύνεδροι 
στο 2ο συνέδριο του ΚΙΝΑΛ) ελέγχονταν 
πλήρως από την ηγετική ομάδα. 

Έτσι δεν αποτελεί έκπληξη ότι το συνέ¬ 
δριο υπερψήφισε τις καταστατικές αλλα¬ 
γές που εισηγήθηκε η ηγεσία και δόθηκαν 
στη δημοσιότητα λίγο πριν την έναρξη της 
διαδικασίας! Πρόκειται ουσιαστικά για την 
κηδεία ενός πτώματος σε προχωρημένη 
αποσύνθεση, του ΠΑΣΟΚ, και την μετα¬ 
φορά του κέντρου συζήτησης και λήψης 
αποφάσεων στο ΚΙΝΑΛ. Οι αλλαγές στο 
καταστατικό προβλέπουν: όλα τα μέλη 
του ΠΑΣΟΚ δραστηριοποιούνται πλέον 
στις οργανώσεις του ΚΙΝΑΛ, ο πρόεδρος 
του ΠΑΣΟΚ θα είναι και πρόεδρος του 
ΚΙΝΑΛ, τα μέλη του Εθνικού Συμβουλίου 
του ΠΑΣΟΚ (η πρώην Κεντρική Επιτρο¬ 
πή) θα είναι και τα μέλη του ΠΑΣΟΚ στην 
Κεντρική Επιτροπή του ΚΙΝΑΛ, τα μέλη 
του Πολιτικού Συμβουλίου του ΠΑΣΟΚ 
θα είναι και εκείνα που θα μετέχουν εκ μέ¬ 
ρους του ΠΑΣΟΚ στο αντίστοιχο όργανο 
του ΚΙΝΑΛ και ούτω καθ’ εξής. Στην ίδια 
λογική, αποφασίστηκε ο συγχρονισμός 
της θητείας της Φ. Γεννηματά ως προέ¬ 
δρου του ΠΑΣΟΚ με τη θητεία της προ¬ 
έδρου του ΚΙΝΑΛ, δηλαδή -αν και είναι 
απερχόμενη πρόεδρος του ΠΑΣΟΚ- να 
παραμείνει στην θέση αυτή μέχρι το 2021! 
Αντίστοιχα, γραμματέας της ΚΕ του ΠΑ¬ 
ΣΟΚ αναλαμβάνει ο γραμματέας του ΚΙ- 
ΝΑΛ Μ. Χριστοδουλάκης, από τους στε¬ 
νούς συνεργάτες της Φώφης. 

Οι προσωπικές προσκλήσεις της προ¬ 


έδρου στους τρεις πρώην προέδρους του 
κόμματος δεν ήταν αρκετές για να εξα¬ 
σφαλίσουν την παρουσία τους στο Συνέ¬ 
δριο. Ο Βαγγέλης Βενιζέλος και ο Γιώργος 
Παπανδρέου (οι δύο προηγούμενοι αρ¬ 
χηγοί του κόμματος), όπως είχαν ξεκα¬ 
θαρίσει, δεν εμφανίστηκαν στο Συνέδριο. 
Μόνο ο Σημίτης πήγε τελικά, καθώς από 
την παρουσία του τελικά θα εξαρτούνταν 
η ίδια η νομιμοποίηση της διαδικασίας. 

Το Συνέδριο διεξήχθη σε κλίμα έντο¬ 
νης αντιπαράθεσης. Την αλλαγή ηγεσίας 
ζήτησε ο Παύλος Γερουλάνος, έκανε λόγο 
για «σννέδριο-παρωδία», επιτέθηκε στην 
ηγεσία υποστηρίζοντας ότι «τη χωρίζει χά¬ 
σμα από τις απαιτήσεις της κοινωνίας» και 
υπονόησε ότι θα προχωρήσει στην ίδρυ¬ 
ση πολιτικής κίνησης. Σε αυτό το πνεύμα 
κατέθεσε ψήφισμα ζητώντας διεξαγωγή 
τακτικού Συνεδρίου εντός του πρώτου 
εξαμήνου του 2020, για να συζητηθούν η 
στρατηγική του ΠΑΣΟΚ και ο τρόπος λει¬ 
τουργίας του σε σχέση με το ΚΙΝΑΛ. 

Ο ευρωβουλευτής του ΚΙΝΑΛ Νίκος 
Ανδρουλάκης, έδωσε τελικά το παρών στο 
συνέδριο, για να ασκήσει κριτική στους 
χειρισμούς της ηγεσίας επειδή «δεν αζιο- 
ποίησαν τη μαζική συμμετοχή των 212.000 
πολιτών που ανταποκρίθηκαν στην ίδρυση 
του ΚΙΝΑΑ». «Πρέπει να επινοήσουμε μια 
νέα πολιτική αναγέννησης της σοσιαλδη¬ 
μοκρατίας...», είπε ο κ. Ανδρουλάκης. Τι 
παχιά λόγια για να εκφράσουν έναν, μονα¬ 
δικό και φτηνό στόχο, την διεκδίκηση της 
ηγεσίας με τη λήξη της θητείας της Φώ¬ 
φης, το Νοέμβρη του 2021. 


Σε αυτό το νοσηρό κλίμα, η προσπά¬ 
θεια της Φώφης να εμφανίσει στο συνέ¬ 
δριο εικόνα αποφασισμένης προέδρου, 
που προχωρά μπροστά κηρύσσοντας 
«μηδενική ανοχή σε εσωστρέφεια και υπο¬ 
νομεύσεις» ήταν όχι μόνο καταδικασμένη, 
αλλά και γελοία. Το συνέδριο δεν έλυσε 
τις συγκρούσεις, αντίθετα τις φούντωσε. 
Δέκα μέρες μετά την λήξη του, η πρόεδρος 
υποχρεώθηκε σε νέες διαγραφές, ακόμη 
πέντε στελεχών, επειδή κατεβαίνουν με 
το ψηφοδέλτιο του ΣΥΡΙΖΑ στις εκλογές 
για το Οικονομικό Επιμελητήριο στις 15 
Δεκεμβρίου. 

Από την «Ελιά» και την Δημοκρατι¬ 
κή Συμπαράταξη μέχρι την ίδρυση του 
ΚΙΝΑΛ (είχαν προηγηθεί εκείνες οι απε¬ 
ρίγραπτες εκλογές προέδρου με τους 9 
υποψηφίους για ένα κόμμα, που ακόμα 
δεν είχε ιδρυθεί!), το ΠΑΣΟΚ βρίσκεται σε 
μια διαρκή και επιδεινούμενη κρίση. Όλο 
«ανοίγεται» σε «συμμαχίες» και όλο πλη¬ 
θαίνουν οι αποχωρήσεις και οι διαγραφές, 
πυκνώνουν οι συγκρούσεις, συρρικνώνε¬ 
ται η επιρροή του. Οι όποιες «διαφωνίες» 
είναι μόνο το πρόσχημα στη μάχη για τις 
καρέκλες. Το πραγματικό πρόβλημα εί¬ 
ναι η απουσία αξιόπιστου εναλλακτικού 
προγράμματος, συνεκτικής ιδεολογίας 
και κοινωνικής βάσης. Παρακολουθού¬ 
με και στην Ελλάδα, αυτό που συμβαίνει 
παγκόσμια, την αποσύνθεση των διάφο¬ 
ρων κεντροαριστερών ή «προοδευτικών» 
δυνάμεων, για τις οποίες δεν υπάρχει πια 
πολιτικός χώρος στην εποχή της βαθιάς 
κρίσης του καπιταλισμού και των ακραίων 
νεοφιλελεύθερων πολιτικών. 

I ΑΗλθΕΟΡΗΣΗ ΤΟΥ ΣΥΝΤΑΓΜΑΤΟΣ 


Το αστικό σύνταγμα 

Ένα αστικό σύνταγμα, παρ’ όλη την μυ¬ 
θολογία που το περιβάλλει, οργανώνει και 
διασφαλίζει πάντα τους γενικούς όρους της 
καπιταλιστικής οικονομίας και το αστικό 
κράτος. Πάντα αναγνωρίζει και προστατεύει 
την ατομική ιδιοκτησία, δηλαδή την ατομική 
ιδιοκτησία πάνω στα μέσα παραγωγής (επι¬ 
χειρήσεις) —προστατεύει δηλαδή την εκ¬ 
μετάλλευση, την οικονομική και κοινωνική 
ανισότητα, κ.α. Πάντα οργανώνει έναν ανε¬ 
ξάρτητο και ανεξέλεγκτο από την κοινωνία 
μηχανισμό, δηλαδή το αστικό κράτος, ώστε 
να διασφαλίζεται το καπιταλιστικό καθεστώς. 
Έτσι, τα όποια οικονομικά, κοινωνικά, ατομι¬ 
κά, πολιτικά, συνδικαλιστικά δικαιώματα και 
ελευθερίες ενσωματώνονται στο σύνταγμα 
λόγω ενός ευνοϊκού για τους εργαζόμενους 
συσχετισμού δύναμης, ισχύουν μόνο στον 
βαθμό που δεν αμφισβητούν τις δύο παραπά¬ 
νω προϋποθέσεις, είτε είναι τόσο γενικόλογα 
διατυπωμένα που επί της ουσίας αποτελούν 
ευχολόγια, είτε περιορίζονται ασφυκτικά από 
τον εφαρμοστικό νόμο (σχεδόν κάθε άρθρο 
του συντάγματος τελειώνει με την γνωστή 
φράση «όπως ο νόμος ορίζει»), είτε ερμηνεύ¬ 
ονται αυθαίρετα υπέρ της αστικής τάξης από 
τα δικαστήρια, ενώ πάντοτε έχουν ανάγκη 
την έμπρακτη υπεράσπισή τους από το εργα¬ 
τικό κίνημα, διαφορετικά εξατμίζονται. 

Αλλά υπάρχουν και ειδικοί λόγοι για 
την μετατροπή του συντάγματος σε κουρε¬ 
λόχαρτο. Το ελληνικό Σύνταγμα δεν είναι ο 
ανώτερος καταστατικός χάρτης, αφού είναι 
υποδεέστερο των διεθνών συμφωνιών (μνη- 
μόνια-δανειακές συμφωνίες, ΝΑΤΟ κ.α.) 
αλλά και κυρίως των ευρωενωσιακών συμ¬ 
φώνων, αποφάσεων και οδηγιών. Τέλος, είναι 
γνωστό πως σιωπηρά έχει δημιουργηθεί ένα 
παρασύνταγμα από τα ανώτερα δικαστήρια 
αλλά και την εκτελεστική εξουσία, προς όφε¬ 
λος της αστικής τάξης και για την διάσωση 
του χρεοκοπημένου ελληνικού καπιταλισμού. 


Η τελευταία αναθεώρηση του 
συντάγματος 

Η τελευταία αναθεώρηση του Συντάγ¬ 
ματος, που ολοκληρώθηκε στις 26 Νοέμβρη, 
συνάντησε την απόλυτη αδιαφορία των εργα¬ 
τικών και φτωχών λαϊκών μαζών. Όχι τυχαία, 
μια που ο καθένας πλέον γνωρίζει ότι το Σύ¬ 
νταγμα έχει καταντήσει ένα κουρελόχαρτο. 

Σε αυτήν την αναθεώρηση είναι αλήθεια 
ότι δεν πραγματοποιήθηκε ο διακαής πόθος 
των νεοφιλελεύθερων για συνταγματοποίη- 
ση του νεοφιλελευθερισμού (ισοσκελισμένοι 
προϋπολογισμοί, κ.α.). Αλλά είναι εξίσου αλή¬ 
θεια ότι αφενός ισχυροποιήθηκε η εκτελεστι¬ 
κή εξουσία, η κυβέρνηση και ο πρωθυπουρ¬ 
γός (με την αλλαγή εκλογής του Προέδρου 
της Δημοκρατίας, κ.α.) και αφετέρου άνοιξε ο 
δρόμος για την αλλοίωση των εκλογών μέσω 
της περιβόητης ένταξης των «ομογενών»(;) 
στο εκλογικό σώμα. 

Οι προτάσεις για αναθεώρηση των άρ¬ 
θρων που τελικά δεν πέρασαν αφορούσαν 
προτάσεις για «προστασία» του νερού, της 
ενέργειας, της υγείας, και για «διεύρυνση» 
των εργασιακών δικαιωμάτων όπως της ρη¬ 
τής απαγόρευσης της παραβίασης της αρχής 
«της ίσης αμοιβής για ίση εργασία» λόγω 
ηλικιακών διακρίσεων, της κατάργησης των 
διακρίσεων που αφορούν τον σεξουαλικό 
προσανατολισμό, την εθνική καταγωγή, κ.α. 
Ήταν προτάσεις που προπαγανδιστικά είχε 
κάνει ο ΣΥΡΙΖΑ στην προηγούμενη Βουλή, 
ώστε να ενισχύσει την προπαγάνδα του για 
φιλεργατική πολιτική. Αφενός ήταν γνωστό 
ότι δεν θα περνούσαν από το τείχος της ΝΔ 
και του ΚΙΝΑΛ, και αφετέρου ήταν τόσο 
ασαφώς διατυπωμένες (όπως «καθολική πρό¬ 
σβαση όλων σε αποτελεσματικές(;) υπηρεσίες 
υγείας») που δεν θα είχαν κανένα δεσμευτικό 
αποτέλεσμα ή είχαν ήδη ενσωματωθεί στο δί¬ 
καιο. 


Τα άρθρα που αναθεωρήθηκαν 

Τα 9 άρθρα που αναθεωρήθηκαν είναι: 
άρθρο 21 με «τη θέσπιση ελάχιστου εγγυημέ¬ 
νου εισοδήματος», άρθρο 32 για την εκλογή 
του Προέδρου της Δημοκρατίας, άρθρο 54 
για την ψήφο των εκτός επικράτειας εκλογέ¬ 
ων, τα άρθρα 62 και 86 για τον περιορισμό της 
βουλευτικής ασυλίας και την κατάργηση του 
χρόνου παραγραφής των αδικημάτων τους, 
άρθρο 68 για τη σύσταση εξεταστικών επι¬ 
τροπών από την κοινοβουλευτική μειοψηφία, 
άρθρο 73 με τη θέσπιση δημοψηφισμάτων με 
λαϊκή πρωτοβουλία και άρθρο 101 για την 
επιλογή ανεξαρτήτων αρχών. 

Η «θέσπιση του ελάχιστου εγγυημένου 
εισοδήματος» δεν έχει καμία απολύτως ση¬ 
μασία και είναι μια σκέτη κοροϊδία, μια που 
το κράτος υποχρεώνεται απλώς να «μεριμνά 
για τη διασφάλιση συνθηκών αξιοπρεπούς 
διαβίωσης», που στην πράξη σημαίνει ότι το 
κράτος θα... ανησυχεί(!) αλλά δεν θα είναι 
υποχρεωμένο να εφαρμόζει και να διασφαλί¬ 
ζει κανένα ελάχιστο εγγυημένο εισόδημα. 

Τα άρθρα για την ασυλία του βουλευτών 
και υπουργών αναθεωρήθηκαν μερικώς αλλά 
εξακολουθούν να καλύπτουν τα σκάνδαλα 
και την διαφθορά υπουργών και βουλευτών. 

Η αναθεώρηση του άρθρου 73 με την θέ¬ 
σπιση δημοψηφισμάτων με λαϊκή πρωτοβου¬ 
λία, είναι ένα θετικό μέτρο αλλά ακυρώνεται 
από τις ήδη συνταγματικές προϋποθέσεις, 
οι οποίες είναι σίγουρο ότι θα αυξηθούν με 
την ψήφιση του αντίστοιχου νόμου: α) απαι¬ 
τούνται 500.000 υπογραφές πολιτών που 
να έχουν δικαίωμα ψήφου — ένα νούμερο 
υπερβολικά μεγάλο, που αντιστοιχεί σχεδόν 
στο 10% του εκλογικού σώματος, και που 
είναι σχεδόν αδύνατο να επιτευχθεί, β) τα 
δημοψηφίσματα απαγορεύεται να αφορούν 
δημοσιονομικά θέματα (δηλαδή μισθούς, ερ¬ 
γασιακές σχέσεις, δαπάνες για υγεία, παιδεία, 


κ.α.), εθνικά ζητήματα και θέματα εξωτερικής 
πολιτικής και άμυνας (συμμετοχή ή όχι στην 
ΕΕ, συμφωνίες με το ΝΑΤΟ ή σύμφωνα της 
ΕΕ όπως το Σύμφωνο Σταθερότητας, κ.ο.κ.), 
γ) αρμόδια για να κρίνει αν ένα θέμα είναι 
κοινωνικό ή εθνικό θα είναι η πλειοψηφία της 
Βουλής, κι αυτή θα είναι αρμόδια και για τους 
όρους διεξαγωγής του δημοψηφίσματος (δια¬ 
τύπωση του ερωτήματος, χρόνος πραγματο¬ 
ποίησής του, κ.α.). 

Το πιο επικίνδυνο σημείο στην πρόσφα¬ 
τη αναθεώρηση είναι αυτό για την ψήφο των 
αποδήμων. Μένει να φανεί το πώς ακριβώς θα 
συγκεκριμενοποιηθεί με το επερχόμενο νομο¬ 
σχέδιο, αλλά είναι σίγουρο ότι η ΝΔ στοχεύει 
να διευρύνει το ελληνικό εκλογικό σώμα με 
αρκετές εκατοντάδες χιλιάδες ψήφους «ομο¬ 
γενών» που την υποστηρίζουν, ακόμη κι αν 
δεν έχουν καμία σχέση με τη Ελλάδα εδώ και 
αρκετές δεκαετίες. 

Τέλος, η αναθεώρηση του άρθρου 32 για 
την εκλογή του Προέδρου της Δημοκρατίας, 
δίνει πλέον την δυνατότητα στην εκάστοτε 
κυβέρνηση να εκλέγει Πρόεδρο της Δημο¬ 
κρατίας ακόμη και με σχετική πλειοψηφία 
(μικρότερη ακόμη και από 150 βουλευτές), 
απαλλάσσοντάς την από την ανάγκη προσφυ¬ 
γής σε εκλογές παρά την πιθανή κατακραυγή 
της κοινωνίας. Σε αυτό το θέμα ήταν εντελώς 
λάθος και «περίεργη» η θέση του ΚΚΕ που 
υποστήριξε ότι ο Πρόεδρος δεν θα πρέπει να 
εκλέγεται, με το επιχείρημα ότι «έτσι θα ισχυ¬ 
ροποιηθεί». Ο ρόλος του Προέδρου μπορεί να 
έχει εξασθενίσει μετά την συνταγματική ανα¬ 
θεώρηση του 1986, αλλά εξακολουθεί να είναι 
σημαντικός (είναι αυτός που κυρώνει διεθνείς 
συμφωνίες, κηρύσσει πόλεμο, ρυθμίζει την 
ομαλή λειτουργία του αστικού πολιτεύματος, 
κ.α.). Αρκεί να θυμηθούμε τις «ενέργειες» του 
Παυλόπουλου για την υπονόμευση του απο¬ 
τελέσματος του δημοψηφίσματος του 2015. 
Με αυτήν την έννοια δεν είναι ουδέτερος και 
διακοσμητικός, και συνεπώς από θέση αρχής 
θα πρέπει να εκλέγεται από τον λαό. 


Για τις αλλαγές στον Ποινικό Κώδικα 


Σημαντικές αλλαγές στον Ποινικό Κώδι¬ 
κα και στον Κώδικα Ποινικής Δικονομίας, 
που ανταποκρίνονται στις «πάντα επίκαιρες» 
κυβερνητικές δεσμεύσεις για αυστηροποίηση 
του πλαισίου των ποινών κυρίως σε θέματα 
τρομοκρατίας αλλά και στο δόγμα για την 
«τάξη και ασφάλεια» και το «κοινό περί δικαί¬ 
ου αίσθημα» για ζητήματα που άπτονται της 
προστασία της δημόσιας τάξης και περιούσιας. 

Οι ρυθμίσεις τροποποιούν προβληματι¬ 
κές (κατά την άποψη της κυβέρνησης) δια¬ 
τάξεις των Κωδίκων που είχαν ψηφιστεί από 
την προηγούμενη κυβέρνηση, οι οποίες όμως 
ήταν αυτές που άνοιξαν τα δρόμο για την ακό¬ 
μη μεγαλύτερη αυστηροποίση των διατάξεων 
που αφορούν σε «ταξικά» ή «κινηματικά» αδι¬ 
κήματα. 

Ειδικότερα, βάσει των νέων διατάξεων του 
Ποινικού Κώδικα: 

Στα άρθρα 187, 187Α και 187Β σχετικά 
με τρομοκρατικές πράξεις και οργανώσεις, 
ανάγονται σε αυτοτελείς αξιόποινες πράξεις η 
παροχή πληροφοριών, η χρηματοδότηση και 
η στρατολόγηση μελών σε εγκληματική ορ¬ 
γάνωση, σύμφωνα με την απόφαση πλαίσιο 
2008/841/ΔΕΥ, ενώ παράλληλα διευρύνονται 
τα αδικήματα τα οποία εμπίπτουν στις τρο¬ 
μοκρατικές πράξεις, ακολουθώντας την Οδη¬ 
γία 2017/541 του Ευρωπαϊκού Κοινοβουλίου 
και του Ευρωπαϊκού Συμβουλίου. Ειδικότερα, 
εντάσσονται στο έγκλημα της τρομοκρατίας 
όλα τα ποινικά αδικήματα του κεφαλαίου 13 
του ΠΚ. 

Επιπλέον, για την απειλή τέλεσης τρομο¬ 
κρατικών πράξεων ή διέγερση σε τέλεση τέ¬ 
τοιας πράξης τιμωρείται με ποινή φυλάκισης 
έως 5 έτη (από έως 3 έτη). Η ποινή φυλάκισης 
προβλέπεται όχι μόνο για όποιον προκαλεί ή 
διεγείρει τέλεση τρομοκρατικής πράξης με 


οποιονδήποτε τρόπο δημόσια, αλλά και μέσω 
του Διαδικτύου. 

Στο άρθρο 11 ΘΑ για την υφ’ όρον απόλυση 
και την κατ’ οίκον έκτιση ποινής με ηλεκτρονι¬ 
κή επιτήρηση, οι πολυισοβίτες πρέπει να έχουν 
συμπληρώσει πραγματική έκτιση ποινής μέσα 
στην φυλακή 22 έτη από 17 έτη, που προβλε- 
πόταν στον νέο ΠΚ. Επιπροσθέτως ακόμα και 
με τον ευεργετικό υπολογισμό (ημερομίσθια 
εντός φυλακής) θα πρέπει να έχει εκτιθεί στην 
φυλακή ποινή 20 ετών αντί 16 ετών στον νέο 
ΠΚ). Επιπλέον προβλέπονται αυστηρότε¬ 
ρες ποινές για αδικήματα που διαπράττονται 
κατά τη διάρκεια αδειών των κρατουμένων, 
ώστε να εκτίονται εξολοκλήρου και χωρίς να 
προσμετρούνται τα ευεργετήματα των ημερο¬ 
μισθίων. 

Στο άρθρο 94 προστίθεται νέα διάταξη 
σύμφωνα με την οποία η ποινή για κακούρ¬ 
γημα ή πλημμέλημα με δόλο, το οποίο τέλεσε 
κρατούμενος κατά τη διάρκεια της άδειάς του, 
εκτίεται ολόκληρη μετά την έκτιση της ποινής 
που επιβλήθηκε ή πρόκειται να επιβληθεί για 
πράξη για την οποία ήταν κρατούμενος ο υπαί¬ 
τιος. 

Τα άρθρα 159 και 159Α τροποποιούνται 
ώστε να συμπεριλαμβάνονται στις σχετικές 
διατάξεις για εγκλήματα που τελούνται από 
πολιτικά πρόσωπα (δωροδοκία, δωροληψία) 
και οι Υφυπουργοί. 

Σύμφωνα με νέα διάταξη του άρθρου 169Α 
με φυλάκιση έως τρία έτη τιμωρείται ο κατηγο¬ 
ρούμενος ο οποίος, μετά τη συμπλήρωση του 
εκάστοτε ανωτάτου ορίου της διάρκειας της 
προσωρινής κράτησης, παραβιάζει τους πε¬ 
ριοριστικούς όρους σχετικά με την ελευθερία 
κίνησης και διαμονής. 


Στο άρθρο 272 του ΠΚ η χρήση εκρηκτι¬ 
κών υλών καθίσταται κακούργημα τιμωρητέο 
με κάθειρξη έως 10 έτη. 

Στο άρθρο 173 προβλέπεται η ποινή φυ¬ 
λάκισης τουλάχιστον 3 ετών για συμμετοχή 
υπαλλήλου επιφορτισμένου με τη φύλαξη 
κρατουμένου σε απόδραση, αντί της ποινής 
φυλάκισης τουλάχιστον δυο ετών. 

Στα άρθρα 235 και 236 για την ενεργητική 
δωροδοκία, το αδίκημα μετατρέπεται εκ νέου 
σε κακούργημα, σύμφωνα με τις διατυπώσεις 
και τις επιταγές της ΟΚΕΟΟ και του ΟΟΣΑ. 
Συγκριμένα, η πράξη της (ενεργητικής) δωρο¬ 
δοκίας υπαλλήλου για ενέργεια ή παράλειψη 
που αντίκειται στα καθήκοντά του «τιμωρείται 
με κάθειρξη έως οκτώ έτη και χρηματική ποι¬ 
νή» (αντί της φυλάκισης τουλάχιστον τριών 
ετών και χρηματικής ποινής). Επιπλέον, διευ¬ 
κρινίζεται πως και η πράξη της ενεργητικής 
δωροδοκίας που τελείται στην αλλοδαπή από 
ημεδαπό διώκεται αυτεπαγγέλτως, και δεν 
απαιτούνται οι όροι του άρθρου 6 παρ. 3. 

Στο άρθρο 374 ΠΚ, το αδίκημα της κλοπής 
όταν γίνεται από δύο ή περισσότερους δρά¬ 
στες με διάρρηξη μετατρέπεται σε κακούργη¬ 
μα, καθώς συνάγεται η περίπτωση σύστασης 
συμμορίας, κατά το άρθρο 187 παρ. 3 του ΠΚ. 

Για το αδίκημα της απιστίας που αναφέρε- 
ται στο άρθρο 390 του Ποινικού Κώδικα προ- 
βλέπεται ότι για τις τράπεζες η ποινική δίωξη 
θα γίνεται μετά από σχετική μήνυση ενώ για 
τις υπόλοιπες κατηγορίες (κρατικούς λειτουρ¬ 
γούς για παράδειγμα) προβλέπεται η αυτεπάγ- 
γελτη δίωξη από εισαγγελέα. Η διάταξη στο¬ 
χεύει στο να διευκολυνθούν οι τράπεζες στη 
διευθέτηση των λεγάμενων κόκκινων δανείων. 


Σχετικά με την ειδική διάταξη του ΠΚ, επι¬ 
βάλλεται για την προστασία του ευαίσθητου 
δικαιώματος της κοινής ησυχίας η αναγωγή 
του σε ελαφρύ πλημμέλημα ώστε να εξασφα¬ 
λίζεται η βεβαίωση των παραβάσεων από τα 
αστυνομικά όργανα. 

Στο άρθρο 137Α η διάταξη για τα βασανι¬ 
στήρια αναδιατυπώθηκε προκειμένου η Χώρα 
μας να υιοθετήσει πλήρως τους ορισμούς της 
σχετικής Διεθνούς Σύμβασης για την έννοια 
των βασανιστηρίων. 

Οι τροποποιήσεις στον Κώδικα 
Ποινικής Δικονομίας 

Το άρθρο 29 τροποποιείται προκειμένου 
να συμμορφωθεί η Χώρα προς τις υποδείξεις 
της ΟΚΕΟΟ. Με την τροποποίηση αφαιρείται 
από τον εκάστοτε Υπουργό Δικαιοσύνης η δυ¬ 
νατότητα να αναστείλει διώξεις για δωροδο¬ 
κία ή δωροληψία. 

Το άρθρο 35 ΚΠΔ τροποποιείται προκειμέ¬ 
νου να καταστεί σαφές ότι από την αρμοδιό¬ 
τητα του Εισαγγελέα Εγκλημάτων Διαφθοράς 
εξαιρούνται οι περιπτώσεις που εφαρμόζεται η 
διάταξη του άρθρου 86 παρ. 1 του Συντάγμα¬ 
τος και ο νόμος περί ευθύνης υπουργών. 

Η τροποποίηση άρθρου 110 για το Μονο¬ 
μελές Εφετείο αποσκοπεί στην επανεισαγω- 
γή του ως δικαστηρίου ουσίας. Αυτό κρίθηκε 
αναγκαίο για την αποσυμφόρηση των προς 
εκδίκαση υποθέσεων και την επιτάχυνση της 
απονομής δικαιοσύνης. 

Η διόρθωση του άρθρου 253 για τις κατ’ 
οίκον έρευνες κρίθηκε αναγκαία ώστε να δι¬ 
ασαφηνιστεί ρητά ότι η παρουσία δικαστικού 
λειτουργού αφορά μόνον τις έρευνες σε κα¬ 
τοικία, ούτως ώστε να αποφευχθούν σχετικές 
συγχύσεις. 

■ Βίκυ Αγγελίδου - Δικηγόρος 




& 


ΕΡϋεΕειη1)ποδ2019.ίηάά 11 


8/12/2019 5:02:11 μμ 


























12 Εργατική Πάλη 


ΔΙΕΘΝΗ 


Δεκέμβριος 2019 


Γαλλία: μεγάλη απεργία στκ 5/12, χτύπημα για τον Μακράν 

Νίκη στους γάλλους εργαζόμενους και νέους! 



Η κυβέρνηση Μακρόν εδώ 
και έναν χρόνο προετοι¬ 
μάζει την επίθεση στο 
συνταξιοδοτικό και ευρείες «μεταρ¬ 
ρυθμίσεις». Το καλοκαίρι παρουσι¬ 
άστηκε η έκθεση του κυβερνητικού 
αξιωματούχου, υπεύθυνου του χαρ¬ 
τοφυλακίου, Ιε&η-Ρ&ιιΐ ΌΗενογε, 
ενώ οι κυβερνητικές και προεδρικές 
δηλώσεις πολλαπλασιάζονται το 
τελευταίο διάστημα, ενόψει της πα¬ 
ρουσίασης του σχεδίου νόμου, που 
σύμφωνα με τον αρχικό προγραμ¬ 
ματισμό θα πάει για ψήφιση την 
άνοιξη του 2020, πιθανόν μετά τις 
δημοτικές εκλογές του Μαρτίου. 

Σύμφωνα με τον Μακρόν, σκοπός είναι κάθε 
ευρώ εισφορών να δίνει «ίδια δικαιώματα σε 
όλους», στο πλαίσιο ενός ενιαίου συνταξιοδοτι- 
κού συστήματος με πόντους, που θα αντικατα¬ 
στήσει τα 42 διαφορετικά εν ενεργεία ταμεία. Η 
λογική του νέου συνταξιοδοτικού είναι η συγκέ¬ 
ντρωση ενός στοκ πόντων από κάθε εργαζόμε¬ 
νο: κάθε πόντος θα κοστίζει 10 ευρώ εισφορών, 
θα έχει απόδοση 5,5%, δηλαδή θα αποφέρει 0,55 
ευρώ σύνταξης ετησίως. Επιπλέον προβλέπεται 
υπολογισμός της σύνταξης επί των μισθών όλου 
του εργασιακού βίου (τώρα υπολογίζεται επί των 
25 καλύτερων μισθολογικά ετών στον ιδιωτικό 
τομέα και επί των 6 τελευταίων μηνών στο δη¬ 
μόσιο), επιφέροντας μειώσεις. Τέλος, ο Μακρόν 
είχε δηλώσει προεκλογικά ότι το όριο συνταξι- 
οδότησης θα παραμείνει στα 62 έτη. Εντούτοις, 
στην έκθεση, αν και τα 62 έτη διατηρούνται, τί¬ 
θεται νέο ορόσημο στα 64 έτη: Όσοι συνταξιοδο- 
τούνται πριν τα 64 έτη θα λαμβάνουν συντάξεις 
μειωμένες κατά 5% για κάθε έτος που προηγείται 
της ηλικίας αυτής, ενώ όσοι συνταξιοδοτούνται 
μετά τα 64 θα λαμβάνουν συντάξεις προσαυξη¬ 
μένες κατά 5% αντίστοιχα για κάθε έτος. Αυτή 
η ηλικία-ορόσημο σχεδιάζεται να ακολουθεί το 
προσδόκιμο ζωής: έτσι, για την γενιά του 1990 
θα ανέρχεται στα 66,25 έτη. Επιπλέον, μέρα με 
τη μέρα, έρχονται στη δημοσιότητα ολοένα και 
πιο πολλές λεπτομέρειες, αποκαλύπτοντας τον 
αντεργατικό-αντιλαϊκό χαρακτήρα των κυβερ¬ 
νητικών σχεδιασμών και εξοργίζοντας τον κό¬ 
σμο. 

Η «μεταρρύθμιση» γίνεται κάτω από την πίε¬ 
ση του ελλείμματος του συνταξιοδοτικού συστή¬ 
ματος (2,9 δισ. το 2018, εκτιμάται μεταξύ 8 και 
17 δισ. το 2025). Ο Μακρόν και η κυβέρνησή του 
επιχειρούν το πρώτο βήμα στον δρόμο προς πιο 
βαθιές νεοφιλελεύθερες αλλαγές, προς ένα συ- 
νταξιοδοτικό σύστημα κεφαλαιοποιητικό. Η κυ¬ 
βέρνηση πλασάρει το τέλος των προνομίων των 
«ειδικών ταμείων», όπως των σιδηροδρομικών, 
των εργαζόμενων στη γαλλική ΔΕΗ (ΕΌΕ), στο 
μετρό. Λέει ότι θα μειώσει το χάσμα των συντά¬ 
ξεων ανδρών-γυναικών, ότι οικοδομεί ένα δίκαιο 
σύστημα. Η μεγάλη πλειοψηφία των εργαζομέ¬ 
νων έχει όμως αντιληφθεί ότι πρόκειται για την 
ίδια και πιο σκληρή λιτότητα, ενώ ο Μακρόν και 
η κυβέρνησή του εξυπηρετούν το μεγάλο κεφά¬ 
λαιο, τους πλούσιους και προκαλούν με την πο¬ 
λυτελή ζωή τους. 

Ο κοινωνικός αναβρασμός είναι διαρκής. Εδώ 
και πάνω από ένα χρόνο, το κίνημα των κίτρινων 
γιλέκων έχει αναδέψει τα βάθη της γαλλικής κοι¬ 
νωνίας. Υπάρχει διαρκής κινητικότητα στο φοι¬ 
τητικό κίνημα, στους φοιτητές και μαθητές, όπου 
μάλιστα τον τελευταίο μήνα έχουμε τουλάχιστον 
δύο περιπτώσεις αυτοπυρπόλησης ενάντια στις 
συνθήκες διαβίωσης και τις πολιτικές της κυβέρ¬ 
νησης. Το νοσηλευτικό και ιατρικό προσωπικό 


στα επείγοντα και πλέον σε ολόκληρα νοσοκο¬ 
μεία βρίσκεται σε απεργία διάρκειας από τα τέλη 
της άνοιξης, ενώ στις 14/11 πραγματοποίησε μια 
τεράστια διαδήλωση στο Παρίσι, που μάλλον 
συγκρίνεται μόνο με το μεγάλο κίνημα του νο¬ 
σηλευτικού προσωπικού του 1988. Οι σιδηρο¬ 
δρομικοί βρίσκονται σε συνεχή σύγκρουση με 
την κυβέρνηση, με τοπικές απεργίες και στάσεις 
εργασίας, ενώ σε διάφορα εργοστάσια εκδηλώ¬ 
νεται κάποια κίνηση προς διεκδίκηση μισθολογι- 
κών αυξήσεων και πριμ, με απεργίες και στάσεις 
εργασίας. 

Η κινητοποίηση της Πέμπτης 5/12 ήταν πετυ¬ 
χημένη. Ήταν μια γενική απεργία, που είχε καλε¬ 
στεί από τα συνδικάτα ΟΟΤ, ΕΟ, 5ο1ί<ΉίΓ€δ, Εδυ 
και τις νεολαιίστικες ομοσπονδίες ΌΝΕ, ΜΝΕ, 
υΝΕΕ Η απεργία στο δίκτυο μετρό, τρένου και 
λεωφορείων στο Παρίσι (ΚΑΤΡ) και στα προά¬ 
στιά του ήταν σχεδόν καθολική, ενώ το εθνικό 
δίκτυο σιδηρόδρομων (8ΝΌΕ) είχε παραλύσει, 
αφού ως και η συντριπτική πλειοψηφία των σιδη¬ 
ροδρομικών απεργούσαν. Στους δύο κλάδους, η 
απεργία συνεχίστηκε και την Παρασκευή, εξίσου 
πετυχημένη, ενώ τα συνδικάτα δηλώνουν έτοιμα 
για απεργία διάρκειας. Πάνω απ’ τους μισούς εκ¬ 
παιδευτικούς πρωτοβάθμιας και δευτεροβάθμιας 
απεργούσαν την Πέμπτη, στο Παρίσι το ποσοστό 
άγγιξε το 80%. Η απεργία του προσωπικού εδά¬ 
φους της Αιγ ΡΓαηεε οδήγησε σε ακύρωση του 
30% των εσωτερικών πτήσεων. Ένας στους δύο 
εργαζόμενους της ΕΌΕ απεργούσαν. Σύμφωνα με 
τα μάλλον υποτιμημένα στοιχεία του Υπουργεί¬ 
ου Εσωτερικών, το ποσοστό στον δημόσιο τομέα 
άγγιξε το 26%. Η απεργία άγγιξε και τον ιδιωτι¬ 
κό τομέα, όχι μόνο ως απουσία από την εργασία 
(αδυναμία μετακίνησης σε Παρίσι και προάστια). 
Εφτά από τα οχτώ διυλιστήρια απεργούσαν, ενώ 
τα καλέσματα από συνδικαλιστικά παραρτήματα 
επιχειρήσεων στον ιδιωτικό τομέα ήταν πολυά¬ 
ριθμα. 

Τα στοιχεία του Υπουργείου Εσωτερικών δί¬ 
νουν 806 χιλιάδες διαδηλωτές πανεθνικά, ενώ η 
ΟΟΤ κάνει λόγο για 1,5 εκ. Στο Παρίσι, η διαδή¬ 
λωση ήταν γιγάντια και ασφυχτικά πυκνή, γεμί¬ 
ζοντας την λεωφόρο Μα§εηΐα και τα γύρω στε¬ 
νά. Κράτησε σχεδόν όλη τη μέρα. Είναι βέβαιο 
ότι δεκάδες χιλιάδες ακόμη θα συμμετείχαν, αν 
μπορούσαν να έχουν πρόσβαση, δεδομένων των 
τεράστιων αποστάσεων από τα προάστια ως το 
κέντρο. Μαζικές ή και μαζικότατες διαδηλώσεις 
οργανώθηκαν σε πάρα πολλές μεσαίες, μικρές 
και μεγάλες πόλεις. 

Τα συνδικάτα, ΌΟΤ, ΕΟ, δοΜαπΌδ, Εδυ, βα¬ 
σιζόμενα και πιεζόμενα από την επιτυχία της 
απεργίας αποφάσισαν νέα γενική απεργία, αν και 
οι ηγεσίες τους είναι εδώ και πολύ καιρό αναξιό¬ 
πιστες στα μάτια των εργαζομένων. Η μάχη που 
έχει ξεκινήσει θα βαρύνει με το αποτέλεσμά της 
όχι μόνο στη Γαλλία, αλλά σε όλη την Ευρώπη. 

■ Κ. Σηφάκης 

Όχι πυρηνική στονΆραξο 


Τουςτελευταίους μήνες έχειξανάρθει στην επικαιρότητα 
το θέμα της μεταφοράς πυρηνικών στην στρατιωτική βάση 
του Αράξου 1 , που άρχισε να συζητιέται στα πλαίσια της 
νατοϊκής σύσκεψης στις 26-28 Σεπτέμβριου 2017. Εκεί 
εξεταστήκαν λεπτομερώς οι εργασίες «εκσυγχρονισμού» 
της αεροπορικής βάσης στον Αραξο, ώστε να μπορούν 
να εγκατασταθούν εκεί ειδικά όπλα του ΝΑΤΟ. Σύμφωνα 
με τους Νιού Γιόρκ Τάιμς, στις 14/10 έγινε σύσκεψη στην 
Ουάσιγκτον κυβερνητικών αξιωματούχων, με θέμα πού θα 
πάνε τα πυρηνικά της βάσης στο Ιντσιρλίκ της Τουρκίας, 
αν επιδεινωθούν παραπέρα οι σχέσεις της με τις ΗΠΑ. 
Η ένταση στις σχέσεις των δύο χωρών είχε εκφραστεί 
ανοιχτά μετά το αποτυχημένο πραξικόπημα κατά του 
Ερντογάν το 2016 και κλιμακώθηκε με αφορμή τις 
πολεμικές επιχειρήσεις στη Συρία τους τελευταίους μήνες. 
Ένας ακόμα λόγος μεταφοράς των πυρηνικών στον Αραξο, 
αλλά και σε άλλες βάσεις στην Ευρώπη, είναι η προσπάθεια 
του αμερικάνικου ιμπεριαλισμού να περικυκλώσει και να 
πιέσει τη Ρωσία. 

Σύμφωνα με ανάλυση της ΓΑδ (Ομοσπονδία 
Αμερικάνων Επιστημόνων), οι βόμβες που φυλάσσονται 
στο Ιντσιρλίκ στεγάζονται σε θόλους (ναιιΐΐ) τύπου \Υδ3 
(λΥεαροηδ δίθΓ&§€ αηά δεειιπΐγ δγδΐεπι). Πρόκειται για 
υπόγειες συνήθως κατασκευές, που χρησιμοποιούνται 
για την αποθήκευση ειδικών όπλων, συνήθως πυρηνικών 
βομβών Β61. Οι βόμβες αυτές αποτελούν μέρος ενός 
ευρύτερου συνόλου περίπου 150 τέτοιων όπλων, που 
βρίσκονται σε Βέλγιο, Ιταλία, Γερμανία και Ολλανδία. 
Συμπεριλαμβάνοντας το Ιντσιρλίκ, σήμερα υπάρχουν 
σε 5 χώρες του ΝΑΤΟ τέτοια αμερικάνικα πυρηνικά 
όπλα. Ενδιαφέρον έχει γράφημα της ΕΑδ , με χώρες 
που επίσης διαθέτουν εγκαταστάσεις με θόλους \Υ53, 
παρότι δεν «φιλοξενούν» τώρα πυρηνικά. Στο γράφημα 
περιλαμβάνεται και ο Αραξος. 

Η απειλή της χρήσης πυρηνικών όπλων μεγαλώνει, 
μαζί με τους κινδύνους για την ίδια την επιβίωση 
της ανθρωπότητας, όσο αυξάνονται και οξύνονται 
οι συγκρούσεις ανάμεσα στους «παραδοσιακούς» 
ιμπεριαλιστές και στις «αναδυόμενες» μεγάλες δυνάμεις 
της εποχής μας (Κίνα, Ρωσία, Ινδία κ.ά.). Η καταστροφική 
ισχύς των σύγχρονων πυρηνικών είναι υπερπολλαπλάσια 
από ότι χρησιμοποιήθηκε σε Χιροσίμα και Ναγκασάκι το 
1945, ενώ έχει αυξηθεί τρομακτικά και για τα λεγόμενα 
«συμβατικά» όπλα, που πολλά άλλωστε εμπλουτίζονται με 
πυρηνικές δυνατότητες. Η απειλή της πυρηνικής ενέργειας 
φαίνεται και από τα δραματικά ατυχήματα σε Τσέρνομπιλ 
και Φουκοσίμα. Συμπληρώνοντας έτσι την αδιαφορία των 
αστικών ελίτ για την οικολογική καταστροφή που έχουν 
προκαλέσει όλα αυτά τα χρονιά. 

Στη χώρα μας, ο κίνδυνος έρχεται όλο και πιο κοντά, 
λόγω και της πολιτικής τόσο της σημερινής κυβέρνησης 
της ΝΔ αλλά και της προηγούμενης του ΣΥΡΙΖΑ, που 
εφαρμόζουν εξαιρετικά πρόθυμα και με ευλάβεια όλα τα 
σχέδια των ΗΠΑ στην ευρύτερη περιοχή και ενάντια στη 
Ρωσία. Οι εργαζόμενοι, η νεολαία και τα φτωχά λαϊκά 
στρώματα πρέπει να εναντιωθούμε βάζοντας μπροστά τους 
ταξικούς αγώνες μας. Και θα μας βρουν μπροστά τους. Για 
να έχουμε ένα μέλλον και όχι να ζούμε όπως σήμερα, με τη 
μόνιμη αγωνία αν σε λίγες δεκαετίες ο πλανήτης θα είναι 
βιώσιμος. Να ορθώσουμε ένα αντιπολεμικό, αντινατοϊκό, 
αντιιμπεριαλιστικό κίνημα: Όχι πυρηνικά στον Αραξο ή 
αλλού - Όχι στη μετατροπή της χώρας μας σε απέραντη 
βάση των ΗΠΑ - Έξω η Ελλάδα από το ΝΑΤΟ. 


■ Αχιλλέας Α. 

1 Στη βάση του Αράξου είχαν αποθηκευτεί πυρηνικές κεφαλές του 
ΝΑΤΟ από το 1962. Απομακρύνθηκαν το 2001. 

Μ ε τις εκλογές για τα Περιφερειακά Συμβού¬ 
λια και την τελική εκκένωση της Πολυτε- 
χνειούπολης κλείνει ένας πρώτος κύκλος 
για τις εξάμηνες κινητοποιήσεις στο Χονγκ 

Κονγκ. 

Οι κινητοποιήσεις είχαν ξεκινήσει τον Ιούνιο με αίτημα 
την απόσυρση νομοσχεδίου που προέβλεπε την έκδοση πο¬ 
λιτών στην Κίνα (ουσιαστικά τους συνδικαλιστές και τους 
αγωνιστές για τα δημοκρατικά δικαιώματα). Η κυβερνήτης 
του Χονγκ Κονγκ, Κάρι Λαμ, μετά από τεράστιες κινητοποι¬ 
ήσεις και απεργίες -τις μεγαλύτερες μετά τις αντιαποικιακές 
κινητοποιήσεις του 1967- απέσυρε το νομοσχέδιο, όμως οι 
διαδηλωτές διεύρυναν τις διεκδικήσεις τους με τη διατύπω¬ 
ση 5 αιτημάτων, βασικότερα εκ των οποίων είναι η εκλογή 
της τοπικής κυβέρνησης του Χονγκ Κονγκ μέσω καθολικής 
ψηφοφορίας και η διεξαγωγή έρευνας για τη βία της αστυ¬ 
νομίας. 

Τα αποτελέσματα των εκλογών 

Οι περιφερειακές εκλογές (24/11) αντικειμενικά πήραν 
χαρακτήρα δημοψηφίσματος, μιας και είναι οι μόνες αρχαι¬ 
ρεσίες που διεξάγονται με καθολική ψηφοφορία. Οι υποψή¬ 
φιοι που ήταν ανοιχτά υπέρ των δυνάμεων της αντιπολίτευ¬ 
σης σημείωσαν τεράστια επιτυχία αφού επικράτησαν σε 347 
από τις 452 έδρες, ενώ με την προσθήκη 45 υποψηφίων με 
θέσεις κοντινές προς της αντιπολίτευση, ελέγχουν 17 από 
τα 18 Περιφερειακά Συμβούλια. Η συμμετοχή ξεπέρασε το 
71% - ποσοστό ρεκόρ. 

Η κινεζική κυβέρνηση «εξαφάνισε» χάρη στον ασφυ¬ 
κτικό έλεγχο των ΜΜΕ στην Κίνα το αποτέλεσμα, όμως οι 
εξάμηνες κινητοποιήσεις και το αποτέλεσμα των εκλογών, 
κάνουν αδύνατο να αγνοήσει την αποφασιστικότητα των 
εργαζομένων και της νεολαίας. Από την άλλη, οι πανηγυ¬ 
ρισμοί των δυτικών ιμπεριαλιστών και ΜΜΕ είναι υπερβο¬ 
λικοί. Οι εκλογές αυτές, πρακτικά έχουν συμβολική αξία, 
εφόσον μόνον έξι από τις έδρες του τοπικού κοινοβουλίου 
διεκδικούνται από υποψηφίους προερχόμενους από αυτές. 
Ακόμη, τα Περιφερειακά Συμβούλια, αποστέλλουν μόνον 
117 μέλη τους στην εκλογική επιτροπή των 1.200 ατόμων, 
η οποία εκλέγει τον επικεφαλής της κυβέρνησης του Χονγκ 
Κονγκ. Κυρίως, δεν πρέπει να αγνοηθεί ότι η νίκη των δυνά¬ 
μεων της αντιπολίτευσης οφείλεται στην αύξηση της συμμε¬ 
τοχής ενώ ο εντυπωσιακός αριθμός των εδρών που κατέκτη- 
σε οφείλεται στο βρετανικού τύπου σύστημα «ο πρώτος τα 
παίρνει όλα», όπου την έδρα κερδίζει ο πρώτος υποψήφιος, 
ανεξάρτητα από το ποσοστό του. Στην πραγματικότητα και 
αν συγκρίνουμε τα αποτελέσματα με αυτά του 2016, οι αντι¬ 
πολιτευόμενοι παρέμειναν στάσιμοι (από 54,8% στο 55%). 
Η κινεζόφιλη «Δημοκρατική Συμμαχία για τη Βελτίωση και 
την Πρόοδο», αύξησε τις ψήφους της και τα κόμματα που 
είναι φιλικά προς το Πεκίνο έλαβαν συνολικά 41%. Αυτό 
δείχνει ότι στην κοινωνία επικρατεί τεράστια πόλωση. 

Το κίνημα 

Πρωταγωνιστής του τεράστιου αυτού κινήματος είναι η 
νεολαία, τόσο οι φοιτητές που έπαιξαν τον ρόλο πυροδότη 
για την κοινωνική έκρηξη που επακολούθησε, όσο και οι ερ¬ 
γαζόμενοι. Όσο και αν υπάρχουν διαφορές με τα κινήματα 
της Αραβικής Ανοιξης, των Κίτρινων Γιλέκων και των εξε¬ 
γέρσεων της Λατινικής Αμερικής, οι ομοιότητες είναι φανε¬ 
ρές και οφείλονται στο κοινό υπόβαθρο που είναι η δομική 
κρίση του παγκόσμιου καπιταλιστικού συστήματος και η σύ¬ 
γκρουση μεταξύ δυτικών και αναδυόμενων ιμπεριαλιστών. 
Οι κοινωνικές ανισότητες είναι εκρηκτικές και παρά την 


χαμηλή ανεργία οι περισσότερες δουλειές κακοπληρωμένες, 
το κόστος της στέγης στα ύψη και η αγωνία της κοινωνικής 
κατάπτωσης συνεχής. Η βασική διαφοροποίηση στην περί¬ 
πτωση του Χονγκ Κονγκ, είναι ότι η εκκίνηση της συνείδη¬ 
σης των μαζών γίνεται με βάση αιτήματα που αφορούν τα 
πολιτικά και δημοκρατικά δικαιώματα. Φαίνεται οι μάζες, με 
έναν «μυωπικό» θα μπορούσαμε να πούμε τρόπο, να αντι¬ 
λαμβάνονται (ορθά) ότι αυτά τα δικαιώματα απειλούνται 
από τον κινέζικο καπιταλισμό και το αυταρχικό κράτος του, 
όμως αδυνατούν να δουν πως η απώλεια αυτών των δικαι¬ 
ωμάτων στοχεύει στην περιστολή των κοινωνικών δικαιω¬ 
μάτων τους. Είναι χαρακτηριστικό πως αν και η συζήτηση 
για αυτά δεν λείπει, κανένα από τα περίφημα 5 αιτήματα δεν 
αφορά κοινωνικά δικαιώματα. 

Οι τοπικές ιδιομορφίες παίζουν επίσης ρόλο στην δια¬ 
μόρφωση της συνείδησης του κινήματος. Μπορεί το παλιό 
αστικό πολιτικό προσωπικό, το λεγόμενο «δημοκρατικό», 
να μην απολαμβάνει την εκτίμηση των μαζών λόγω της 
σύνδεσης του με την αποικιακού τύπου αστική δημοκρατία 
όμως είναι το νέο αστικό πολιτικό προσωπικό που κυβερ¬ 
νά και επιτίθεται, αυτό που συνδέεται με το Κ.Κ.Κίνας και 
μιλά στο όνομα του «κομμουνισμού». Είναι λοιπόν δύσκολο 
να αναπτυχθεί «ομαλά» η όποια αριστερά σε ένα εργατικό 
κίνημα για του οποίου τα συμφέροντα ο «κομμουνισμός» 
αποτελεί τον βασικό κίνδυνο. 

Όσο όμως και αν μοιάζει συγχυσμένο και παρά τις «πα¬ 
ραφωνίες» του, το κίνημα στο Χονγκ Κονγκ είναι ένα γνή¬ 
σιο λαϊκό κίνημα, με δίκαια αιτήματα, ένα μεγάλο «σχολείο» 
μέσα στο οποίο οι μάζες μαθαίνουν να ριζοσπαστικοποι- 
ούνται, να αυτοργανώνονται, να υιοθετούν ριζοσπαστικές 
μορφές πάλης και καθήκον των επαναστατών είναι να το 
υπερασπιστούν, να επέμβουν σε αυτό, να το οργανώσουν 
και να βαθύνουν τον χαρακτήρα του σε σοσιαλιστική κα¬ 
τεύθυνση. 

Ο ρόλος των ιμπεριαλιστών 

Το Κομουνιστικό Κόμμα Κίνας, ο πολιτικός εκπρόσω¬ 
πος του κινέζικου καπιταλισμού, βρίσκεται αντιμέτωπο με 
την μεγαλύτερη ίσως πολιτική κρίση από την εξέγερση της 
Τιεν-Αν-Μεν. Φαίνεται να προσπαθεί να διαχειριστεί την κα¬ 
τάσταση υπομονετικά, χωρίς την παρέμβαση του κινεζικού 
στρατού. Συχνά κάνει λόγο για αμερικάνικο και βρετανικό 
δάκτυλο στις κινητοποιήσεις. Ισχυρισμός που έχει υπόσταση 
στον βαθμό που ο αμερικάνικος ιμπεριαλισμός προσπαθεί 
να εκμεταλλευτεί την κρίση του κυριότερου ανταγωνιστή 
του και να επεκτείνει το πεδίο του εμπορικού πολέμου. Σε 
αυτό το πλαίσιο εντάσσονται δύο νομοσχέδια που υπέγρα¬ 
ψε στα τέλη Νοέμβρη ο Τραμπ που προβλέπουν —μεταξύ 
άλλων— την επιβολή κυρώσεων σε βάρος Κινέζων αξιωμα- 
τούχων που ενέχονται σε παραβιάσεις των ανθρωπίνων δι¬ 
καιωμάτων στο Χονγκ Κονγκ και την επιβολή περιορισμών 
στις εξαγωγές δακρυγόνων και σφαιρών από καουτσούκ. Σε 
αυτό το πλαίσιο εντάσσεται και η δράση οργανισμών όπως 
του Εθνικού Ταμείου για τη Δημοκρατία (ΝΕΟ) στο Χονγκ 
Κονγκ (κατασκεύασμα της ΟΙΑ που χρηματοδότησε το φα¬ 
σιστικό πραξικόπημα στην Ουκρανία) και άλλων παρόμοι¬ 
ων οργανώσεων. Φυσικά οι ιμπεριαλιστές ούτε δημιούργη¬ 
σαν, ούτε ελέγχουν το κίνημα στο Χονγκ Κονγκ, όμως είναι 
υπαρκτός ένας τέτοιος κίνδυνος αν το κίνημα εκφυλιστεί 
κάτω από το βάρος των πολιτικών αδυναμιών του και ειδικά 
σε μια περιοχή όπου οι έννοιες του μαρξισμού και του κομ¬ 
μουνισμού έχουν διαστρεβλωθεί τόσο βάναυσα. 

■ Δημήτρης Γκ. 



ΤΖΟΥΛΙΑΝ ΑΣΑΝΖ 

Αντιμέτωπος με τον θάνατο βρίσκεται ο Τζούλιαν 
Ασάνζ, ο οποίος κρατείται σε απομόνωση σε βρετανικές 
φυλακές από τον Απρίλιο, σύμφωνα με ανοικτή επιστολή 
60 γιατρών. Ο γενναίος δημοσιογράφος και ιδρυτής των 
λΥΜοαΕδ κρατείται σε απομόνωση 23 ώρες την ημέρα 
και σύμφωνα με τους γιατρούς, τον δικηγόρο του αλλά 
και έκθεση του Νιλς Μέλτσερ, ειδικού εισηγητή του 
ΟΗΕ, υποβάλλεται σε ψυχολογικά βασανιστήρια που 
μπορεί σύντομα να κοστίσουν την ζωή του. 

Ο Ασάνζ βρέθηκε στο στόχαστρο των αστικών τά¬ 
ξεων το 2010 με την αποκάλυψη σειράς εγγράφων που 
αφορούσαν δολοφονίες και άλλα εγκλήματα του αμερι¬ 
κανικού στρατού στο Ιράκ και το Αφγανιστάν. Έκτοτε, 
έχει ξεκινήσει μια εκστρατεία συκοφάντησης, αποδόμη- 
σης και εξόντωσης του αγωνιστή, που μαζί με άλλους 
(Σνόουντεν, Μάνινγκ) έφερε στο φως τις φρικαλεότητες 
του αμερικάνικου ιμπεριαλισμού, τα προγράμματα ηλε¬ 
κτρονικής παρακολούθησης κ.α. μέσω των λΥΙΕίΙοαΕδ. 
Το 2012 κατέφυγε στην πρεσβεία του Ισημερινού ζητώ¬ 
ντας άσυλο για να αποφύγει την σύλληψή του και την 
τυχόν έκδοσή του από τις βρετανικές αρχές στη Σουηδία 
— όπου κατηγορούνταν τότε για σεξουαλική παρενό¬ 
χληση δύο γυναικών και για τον βιασμό μιας άλλης. Η 
σκευωρία αυτή έχει καταρρεύσει και μπήκε στο αρχείο 
στις 19/11, αλλά τώρα βρίσκεται αντιμέτωπος με την έκ¬ 
δοσή του στις Η.Π.Α., όπου με βάση το κατηγορητήριο 
κινδυνεύει με ποινή κάθειρξης 175 ετών καθώς κατηγο- 
ρείται για κατασκοπεία. Η ακροαματική διαδικασία στις 
Η.Π.Α. έχει προγραμματιστεί για τις 25/2/2020. 

Ο συντηρητικός πρόεδρος του Ισημερινού Λένιν 
Μορένο, είχε παραδώσει τον Ασάνζ στις βρετανικές αρ¬ 
χές τον Απρίλιο, με τη δόλια κατηγορία της «απρεπούς 
συμπεριφοράς», κάτι που αναπαρήγαγαν πρόθυμα και 
τα κυρίαρχα μέσα ώστε να συκοφαντήσουν το σύμβολο 
αντίστασης και πρότυπου δημοσιογραφίας που αποτελεί 
ο Ασάνζ παγκοσμίως. Φυσικά δεν δόθηκε η ίδια βαρύ¬ 
τητα στο δημοσιογραφικό του έργο. Ο πόλεμος στον 
Ασάνζ αποκαλύπτει για άλλη μια φορά την φάρσα της 
αστικής δημοκρατίας και της «ελεύθερης» δημοσιογρα¬ 
φίας. 

ΑΛΒΑΝΙΑ 

Σημαντική απεργία πραγματοποιείται στο μεγαλύτε¬ 
ρο και παλαιότερο ορυχείο χρωμίου που βρίσκεται στην 
πόλη Μπουλκίζα από τις 28/11 μέχρι σήμερα (4/12). Οι 
εργάτες στο ορυχείο έχουν μακρά παράδοση (27ήμερη 
απεργία το 2011) και πριν λίγο καιρό κατάφεραν να ιδρύ¬ 
σουν σωματείο, διεκδικώντας καλύτερες συνθήκες εργα¬ 
σίας. Χαρακτηριστικό των σκληρών συνθηκών εργασίας 
είναι ότι, το 2017, σε ατύχημα που έγινε στο ορυχείο, 
έχασαν τη ζωή τους τρεις μεταλλωρύχοι. Μια εβδομάδα 
αργότερα, η διοίκηση των ορυχείων του πλουσιότερου 
αλβανού ολιγάρχη Σαμίρ Μάνε, απέλυσε τον πρόεδρο 
του σωματείου προφασιζόμενη μειωμένη παραγωγικό¬ 
τητα. Οι εργάτες απάντησαν με απεργία και συγκεντρώ¬ 
σεις έξω από τα ορυχεία. Μάλιστα, όπως καταγγέλλει το 
σωματείο, αυτές οι κινητοποιήσεις τους δεν στηρίζονται 
από την Συνδικαλιστική Ομοσπονδία Εργαζομένων της 
Βιομηχανίας της Αλβανίας που θεωρεί τις απαιτήσεις 
τους παράλογες. 

Η εταιρία προσπαθεί να σπάσει την απεργία με απει¬ 
λές για ποινές και απόλυση ενώ στην προσπάθειά της να 
εξασφαλίσει την συνέχιση της παραγωγής και να διαιρέ¬ 
σει τους εργαζόμενους, αψηφά κάθε συνθήκη ασφαλείας 
και αναγκάζει εργαζόμενους να δουλέψουν σε θέσεις στις 
οποίες δεν έχουν καμιά εμπειρία. Οι απεργοί προσπα¬ 
θούν και καταφέρνουν σε μεγάλο βαθμό να μπλοκάρουν 
τις βάρδιες με απεργιακές φρουρές. Η εταιρία προχώρη¬ 
σε στις 3/12 σε απόλυση και δεύτερου συνδικαλιστή. Οι 
εργάτες συνεχίζουν την απεργία παρά την τρομοκρατία 
και απαιτούν την επιστροφή των δύο συνδικαλιστών 
στην δουλειά και την ικανοποίηση των αιτημάτων τους 
για τις συνθήκες εργασίας. 

40 ΧΡΟΝΙΑ ΑΠΟ ΤΟ ΦΟΙΤΗΤΙΚΟ 
ΚΙΝΗΜΑ ΕΝΑΝΤΙΑ ΠΟ ΝΟΜΟ 015 



χρόνια συμπληρώνονται φέτος 
από το φοιτητικό κίνημα κατα¬ 
λήψεων, που ξέσπασε το Δεκέμ¬ 
βρη του 1979 ενάντια στον αντιεκπαιδευτικό 
νόμο 815 (Ν.815) της κυβέρνησης της ΝΔ. Ο 
Ν.815 ψηφίστηκε στις 22/8/1978 και αφορού¬ 
σε την οργάνωση και τη λειτουργία των ανώ¬ 
τατων εκπαιδευτικών ιδρυμάτων. Στόχος του 
ήταν να «βάλει τάξη» στα ΑΕΙ, για αυτό και 
περιείχε πάνω-κάτω τα ίδια μέτρα που περιεί¬ 
χαν και οι επόμενοι αντιεκπαιδευτικοί νόμοι 
της Μεταπολίτευσης (π.χ. ν. Γιαννάκου 2006 
κ.α.): 

- ενίσχυε την εξουσία των καθηγητών απένα¬ 
ντι στους φοιτητές 

- έφερνε τις διαγραφές στα ν+ν/2 έτη 

- μείωνε τις εξεταστικές περιόδους από 3 σε 2 

- καταργούσε τη δυνατότητα μεταφοράς μα¬ 
θημάτων 

- εισήγαγε τον «ευρωπαϊσμό και τον τεχνο- 
κρατικό εκσυγχρονισμό» στην τριτοβάθμια 
εκπαίδευση κ.α. 

Οι κινητοποιήσεις ενάντια στο νόμο είχαν 
ξεκινήσει αμέσως μετά την ψήφιση του, ωστό¬ 
σο πήραν πιο δυναμικό χαρακτήρα προς τα 
τέλη του Οκτώβρη 1979 και μετεξελίχθηκαν 
σε κίνημα καταλήψεων διάρκειας στις αρχές 
Δεκέμβρη. 

Όλα τα αστικά κόμματα και εφημερίδες 


χαρακτήριζαν τους αγωνιστές φοιτητές ως 
«αναρχικούς και υπονομευτές του δημοκρα¬ 
τικού πολιτεύματος», με τους ρεφορμιστές 
να βρίσκονται σε πλήρη σύμπλευση με τους 
πρώτους. Χαρακτηριστικά παραπέμπουμε 
σε πρωτοσέλιδο άρθρο του Ριζοσπάστη της 
8/12/1979: «Ο/ κομμουνιστές φοιτητές... λένε 
ΟΧΙ στις καταλήψεις, γιατί δεν βοηθούν σήμε¬ 
ρα τους αγώνες ενάντια στον αντιδραστικό Ν. 
815. Η χρησιμοποίηση τέτοιων μορφών πάλης 
απομονώνει κι αποσυνδέει το φοιτητικό κίνημα 
από τους φυσικούς συμμάχους του... Εξυπηρε¬ 
τεί αντικειμενικά, έστω και αν δεν το κατανο¬ 
ούν μερικοί φοιτητές που παρασύρονται, την 
κυβερνητική πολιτική». 

Όσο αφορά τις φοιτητικές παρατάξεις, 
όλες τάχθηκαν εναντίον του νόμου, με εξαί¬ 
ρεση τη ΔΑΠ, την παράταξη της ΝΔ. Η πλει- 
οψηφία του Κεντρικού Συμβουλίου (Κ.Σ.) 
της Εθνικής Φοιτητικής Ένωσης Ελλάδας 
(Ε.Φ.Ε.Ε.), που αποτελούνταν από ΠΑΣΠ 
(ΠΑΣΟΚ), ΚΝΕ (ΚΚΕ) και ΕΚΟΝ-ΡΗΓΑΣ 
ΦΕΡΑΙΟΣ (ΚΚΕ-Εσ.) προσπάθησε να υπομο- 
νεύσει το κίνημα καταλήψεων που ξέσπασε, 
ώστε να λήξει άμεσα πριν δημιουργήσει προ¬ 
βλήματα στην κυβέρνηση. Πέρα από την προ- 
βοκατορολογία προσπάθησε ανεπιτυχώς να 
στρέψει το κίνημα σε πιο μετριοπαθείς μορ¬ 
φές πάλης (ολιγοήμερες αποχές, «εκστρατείες 


ενημέρωσης» κ.α.) και διασπούσε τις κινητο¬ 
ποιήσεις, πειθαρχώντας στις απαγορεύσεις 
της αστυνομίας. 

Στις 4/12 ξεκίνησαν οι καταλήψεις των 
σχολών για την κατάργηση του Ν.815, με 
πρώτη την κατάληψη του Χημικού Αθήνας. 
Ακολούθησαν η Πολυτεχνική Ξάνθης, το Γε¬ 
ωλογικό και το Φυσικό Αθήνας και δεκάδες 
σχολές σε όλη την Ελλάδα. Πραγματοποι¬ 
ούνταν διαδηλώσεις χιλιάδων φοιτητών στα 
κέντρα των πανεπιστημιουπόλεων. Όταν οι 
φοιτητικές πορείες περνούσαν από τις χωρι¬ 
στές συγκεντρώσεις της ΕΦΕΕ στην Αθήνα, 
οι φοιτητές φώναζαν συνθήματα όπως «ΚΝΕ- 
ΠΑΣΟΚ πουλάνε τον αγώνα», «οι νόμοι κα- 
ταργούνται στο πεζοδρόμιο», «τέρμα πια στις 
εκτονώσεις, εμπρός για καταλήψεις και δια¬ 
δηλώσεις». 

Για την κυβέρνηση και τους ρεφορμιστές 
το κίνημα καταλήψεων έπρεπε να σβήσει, 
γιατί δημιουργούσε μεγάλη πολιτική κρίση. 
Για αυτό, η κυβέρνηση έκλεισε όλα τα ΑΕΙ 
της χώρας για διακοπές Χριστουγέννων από 
τις 12/12! Η ΕΦΕΕ αποφάσισε κατάληψη από 
τις 13/12 όλων των ΑΕΙ και πορεία στις 14/12 
στο Υπουργείο Παιδείας. Οι Συντονιστικές 
Επιτροπές των Καταλήψεων της Αθήνας απο¬ 
φάσισαν συγκέντρωση και πορεία στα Προ¬ 
πύλαια την ίδια μέρα και ώρα με της ΕΦΕΕ. 
Οι συγκεντρώσεις της 14/12 ήταν οι μεγαλύ¬ 
τερες φοιτητικές διαδηλώσεις του κινήματος 
αυτού, με καθεμία συγκέντρωση να μαζεύει 
περί 15.000 φοιτητές και το μπλοκ των Συ¬ 
ντονιστικών Επιτροπών να χτυπιέται από τα 
ΜΑΤ. Στις 16/12 η ΚΝΕ με εργάτες του ΚΚΕ 
επιτέθηκαν στην κατάληψη του Χημικού, με 
λοστούς και κράνη και την εκκένωσαν χτυ¬ 
πώντας και τραυματίζοντας σοβαρά πολλούς 
φοιτητές. Στις 20/12, η ΕΦΕΕ αναγκάστηκε 
να προκηρύξει καταλήψεις όλων των σχολών 
με το που θα άνοιγαν από τις διακοπές, δηλ. 
από 8/1/1980. Έτσι, ο Καραμανλής αναγκά¬ 
στηκε στις 3/1/1980 να παγώσει την εφαρμο¬ 
γή του Ν.815. 



61 χρόνιο από ιη μεγαλειώδη 
Κουβανικη Επανάσταση 


Φ έτος, την Πρωτοχρονιά του 
2020 , συμπληρώνονται 61 
χρόνια απ’ τη νίκη της κουβα- 
νικής επανάστασης, της πρώ¬ 
της νικηφόρας σοσιαλιστικής επανάστασης 
στο δυτικό ημισφαίριο. 

Η Κούβα, από το 1492 έως το 1898, βρι¬ 
σκόταν κάτω από ισπανική κυριαρχία. Μετά 
όμως από τον ισπανοαμερικανικό πόλεμο, το 
1898, πέρασε στον έλεγχο του αμερικάνικου 
ιμπεριαλισμού. Μέχρι το 1959, το αμερικα¬ 
νικό κεφάλαιο ήλεγχε σχεδόν όλη την οι¬ 
κονομία της χώρας. Το νησί είχε μετατραπεί 
σε στρατόπεδο των ΗΠΑ και προνομιακό 
πεδίο δράσης της αμερικάνικης μαφίας, ενώ 
η πρωτεύουσα Αβάνα κατακλυζόταν από 
καζίνο και οίκους ανοχής, αμερικανικών συμ¬ 
φερόντων. Η οικονομία της Κούβας, σχεδόν 
αποκλειστικά αγροτική, ήταν καθυστερημέ¬ 
νη και πλήρως εξαρτημένη από τις εξαγωγές 
ζάχαρης, καφέ και καπνού. Το μεγαλύτερο 
μέρος του πληθυσμού ζούσε κάτω από άθλι¬ 
ες συνθήκες, αναλφάβητοι χωρίς κανένα δι¬ 
καίωμα. 

Προκειμένου να ελέγχουν πλήρως 
την Κούβα, για τις ΗΠΑ αποτελούσε μονό¬ 
δρομο η επιβολή στρατιωτικών δικτατοριών. 
Το 1952, ο στρατηγός Μπατίστα κατέλαβε 
την εξουσία με πραξικόπημα. Στις 26 Ιουλίου 
1953, μια μικρή ομάδα νέων, προερχόμενων 
κυρίως από αστικά στρώματα, επιτέθηκε 
στον στρατώνα της Μονκάδα. Η επιχείρη¬ 
ση απέτυχε και ο ηγέτης της, ο νεαρός δι¬ 
κηγόρος Φιντέλ Κάστρο, καταδικάστηκε σε 
πολυετή φυλάκιση, όμως έπειτα από έντο¬ 
νες κινητοποιήσεις, η δικτατορία αναγκά¬ 
στηκε να τον αποφυλακίσει και τον εξόρισε 
στο Μεξικό. Εκεί ο Κάστρο δημιούργησε το 
αστικό αντιδικτατορικό «Κίνημα της 26ης 


Ιουλίου» και γνώρισε τον Ερνέστο «Τσε» 
Γκεβάρα. Στα τέλη του 1956, ο Κάστρο και 
ο Γκεβάρα, με περίπου 80 αποφασισμένους 
αγωνιστές, αποβιβάστηκαν στις ακτές της 
Κούβας με το θρυλικό πλοιάριο «Γκράνμα». 
Μόνο 12 όμως κατάφεραν να επιζήσουν από 
τις επιθέσεις του στρατού του Μπατίστα και 
κατέφυγαν τελικά στα βουνά της Σιέρα Μαέ- 
στρα. Με το κέρδισμα της εμπιστοσύνης των 
φτωχών αγροτών, το αντάρτικο ενισχυόταν 
συνεχώς. Τροφοδοτούνταν από το μίσος των 
εξαθλιωμένων μαζών ενάντια στην καταπίε¬ 
ση και την εκμετάλλευση και έφερνε σε όλο 
και πιο δύσκολη θέση το καθεστώς. Στα τέλη 
του 1958, η χούντα του Μπατίστα βρισκόταν 
πλέον σε αποσύνθεση και έπαιξε το τελευ¬ 
ταίο της χαρτί, σχεδιάζοντας ένα νέο πραξι¬ 
κόπημα. Ωστόσο, η σύνδεση των ανταρτών 
με το εργατικό κίνημα στις πόλεις και μια γε¬ 
νική απεργία που παρέλυσε τη χώρα ακύρω¬ 
σαν κάθε αντιδραστικό σχέδιο και οδήγησαν 
το καθεστώς σε πλήρη κατάρρευση. Τότε ο 
Μπατίστα και η αμερικανοκίνητη κομπρα- 
δόρικη ελίτ του νησιού δραπέτευσαν στις 
ΗΠΑ. Η στρατιωτική νίκη της επανάστασης 
ολοκληρώθηκε με την είσοδο του αντάρτι¬ 
κου στρατού στην Αβάνα την Πρωτοχρονιά 
του 1959. 

Η κουβανική επανάσταση ξεκίνησε με 
αστικοδημοκρατικό χαρακτήρα και με βα¬ 
σικές επιδιώξεις την εθνική ανεξαρτησία 
από τις ΗΠΑ και τη διανομή της γης στους 
αγρότες. Μάλιστα, στην πρώτη κυβέρνηση 
που σχημάτισε ο Κάστρο συμμετείχαν και 


αρκετές αστικές δυνάμεις. Τελικά όμως και 
στην περίπτωση της Κούβας επιβεβαιώθη¬ 
κε η θεωρία της Διαρκούς Επανάστασης 
του Τρότσκι: ακόμα και τα πιο στοιχειώδη 
μέτρα στην κατεύθυνση της αγροτικής με¬ 
ταρρύθμισης, της απεξάρτησης από τις ξένες 
εταιρίες και της βελτίωσης του βιοτικού και 
μορφωτικού επιπέδου των φτωχών λαϊκών 
μαζών ήταν αδύνατο να υλοποιηθούν χωρίς 
σύγκρουση με τον ιμπεριαλισμό αλλά και 
την εγχώρια αστική τάξη. Κάτω και από την 
πίεση των συνθηκών και των διεκδικήσεων 
των εργατών και αγροτών, η ηγεσία των Κά¬ 
στρο και Γκεβάρα αποδείχθηκε αρκετά ικανή 
και αποφασισμένη ώστε να ολοκληρώσει τις 
ριζοσπαστικές ρήξεις που απαιτούσε η κατά¬ 
σταση και τελικά να διαμορφώσει τον σοσι¬ 
αλιστικό χαρακτήρα της επανάστασης, με 
τη δημιουργία ενός εργατικού κράτους στην 
Κούβα. Η διαδικασία αυτή είχε ολοκληρωθεί 
στις γενικές της γραμμές μέχρι το 1962, με 
βασικό άξονα την εθνικοποίηση της γης, του 
τραπεζικού συστήματος και των μεγάλων 
επιχειρήσεων και τη λειτουργία τους με γνώ¬ 
μονα την εξυπηρέτηση των κοινωνικών ανα¬ 
γκών. Η απόπειρα των ΗΠΑ ν’ ανατρέψουν 
το επαναστατικό καθεστώς, με την επέμβαση 
στον Κόλπο των Χοίρων, απέτυχε οικτρά. 

Η αρχική ορμή της επανάστασης ανα¬ 
κόπηκε από δύο αρνητικούς εξωτερικούς 
παράγοντες. Πρώτον, λόγω του ασφυκτικού 
εμπάργκο που επέβαλε ο αμερικάνικος ιμπε¬ 
ριαλισμός, με αποτέλεσμα τον οικονομικό 
πνιγμό της Κούβας. Δεύτερον, η κουβανι- 


$ 


Το φοιτητικό κίνημα πέτυχε έτσι μια με¬ 
γάλη νίκη, καθώς αμφισβήτησε το αστικό 
πανεπιστήμιο και την επίθεση της κυβέρνη¬ 
σης της ΝΔ, οξύνοντας την πολιτική κρίση 
της κυβέρνησης. Με ζωντανές καταλήψεις και 
συντονιστικές επιτροπές κατάληψης η άκρα 
αριστερά κατάφερε να οικοδομήσει ένα φοι¬ 
τητικό κίνημα, που υπερφαλάγγισε την επιρ¬ 
ροή και πολιτική των ρεφορμιστικών και των 
αστικών δυνάμεων. Οι οργανώσεις της άκρας 
Αριστεράς κατάφεραν να αυξάνουν συνεχώς 
την πίεση προς τις μεγάλες φοιτητικές πα¬ 
ρατάξεις, προκαλώντας σημαντικές φθορές 
(διασπάσεις ΚΝΕ, διάσπαση Ρήγα Φεραίου με 
δημιουργία Β’ Πανελλαδικής). Όλες αυτές οι 
διασπάσεις μαζί με την πλατιά φοιτητική πρω¬ 
τοπορία αποτέλεσαν τις δεξαμενές τροφοδο¬ 
σίας των «αυτόνομων ομάδων φοιτητών» για 
το ξεπέρασμα της κρίσης του φοιτητικού κι¬ 
νήματος στη βάση της αντίθεσης στο Ν. 815. 
Οι ομάδες αυτές αποτέλεσαν τα έμβρυα των 
Αριστερών Συσπειρώσεων Φοιτητών (ΑΣΦ), 
που δημιουργήθηκαν λίγο καιρό αργότερα. 

Η ΟΚΔΕ πάλευε για κατάργηση και όχι 
αναστολή του Ν. 815, ενιαίο συντονιστικό 
των Συντονιστικών Επιτροπών κατάληψης 
των σχολών, για την διεύρυνση του αγώνα με 
εργάτες, σπουδαστές, φοιτητές κ.λπ. Συμμε¬ 
τείχε στις ΑΣΦ με στόχο να αποκρυσταλλω¬ 
θεί η πολιτική της μέσα από αυτές, ενδυναμώ¬ 
νοντας μια επαναστατική-αντικαπιταλιστική 
τάση στο φοιτητικό κίνημα και τους αγώνες. 

40 χρόνια μετά αυτές οι παραδόσεις των 
Συσπειρώσεων και του φοιτητικού κινήματος 
ενάντια στο Ν.815 πρέπει να αποτελούν πη¬ 
γές έμπνευσης για το φοιτητικό κίνημα, στην 
πάλη του ενάντια στον νόμο Κεραμέως. 

(Το παραπάνω κείμενο βασίζεται σε απόσπα¬ 
σμα από μπροσούρα της ΣΣΠ για την ιστορία 
του ελληνικού φοιτητικού κινήματος, που θα 
εκδοθεί σύντομα από τις εκδόσεις Εργατική 
Πάλη) 

■ Σωτήρης Κ. 

κή επανάσταση απομονώθηκε, εφόσον δεν 
υπήρξε άλλη νικηφόρα σοσιαλιστική επα¬ 
νάσταση στη Λατινική Αμερική. Οι δύσκο¬ 
λες αντικειμενικές συνθήκες, σε συνδυασμό 
με το ότι η επανάσταση δεν βασίστηκε στη 
μαζική κινητοποίηση και αυτοοργάνωση 
της εργατικής τάξης, αλλά σ’ ένα αγροτικό 
αντάρτικο, ευνόησαν την ανάπτυξη γραφει¬ 
οκρατικών παραμορφώσεων. Ωστόσο, οι δη¬ 
μοκρατικές ελευθερίες και οι θεσμοί λαϊκής 
συμμετοχής δεν είχαν καμία σχέση με την 
κατάσταση στις σταλινικές δικτατορίες. Πα¬ 
ράλληλα, η εξωτερική πολιτική της Κούβας 
χαρακτηριζόταν από έναν έμπρακτο διεθνι¬ 
σμό: έμπρακτη αλληλεγγύη στους αγώνες 
των λαών του Κονγκό, της Αγκόλα και της 
Ναμίμπια, στη δημιουργία αντάρτικου στη 
Βολιβία κ.ά. 

Μετά την κατάρρευση των σταλινικών 
καθεστώτων, η Κούβα δοκιμάστηκε πολύ 
σκληρά. Αρχικά, συνέχισε να οικοδομεί δε¬ 
σμούς με τις προοδευτικές κυβερνήσεις που 
αναδείχθηκαν στη Λατινική Αμερική (Βε¬ 
νεζουέλα, Βολιβία, Εκουαδόρ κ.ά.). Όμως 
τελευταία, ιδιαίτερα μετά την ανάληψη της 
εξουσίας απ’ τον Ραούλ Κάστρο, εφαρμόζεται 
πλήθος αντιδραστικών «μεταρρυθμίσεων», 
που οδηγούν σταδιακά στην παλινόρθωση 
του καπιταλισμού. Μόνο η μαζική αγωνι¬ 
στική αφύπνιση της εργατικής τάξης και μια 
νέα διεθνής επαναστατική άνοδος μπορούν 
να την αποτρέψουν. Η φλόγα της εξέγερ¬ 
σης ενάντια στις νεοφιλελεύθερες χούντες 
και στον αμερικάνικο ιμπεριαλισμό, που 
δυναμώνει σε πολλές χώρες της Λατινικής 
Αμερικής, όπως η Χιλή, το Εκουαδόρ και η 
Κολομβία, πρέπει να αναζωπυρώσει την επα¬ 
νάσταση και στην Κούβα, για να αποφευχθεί 
πάση θυσία η καπιταλιστική παλινόρθωση. 

ΔΕΚΕΜΒΡΗΣ 1922-ΔΕΚΕΜΒΡΗΣ 1991: 

ΙΔΡΥΣΗ ΚΑΙ ΔΙΑΛΥΣΗ ΤΗΣ ΕΣΣΔ 


Α νήμερα των Χριστουγέννων του 
1991, η κόκκινη σημαία με το σφυ¬ 
ροδρέπανο κατεβαίνει από το Κρεμ- 
λίνο. Οι πανηγυρισμοί των καπιταλιστών και 
των αστικών ΜΜΕ, τα πρωτοσέλιδα «Εμείς 
νικήσαμε» της ΨαΙΙ 8ίτββί }οηνηαΙ , μεταδί¬ 
δονται σε όλον τον πλανήτη. Το παγκόσμιο 
προλεταριάτο παρακολουθεί αποσβολωμένο 
τις εξελίξεις. Η ΕΣΣΔ (Ενωση Σοβιετικών 
Σοσιαλιστικών Δημοκρατιών - Σοβιετική 
Ένωση) δεν υπήρχε πια. Είχαν προηγηθεί η 
άνοδος του Γκορμπατσόφ στην ηγεσία του 
κόμματος και της ΕΣΣΔ το 1985, οι πολιτικές 
της «Γκλάσνοστ» και της «Περεστρόικα», η 
κατάρρευση μιας σειράς καθεστώτων συν- 
δεδεμένων με την ΕΣΣΔ την περίοδο 1989- 
1990, αλλά και η, δειλή στην αρχή, ορμητική 
αργότερα, απόσχιση κάποιων Δημοκρατιών 
της ΣοβιετικήςΈνωσης. 

Τον Αύγουστο του 1991, μία ομάδα ανώ¬ 
τατων στελεχών του ΚΚΣΕ (Κομμουνιστικό 
Κόμμα Σοβιετικής Ένωσης), γνωστοί και ως 
ΚΕΕΑ (Κρατική Επιτροπή Εκτάκτου Ανά¬ 
γκης), πραγματοποιεί πραξικόπημα ενάντια 
στον Γκορμπατσόφ. Η ομάδα αυτή αποτε¬ 
λούσε την καθαρά «σταλινική» φράξια του 
καθεστώτος, που ζητούσε τη διακοπή των πο¬ 
λιτικών του Γκορμπατσόφ και την επιστροφή 
στο προηγούμενο δΐαίιΐδ ηυο. Το πραξικόπημα 
είναι υπερβολικά πρόχειρα σχεδιασμένο και 
στερείται οποιοσδήποτε λαϊκού ερείσματος. 
Καταλήγει σε φιάσκο, ωστόσο σηματοδοτεί 
ουσιαστικά και το τέλος της κυριαρχίας του 
Γκορμπατσόφ, καθώς αναδεικνύει οριστικά 
σε κυρίαρχο της πολιτικής ζωής της ΕΣΣΔ 
τον Μπόρις Γέλτσιν, εκφραστή της πιο φιλο- 
καπιταλιστικής μερίδας της γραφειοκρατίας. 
Το επόμενο τρίμηνο οι διεργασίες για την 
καπιταλιστική παλινόρθωση εντείνονται με 
την απόσχιση και των σημαντικότερων χω¬ 


ρών της Ένωσης (Ουκρανία, Βαλτικές χώρες) 
με τις ευλογίες του Γέλτσιν και φυσικά και 
των ιμπεριαλιστών που ετοιμάζονταν για μια 
πραγματική λεηλασία του πρώτου εργατικού 
κράτους. Στις 21 Δεκεμβρίου, οι ηγέτες των 
11 από τις 12 χώρες τηςΈνωσης υπογράφουν 
το πρωτόκολλο της Άλμα Άτα, που αποφα¬ 
σίζει οριστικά την αντικατάσταση της ΕΣΣΔ 
από την Κοινοπολιτεία Ανεξάρτητων Κρα¬ 
τών (Κ.Α.Κ.). Το πρωί της 25ης Δεκεμβρίου, 
ο Γκορμπατσόφ ανακοινώνει με διάγγελμά 
του στην τηλεόραση το τέλος της ΕΣΣΔ. Η 
κόκκινη σημαία κυματίζει εκείνη τη μέρα για 
τελευταία φορά. 

Η συνέχεια είναι αρκετά γνωστή. Όλες 
οι χώρες της Ένωσης, και κυρίως η Ρωσία, 
εφάρμοσαν έναν ακραίο νεοφιλελευθερισμό, 
που βύθισε στη φτώχεια και την εξαθλίωση τις 
λαϊκές μάζες. 

Ιδρυμένη τον Δεκέμβριο του 1922, η 
ΕΣΣΔ αποτέλεσε τον καρπό: α) της μεγάλης 
Οκτωβριανής Επανάστασης του 1917 στη 
Ρωσία, β) της ηρωικής νίκης του Κόκκινου 
Στρατού στον εμφύλιο πόλεμο και ενάντια 
στην ιμπεριαλιστική εισβολή, γ) της ανάγκης 
οι νεαρές σοσιαλιστικές δημοκρατίες να αντι¬ 
μετωπίσουν τόσο επερχόμενες εισβολές όσο 
και να μπορέσουν να ανταπεξέλθουν στον 
ανταγωνισμό της καπιταλιστικής Δύσης, δ) 
της εφαρμογής από το κόμμα των μπολσεβί¬ 
κων του προλεταριακού διεθνισμού. 1 Το πρώ¬ 
το σύνταγμά της, στα πρότυπα του πρώτου 
συντάγματος της σοβιετικής Ρωσίας το 1918, 
αποτελεί μέχρι και σήμερα ότι πιο δημοκρατι¬ 


κό και ριζοσπαστικό έχει γνωρίσει η ανθρω¬ 
πότητα, αναγνωρίζοντας μεταξύ άλλων για 
πρώτη φορά τα δικαιώματα της γυναίκας, του 
παιδιού, των μειονοτήτων κ.λπ. 

Στα 69 χρόνια της ύπαρξής της η ΕΣΣΔ 
(74 από τη Ρώσικη Επανάσταση), δεν είναι 
υπερβολή να ειπωθεί ότι αποτέλεσε ένα από 
τα μεγαλύτερα, αν όχι το μεγαλύτερο, ιστο¬ 
ρικό επίτευγμα της ανθρωπότητας. Η κοι¬ 
νωνικοποίηση των μέσων παραγωγής και ο 
σχεδιασμός της οικονομίας κατάφεραν να με¬ 
τατρέψουν μια χούφτα από πάμφτωχες χώρες 
σε παγκόσμια υπερδύναμη. Να εξαλείψουν 
την ανεργία, την αμορφωσιά, να μειώσουν 
την εργάσιμη μέρα, να εξασφαλίσουν την 
πρόσβαση στην υγεία εκατομμυρίων ανθρώ¬ 
πων, να αναπτύξουν σε αξιοθαύμαστο βαθμό 
τις πιο σύγχρονες εκπαιδευτικές μεθόδους, 
την επιστήμη και την τεχνολογία. Και όλα 
αυτά, παρά την τρομακτική κακοδιαχείριση 
και σπατάλη της γραφειοκρατικής εξουσίας, η 
οποία ψαλίδιζε τις δυνατότητες του σοσιαλι¬ 
στικού σχεδιασμού. 

Η ιστορία ανέθεσε σε γελοίες προσωπικό¬ 
τητες σαν τον Γέλτσιν να γκρεμίσουν αυτές τις 
τεράστιες κατακτήσεις. Αυτές που κάποιες δε¬ 
καετίες πριν, τεράστιες προσωπικότητες όπως 
ο Λένιν, ο Τρότσκι και οι άλλοι Μπολσεβίκοι 
είχαν ξεκινήσει να οικοδομούν, ενεργώντας 
σαν όργανα της πραγματικής θέλησης των 
εκατομμυρίων εργατών και αγροτών της 
πρώην Τσαρικής Αυτοκρατορίας. Για να γίνει 
όμως αυτό, είχε χρειαστεί μια τεράστια αντε¬ 
πανάσταση: η γραφειοκρατική αντεπανάστα¬ 


ση του σταλινισμού. Ας μην βαυκαλίζονται οι 
νοσταλγοί του, αποδίδοντας την κατάρρευση 
της ΕΣΣΔ απλώς στον Γκορμπατσόφ και τον 
Γέλτσιν. Είναι οι δικοί τους πολιτικοί πρόγονοι 
που έδωσαν την πρώτη μαχαιριά στο σώμα 
της ΕΣΣΔ. Με την εξόντωση της πρωτοπορί¬ 
ας της εργατικής τάξης και κυρίως του Μπολ¬ 
σεβίκικου κόμματος, τη διαστρέβλωση του 
μαρξισμού («σοσιαλισμός σε μία μόνο χώρα», 
κ.α.), την προδοσία σημαντικών επαναστάσε¬ 
ων (κινέζικη, γερμανική, ισπανική, ελληνική 
κ.λπ.), κι εν τέλει την κατασυκοφάντηση του 
σοσιαλισμού στην παγκόσμια εργατική τάξη. 

Όσο κι αν είναι σημαντικά τα πλήγματα 
τόσο από την κατάρρευση του πρώτου ερ¬ 
γατικού κράτους (που εκφυλίστηκε από την 
σταλινική αντεπανάσταση), όσο και από την 
συκοφάντηση της εναλλακτικής λύσης, ας 
είμαστε βέβαιοι ότι πρόκειται για ένα παροδι¬ 
κό —σε ιστορική κλίμακα— πισωγύρισμα. Ο 
καπιταλισμός κέρδισε μια μάχη, μόνο για να 
αποδείξει ακόμη πιο εκρηκτικά την αποτυχία 
του και τη χρεοκοπία του. 28 χρόνια μετά την 
κατάρρευση της ΕΣΣΔ, ο ένας βασικός όρος 
για το προχώρημα στον σοσιαλισμό, δηλαδή 
τα ιστορικά όρια του καπιταλισμού, είναι εδώ 
πιο εμφανής από ποτέ ενώ ο άλλος, δηλαδή η 
συνειδητή θέληση του προλεταριάτου και της 
πρωτοπορίας του για μια διαφορετική πορεία, 
θα οικοδομηθεί στους αγώνες που έχουμε 
μπροστά μας. 

1 . Αξίζει να σημειωθεί ότι το σχέδιο για τη 
συγκρότηση μιας Ένωσης είχε ανατεθεί αρχι¬ 
κά στον Στάλιν, και περιείχε την ενσωμάτωση 
των υπόλοιπων δημοκρατιών στη Σοβιετική 
Ρωσία. Χρειάστηκε η επέμβαση του Λένιν 
για να αλλάξει άρδην αυτό το σχέδιο, και να 
αντικατασταθεί με την ισότιμη και εθελοντική 
ένωση των Δημοκρατιών. 

■ Γιάννης Σμνρλής 


^ χρόνια συμπληρώνονται από τον 

/ Δεκέμβρη του 1944, που χάραξε 
/ ^/ανεξίτηλα το ελληνικό εργατικό 
και επαναστατικό κίνημα. Οι λαϊκές μάζες και 
ο ΕΛΑΣ συγκρούστηκαν στην Αθήνα με τις 
δυνάμεις του βρετανικού ιμπεριαλισμού και 
της ντόπιας αντίδρασης. Η τελική ήττα, απο¬ 
τέλεσμα της προδοτικής πολιτικής της στα¬ 
λινικής ηγεσίας του ΚΚΕ, αποτελεί μια από 
τις μεγαλύτερες τραγωδίες στην ιστορία του 
παγκόσμιου εργατικού κινήματος. 

Το ΚΚΕ είχε δείξει πολύ πριν τον Β' Πα¬ 
γκόσμιο Πόλεμο ότι η σταλινική του κατεύ¬ 
θυνση είναι αντίθετη στη σοσιαλιστική επα¬ 
νάσταση. Ορόσημο η 6η Ολομέλεια του 1934, 
όπου υιοθετήθηκε η μενσεβίκικη άποψη ότι 
η Ελλάδα έχει φεουδαρχικά κατάλοιπα και 
πρέπει να περάσει από ένα αστικοδημοκρα- 
τικό στάδιο. Αυτή η θεωρία των σταδίων, 
που εφηύρε η σταλινική γραφειοκρατία της 
ΕΣΣΔ, έφερε οδυνηρές ήττες όπως στην Κίνα 
το 1927 και στην Ισπανία το 1936 (όπου είχε 
συστηματοποιηθεί στην γραμμή των Λαϊκών 
Μετώπων - 7ο Συνέδριο της σταλινοποιη- 
μένης Κομιντέρν, 1935). Η εφαρμογή στην 
ελληνική περίπτωση έμελλε να φέρει τα ίδια 
αποτελέσματα. 

ΕΑΜ και ΕΛΑΣ κατάφεραν το ’41-44 να 
απελευθερώσουν σχεδόν ολόκληρη την επι¬ 
κράτεια από τις δυνάμεις κατοχής, να κατα¬ 
στούν ντε φάκτο η μόνη πραγματική εξουσία. 
Ο κρατικός μηχανισμός της αστικής τάξης 
ήταν ξεχαρβαλωμένος, το πολιτικό προσω¬ 
πικό της στιγματισμένο από την υποστήριξη 
της μεταξικής δικτατορίας, τον δοσιλογισμό 
ή τη φυγή με τον βασιλιά στο Κάιρο. Όταν 
αποχώρησαν οι Γερμανοί από την Αθήνα (12 
Οκτωβρίου 1944), μόνο ο ΕΛΑΣ μπορούσε 
να μπει. Όμως, τηρώντας πιστά τις προδοτι¬ 
κές συμφωνίες σε Λίβανο-Καζέρτα (συμμε¬ 
τοχή στην «κυβέρνηση εθνικής ενότητας», 
υπαγωγή του ΕΛΑΣ στους «συμμάχους» 
Βρετανούς), η ηγεσία του ΕΑΜ/ΚΚΕ στέλνει 


τις δυνάμεις του / ^ 

στην Ήπειρο ενά- ^ I 
ντια στα υπολείμ- 
ματα του ΕΔΕΣ. Ο * 

Παπανδρέου απο- ^ " 

βιβάστηκε στην |· 

Αθήνα, φέρνοντας 
μαζί τον Ιερό Λόχο, 
την Ορεινή Ταξί- 
αρχία και βρετανι¬ 
κά στρατεύματα. 

Αντιδραστικοί κάθε λογής και ταγματασφα¬ 
λίτες (από το 1943, η κυβέρνηση Ράλλη τους 
ετοίμαζε ως αντεπαναστατικό στράτευμα 
στον εμφύλιο πόλεμο που ωρίμαζε) σήκωσαν 
κεφάλι και επανεξοπλίστηκαν. Το ΚΚΕ υπο¬ 
δεχόταν τον Παπανδρέου, χαρακτήριζε τους 
Βρετανούς «απελευθερωτές», χωρίς να προε¬ 
τοιμάζει τον λαό για το τι θα επακολουθήσει. 

Ο βρετανικός ιμπεριαλισμός επεδίωκε 
τη σύγκρουση, για να συντρίψει τον ένοπλο 
λαό, να επαναφέρει τον βασιλιά, να διατηρή¬ 
σει την Ελλάδα στην επιρροή του. Η όξυνση 
της επίθεσής του έρχεται στις 2/12: ο τοπο- 
τηρητής του, στρατηγός Σκόμπι, διατάζει δι¬ 
άλυση του ΕΛΑΣ μέσα σε 10 μέρες. «Εθνική 
ενότητα» σήμαινε να ξαναβγούνστον αφρό 
οι δοσίλογοι, αστοί, ιμπεριαλιστές και σφαγή 
των λαϊκών μαζών που πολέμησαν για την 
απελευθέρωση. Το ΕΑΜ κάλεσε την επομέ¬ 
νη σε γενική απεργία και συλλαλητήριο στο 
Σύνταγμα. Βρετανοί και ντόπια αντίδραση 
άνοιξαν πυρ στο άοπλο πλήθος, σκοτώνο¬ 
ντας εκατοντάδες. Για σχεδόν ένα μήνα, ο 
αθηναϊκός λαός και τα εφεδρικά στρατεύματα 
του ΕΛΑΣ αντιπάλεψαν ηρωικά τους Βρετα¬ 
νούς (ενισχύονταν διαρκώς με στρατεύματα) 
και ταγματασφαλίτες, σε μια άνιση μάχη στις 


γειτονιές της Αθή¬ 
νας, με τα τακτικά 
σώματα του ΕΛΑΣ 
να μην καταφθά¬ 
νουν ποτέ. 

Η σταλινική 
γραφειοκρατία 
έπαιζε βρώμικο 
παιχνίδι στις πλά¬ 
τες των ελληνι¬ 
κών μαζών. Είχαν 
προαποφασιστεί οι σφαίρες επιρροής με την 
Βρετανία, αλλά ο Στάλιν ήθελε στην Ελλάδα 
ένα αντίβαρο, μια πίεση και δυνάμει απειλή 
απέναντι στον Τσόρτσιλ. Χαρακτηριστική η 
αποστολή του σοβιετικού συνταγματάρχη 
Ποπόφ στην Ελλάδα, που ενώ δημιουργούσε 
ανησυχίες στους Βρετανούς, ουσιαστικά δια¬ 
σφάλισε ότι το ΚΚΕ δεν θα στραφεί στην κα¬ 
τάληψη της εξουσίας, καταλήγοντας ο ίδιος 
παρατηρητής των Δεκεμβριανών. 

Μέσα στην κατάρρευση των αυταπατών 
της «εθνικής ενότητας», η ηγεσία του ΚΚΕ 
προσπάθησε να διατηρήσει τον έλεγχο ένα¬ 
ντι κάθε εσωτερικής αμφισβήτησης, με την 
ΟΠΛΑ να εκτελεί μέσα στον Δεκέμβρη δια- 
φωνούντες που συμμετείχαν στην αντίσταση, 
αντιπολιτευόμενους και ιδιαίτερα τροτσκι- 
στές. 

Η εκ των υστέρων δικαιολογία του ΚΚΕ 
περί «δυσμενούς συσχετισμού» απέναντι 
στον «πανίσχυρο βρετανικό ιμπεριαλισμό» 
δεν ευσταθεί. Ποτέ οι συσχετισμοί δεν θα 
ήταν πιο ευνοϊκοί από τον Οκτώβρη του 1944 
(απελευθέρωση Αθήνας, προέλαση Κόκκι¬ 
νου Στρατού, ένοπλες μάζες ενώ η αντίδραση 
δεν είχε καν στρατό ή κράτος κ.λπ.), αλλά η 
«εθνική ενότητα» και οι αυταπάτες για τους 
βρετανούς ιμπεριαλιστές παρέλυαν κάθε απο¬ 


φασιστική πρωτοβουλία. Ο λαός δεν προετοι¬ 
μάστηκε για τη σύγκρουση. Και όταν αυτή 
επιβλήθηκε από τον ταξικό αντίπαλο, το ΚΚΕ 
κινήθηκε σπασμωδικά, δεν επεδίωξε τη νίκη 
αλλά έναν «βιώσιμο» συμβιβασμό - που σε 
μια τέτοια κατάσταση σημαίνει καταδίκη σε 
ήττα. Η προδοσία επισφραγίστηκε στη Συμ¬ 
φωνία της Βάρκιζας, στον άνευ όρων αφοπλι¬ 
σμό του ΕΛΑΣ, με αντάλλαγμα αμνηστία για 
τα πολιτικά αδικήματα «τα τελεσθέντα από 
την 2η Δεκέμβρη μέχρι την υπογραφή της 
συμφωνίας». Ουσιαστικά η ηγεσία του ΕΑΜ- 
ΚΚΕ εξασφάλισε αμνηστία στον εαυτό της, 
αφήνοντας τους αγωνιστές έρμαια στη λευκή 
τρομοκρατία. 

Σήμερα είναι γνωστά πολλά ντοκουμέντα 
και μελέτες, που επιβεβαιώνουν τις βασικές 
αναλύσεις των επαναστατών μαρξιστών / 
τροτσκιστών για τον ολέθριο ρόλο της στα¬ 
λινικής ηγεσίας του ΚΚΕ. Το ίδιο το ΚΚΕ (για 
δικούς του λόγους) έχει αναθεωρήσει θέσεις 
δεκαετιών (για ΕΑΜ, Λαϊκά Μέτωπα κ.ά.). 
Προκαλεί έτσι εντύπωση η επιμονή ορισμέ¬ 
νων στην Αριστερά, είτε να υπερασπίζονται 
τις παλιές χρεοκοπημένες σταλινικές γραμμές 
του «αρνητικού συσχετισμού», είτε να καμώ¬ 
νονται ότι δεν υπήρξε ποτέ η επαναστατική 
μαρξιστική κριτική τους (π.χ. βλέπουν τον ρε¬ 
φορμισμό του 7ου Συνεδρίου (Λαϊκά Μέτω¬ 
πα), αλλά σιωπούν για τη μνημειώδη κριτική 
του Π. Πουλιόπουλου στην 6η Ολομέλεια του 
1934 με τη Δημοκρατική ή Σοσιαλιστική Επα¬ 
νάσταση στην Ελλάδα;). Το βασικό συμπέρα¬ 
σμα δεν μπορεί να κρυφτεί με συναισθηματι¬ 
κές επικλήσεις στον ηρωισμό και τις θυσίες 
των μαζών: Ο Δεκέμβρης του 1944 ήταν το 
σημείο καμπής της ελληνικής επανάστασης, 
που δεν άντεξε στη σκλήρυνση της αναπό¬ 
φευκτης ταξικής σύγκρουσης με την αστική 
τάξη και τον ιμπεριαλισμό - και αυτό λόγω 
του σταλινισμού εκφυλισμού και της προδο¬ 
σίας του ΚΚΕ. 

■ Χάρης Μ. 


Τη Δεκεμβριανά του ’ 

16 Εργατική Πάλη 


Δεκέμβριος 2019 


0 κοινωνικός πόλεμος στην Μέση Ανατολή 

δεν έχει κριθεί ακόμη 

■ Κώστας Δίκαιος 


Η «Οκτωβριανή 
επανάσταση» του Λιβάνου 

Η εξέγερση στο Λίβανο συνεχίζει 
να συνταράσσει το πολιτικό κατεστη¬ 
μένο. Το πολιτικό σύστημα της χώρας 
έχει ακόμα αποικιοκρατικά χαρακτηρι¬ 
στικά και η εξουσία μοιράζεται ανάμε¬ 
σα στις πολιτικές ελίτ και τις άρχουσες 
τάξεις με βάση τις θρησκευτικές διαιρέ¬ 
σεις οι οποίες οδηγούν σε παγιωμένα 
και διακριτά κέντρα εξουσίας που διαι¬ 
ρούν τον λαό. Μετά από σχεδόν τρεις 
δεκαετίες νεοφιλελεύθερων πολιτικών 
που οδήγησαν στην εμβάθυνση των 
ταξικών διαιρέσεων η χώρα περνά την 
σημαντικότερη οικονομική κρίση από 
το τέλος του εμφυλίου πολέμου και 
έχουν γίνει τέσσερις διασκέψεις «σωτη¬ 
ρίας» της οικονομίας του Λιβάνου από 
το 2001 με τον Γαλλικό ιμπεριαλισμό να 
κυριαρχεί ανάμεσα στους «δωρητές». 

Από τις 17 Οκτωβρίου οι δρόμοι 
του Λιβάνου έχουν εκραγεί σε τερά¬ 
στιες διαδηλώσεις που προκάλεσε η 
λιτότητα και μια νέα αύξηση των φό¬ 
ρων συμπεριλαμβανομένου ενός νέου 
φόρου στις κλήσεις λΥΕαΐδαρρ (!). Ενώ 
η εξέγερση δεν οφείλεται απλώς και 
μόνο στο φόρο λΥΐιαΐδφρ, οι προσφά- 
τως συμφωνημένοι φόροι (που απο¬ 
σύρθηκαν μετά τις πιέσεις του δρόμου) 
θεωρήθηκαν σαν μια «χυδαία» αντανά¬ 
κλαση της αδιαφορίας της κυβέρνησης 
για τις κακουχίες του λαού και της προ- 
τεραιότητάς της για την προστασία των 
συμφερόντων της ανώτερης τάξης που 
κυβερνά (όλων των θρησκευτικών δογ¬ 
μάτων) σε βάρος της πλειοψηφίας του 
πληθυσμού. Αν και στο Λίβανο έχουν 
γίνει και άλλες φορές μεγάλες διαδηλώ¬ 
σεις (όπως το 2015) για πρώτη φορά οι 
λαϊκές μάζες κατέβηκαν στους δρόμους 
για να καταγγείλουν την κυρίαρχη τάξη 
στο σύνολο της ξεφεύγοντας από τους 
θρησκευτικούς διαχωρισμούς που απο¬ 
τελούν συνήθως μια αποτελεσματική 
τακτική των κυρίαρχων επιτελείων για 
να διασπούν τον λαό. Αυτή την φορά 
η εξέγερση άρχισε από τις φτωχότερες 
τάξεις των ανέργων ή των υποαπασχο- 


λουμένων, οι οποίες στράφηκαν ενά¬ 
ντια στους «προστάτες» τους, σηματο¬ 
δοτώντας μια καμπή στην ιστορία του 
Λιβάνου. Για αυτό και οι κινητοποιήσεις 
καταστάλθηκαν άγρια όχι μόνο από 
τον στρατό και την αστυνομία αλλά και 
από τις ένοπλες οργανώσεις των σιιτών 
της Χεζμπολάχ και της Αμάλ. Βέβαια οι 
λαϊκές μάζες που κινητοποιούνται χρει¬ 
άζονται οργάνωση, πρόγραμμα διεκδι¬ 
κήσεων και ηγεσία ικανή να αντισταθεί 
σε πολλές δυνάμεις που παραμονεύουν 
για να αξιοποιήσουν προς όφελος τους 
την εξέγερση όπως οι δυτικοί ιμπερια¬ 
λιστές και το Ισραήλ που επιθυμούν τον 
εξοβελισμό της Χεζμπολάχ και του Ιράν 
από την πολιτική σκηνή του Λιβάνου ή 
τον στρατό που εποφθαλμιά την εξου¬ 
σία στο δρόμο που χάραξε ο Σίσι στην 
Αίγυπτο. 

Τα «Ιουλιανά» και η νέα 
εξέγερση στο Ιράκ 

Το πολύπαθο Ιράκ, από την εισβολή 
των ΗΠΑ το 2003, γνώρισε την επιβολή 
ενός επίσης σεκταριστικού συστήματος 
πολιτικής διακυβέρνησης που διαχωρί¬ 
ζει τον λαό σε Σουνίτες, Κούρδους και 
Σιίτες του Νότου που αποτελούν και 
την πλειοψηφία. Παράλληλα οι ΗΠΑ 
επέβαλαν την ιδιωτικοποίηση όλων 
των δομών , την εκμετάλλευση των 
πετρελαίων και των άλλων πλουτοπα- 
ραγωγικών πηγών από τις αμερικάνικες 
εταιρίες και την επικράτηση ενός πο¬ 
λιτικού κατεστημένου που στηρίχτηκε 
κυρίως στους Σιίτες και μάλιστα με την 
συνεργασία του άσπονδου εχθρού τους 
του Ιράν που είχε σημαντικές προσβά¬ 
σεις στον σιιτικό πληθυσμό του Ιράκ. 
Αυτό το πολιτικό κατεστημένο στην 
ουσία απομυζά όλον τον πλούτο την 
ίδια στιγμή που το 11% των ιρακινών 
είναι άνεργοι, με την ανεργία των νέων 
να είναι διπλάσια σε μια χώρα που το 
60% του πληθυσμού είναι κάτω των 24 
ετών ενώ οι Ιρακινοί βρίσκονται αντι¬ 
μέτωποι με την κακή ποιότητα του νε¬ 
ρού και τις συχνές διακοπές ρεύματος 
ιδιαίτερα στο νότο που οι υπηρεσίες 



αυτές εξαρτώνται από το Ιράν και παρά 
το γεγονός ότι η περιοχή της Βασόρας 
αποτελεί την κύρια πηγή πετρελαίου 
της χώρας στην ουσία η πόλη έχει με¬ 
τατραπεί σε μια απέραντη χαβούζα. 
Εξεγέρσεις είχαμε και το 2015-16 οι 
οποίες καταστάλθηκαν από την φιλοι- 
ρανική κυβέρνηση με το πρόσχημα της 
ανάγκης εθνικής ενότητας για να αντι¬ 
μετωπιστεί το ΙΚ το οποίο κατείχε τότε 
το βορειοδυτικό Ιράκ. Παρά όμως την 
ήττα του ΙΚ και την κατατρομοκράτηση 
των σουνιτικών πληθυσμών της περιο¬ 
χής καμιά αλλαγή δεν ήρθε για τον Ιρα- 
κινό λαό. Τα «ιουλιανά» του Ιράκ τον 
Ιούλιο του 2018 χαρακτηρίστηκαν από 
μεγάλες διαδηλώσεις στο νότιο Ιράκ 
και ήταν το αποτέλεσμα διεργασιών 
τόσο στο επίπεδο της επανασυγκρότη- 
σης κάποιων συνδικάτων, κύρια στον 
τομέα της ενέργειας, όσο και πολιτικών 
διεργασιών που οδήγησαν στην δημι¬ 
ουργία της συμμαχίας «Σαϊρούν» ανά¬ 
μεσα στις δυνάμεις του Σιίτη κληρικού 
Μουκτάντα Αλ Σαντρ (ο οποίος είχε 
πρωτοστατήσει στις αντιαμερινακικές 
ένοπλες αντιστάσεις στο νότιο Ιράκ) 
και στο Ιρακινό Κομμουνιστικό Κόμ- 
μα(!). Με αίτημα κυρίως ένα κοσμικό 
κράτος, ενάντια στις θρησκευτικές δι¬ 
αιρέσεις και την διαφθορά ο συνασπι¬ 
σμός αυτός -που καταγγέλλει τόσο την 
επέμβαση του Ιράν όσο και των ΗΠΑ- 
κατόρθωσε να επικρατήσει εκλογικά 
τον Μάιο του 2018 αλλά στην εξουσία 
παρέμεινε το φιλοιρανικό κόμμα διαι- 
ωνίζοντας την αντιλαϊκή σεκταριστική 
και θρησκευτικά συντηρητική πολιτική 
του με την στήριξη των ΗΠΑ και του 
Ιράν. Τα Ιουλιανά ακολουθήθηκαν από 
την σημερινή εξέγερση που κρατάει 
από τις αρχές Οκτωβρίου με επέκταση 
των διαδηλώσεων στην Βαγδάτη, επι¬ 
θέσεις σε κυβερνητικά κτίρια και προ¬ 
ξενεία του Ιράν, καταλήψεις πλατειών, 
εκατοντάδες νεκρούς από την κατα¬ 
στολή στρατού, αστυνομίας και των 
παραστρατιωτικών ενόπλων δυνάμεων 
των φιλοιρανών σιιτών αλλά και μονά¬ 
δων του Ιράν. Αν και ο πρωθυπουργός 
δήλωσε παραίτηση και η κυβέρνηση 
υποσχέθηκε μεταρρυθμίσεις, οι κινητο¬ 
ποιήσεις συνεχίζονται. Οι περισσότεροι 
διαδηλωτές στους δρόμους των ιρακι- 
νών πόλεων είναι νέοι πτυχιούχοι χωρίς 
οργανωτικές δεξιότητες ή την ιδέα μιας 
εναλλακτικής λύσης για να δώσουν στα 
αιτήματα τους αποτελεσματική έκφρα¬ 
ση. Λόγω της έλλειψης ηγεσίας και ορ¬ 
γάνωσης οι διαδηλώσεις αδυνατούν να 
οδηγήσουν στην απαίτηση μιας ριζικής 
αλλαγής ενώ ταυτόχρονα οι εκατοντά¬ 
δες νεκροί αντιμετωπίζονται σαν μια 
«φυσιολογική» διαδικασία σε μια χώρα 
που η πρόσφατη ιστορία της έχει μετα¬ 
τρέψει την βία σε «κανονικότητα». Έτσι 
οι κινητοποιήσεις τυχαίνουν και εδώ 
εκμετάλλευσης από τους ιμπεριαλιστές 
που επιζητούν ένα περιορισμό των φι- 
λοιρανικών δυνάμεων στο Ιράκ -και 
επομένως γίνεται αντιληπτή η στήριξη 
των διαδηλωτών από τις ΗΠΑ- ενώ 
συμφωνίες όπως αυτές της κυβέρνησης 
του Ιράκ με το Ιράν για διέλευση των 
Ιρανικών πετρελαίων μέχρι την Με¬ 
σόγειο μέσω αγωγών από το Ιράκ, την 


Συρία και τον Λίβανο ή μέσω Τουρκίας 
παρακάμπτοντας τον Περσικό κόλπο 
δεν έχουν την αποδοχή της Σαουδικής 
Αραβίας και των ΗΠΑ. 

Οι διαδηλώσεις στο Ιράν 

Οι λαϊκές μάζες στο Ιράν βρίσκο¬ 
νται «μεταξύ σφύρας και άκμονος». 
Προσπαθούν να επιβιώσουν αντιμετω¬ 
πίζοντας από την μια μεριά τις ασφυκτι¬ 
κές κυρώσεις των ΗΠΑ που στην ουσία 
μετατρέπονται σε ανεργία και φτωχο- 
ποίηση των πιο ευάλωτων οικονομικά 
στρωμάτων και από άλλη το συντηρη¬ 
τικό ισλαμιστικό ιερατείο που κυβερνά¬ 
ει με νεοφιλελεύθερες συνταγές διατη¬ 
ρώντας το χαμηλό βιοτικό επίπεδο, την 
κρατική διαφθορά και το χάσμα μεταξύ 
πλουσίων και φτωχών. Οι ταξικές δι¬ 
αφοροποιήσεις είναι ολοφάνερες (20 
εκατομμύρια από τα συνολικά 80 της 
χώρας ζουν κάτω από τα όρια της φτώ¬ 
χειας) ενώ και οι πολιτικές ελευθερίες 
είναι περιορισμένες πράγμα που κάνει 
τα μεσαία στρώματα να εξεγείρονται. 
Οι κυρώσεις των ΗΠΑ που μείωσαν 
τις εξαγωγές πετρελαίου κατά 80% και 
προκάλεσαν αποκλεισμό από τις διε¬ 
θνείς αγορές θα οδηγήσουν σε συρρί¬ 
κνωση της οικονομίας κατά 9,5% φέτος 
και σε πληθωρισμό 52%. Η απόφαση 
της κυβέρνησης να αυξήσει την τιμή 
του πετρελαίου κίνησης ώστε να μπο¬ 
ρέσει να επιδοτήσει το πετρέλαιο θέρ¬ 
μανσης για τα φτωχότερα νοικοκυριά 
της χώρας προκάλεσε νέα εξέγερση με 
διαδηλώσεις σε όλη την χώρα, κάψιμο 
τραπεζών και βενζινάδικων, συγκρού¬ 
σεις με τις δυνάμεις ασφαλείας, διακο¬ 
πή του ίντερνετ και άγρια καταστολή με 
εκατοντάδες νεκρούς. 

Αυτές οι διαδηλώσεις στις οποίες 
φαίνεται να συμμετέχουν πλέον και 
πιο φτωχά στρώματα, δείχνουν την δυ¬ 
σαρέσκεια των λαϊκών στρωμάτων και 
αυξάνουν τα προβλήματα του καθε¬ 
στώτος που βλέπει τεράστια κινήματα 
διαμαρτυρίας εναντίον της πολιτικής 
του όχι μόνο στο εσωτερικό αλλά και 
στο Λίβανο και το Ιράκ, δηλαδή σε πε¬ 
ριοχές που θεωρούνται κομβικής σημα¬ 
σίας για την Ιρανική πολιτική αλλά που 
οι δυνατότητες οικονομικής βοήθειας 
προς αυτές είναι περιορισμένες. Το 
εμπάργκο των δυτικών ιμπεριαλιστών 
εντείνει την οικονομική δυσπραγία του 
καθεστώτος ενώ το σπρώχνει περισσό¬ 
τερο στην αγκαλιά Κίνας - Ρωσίας. Δεν 
είναι όμως ο μοναδικός υπεύθυνος για 
την φτωχοποίηση των Ιρανικών μαζών. 
Το καθεστώς αρνείται να ψαλιδίσει τα 
προνόμιά του και προτιμάει να σκοτώ¬ 
νει διαδηλωτές από το να χάσει κάποια 
από τα πλούτη του. 

Με λίγα λόγια έχουμε στην ευρύτε¬ 
ρη περιοχή της Μέσης Ανατολής μεγά¬ 
λες κινητοποιήσεις που μας επιτρέπουν 
να πούμε ότι η νίκη της αντεπανάστα¬ 
σης επί της Αραβικής Άνοιξης δεν συ- 
νιστά και τον θρίαμβο της. Πιθανόν να 
πρόκειται για την την νίκη σε κάποιες 
μάχες μόνο, ενός ευρύτερης διάρκει¬ 
ας κοινωνικού πολέμου, η έκβαση του 
οποίου δεν έχει ακόμα κριθεί. 



























